
Ebu'l Hesen en-Nedwî 


Werger 

Nûbihar 


Ebu'l Hesen en-Nedwî: Di sala 1913an de, di malbateke 
bi rûmet de ku mala ilm û zanînê ye, ji dayik bûye. Bavê wî 
Ellame Şêx Ebdulheyy el-Hesenî ye, xwediyê kitêba bi navê; 
Nuzhet ul-Xewatir ya navdar e ku ew heşt cild e. Dayika wî 
jineke bêhnpak û alimeke mezin e. Gelek pirtûk û dîwanên 
wî yên şiîran hene, di serê sedsala heftemîn a hicrî de hîcretî 
Hindistanê kiriye. Şêx Ebul-Hesen (r.) li gundê Tekiye, neh- 
yeya Rayî Berîlî ya nêzî Lekhenûyê hatiye dinyayê. Ew di di- 
wanzdeh saliya xwe de li kêleka Ûrdî û Farisî dest bi hînbûna 
Ingilîzî û Erebî jî kiriye. 

Şêx Ebu'l Hesen en-Nedwî di 31ê Çileya Pêşîn ya 1999an 
de wefat kiriye. 

Li gor malûmatên ku heta niha hatine, nêzî sed û heştê 
kitêbên wî hene. 

PÊŞGOTINA WERGÊR 


Bi navê Xwedayê Rehman û Rehîm 

Hemd, sena, şukir û spasî ji Xwedê re bin. Ewê ku mi- 
rov kirine êl bi êl û millet bi millet da ku ew mafên hevûdu 
nas bikin û rêz û siyaneta hev bigrin. Ewê ku ji her milletî re 
pêxember û rêberek ji nav wan bi xwe şandiye da ku peyam û 
heram û helalên Xwedayê wan ji wan re bidin zanîn û wan li 
dinyayê û axretê bextiyar û dilşad bikin. Herwiha ji bo hizir, 
raman û mejiyên wan ji girikên pûtperestî û xurafeyan paqij 
û azad bikin. 

Dirûd û silavên wî yên mubarek û bêjimar li ser wî zatê 
pakê azadker bin. Ewê ku ji hemû xelk û alemê re wek rehmet 
hatiye hinartin. Ewê ku di dilnermî, merhemet û qenciyê de 
rêzan û rêber e. Herwiha dirûd û silavên Xwedê li ser ehl, jin, 
sehabî, tabi'în û peyrewên wî jî bin. Ewên ku alaya heq, eda- 
let, biratî û hîdayetê bilind kirine û ji bindest û jaran re bûne 
ronahî û çira. Piştî hemd û selewatan... 

Me, ev kitêba şaheser û hêja ya seyda Ebûl-Hesen Elî en- 
Nedwî “Jînenîgariya Paşîvanê Pêxemberan ji bo zarokan” 
wergerand zimanê xwe yê şêrîn. Bi vî awayî me wezîfe û er- 
keke xwe ya dînî û millî bi cih anî. Dema min ew tercume di- 
kir, ev malika Ehmedê Xaniyê gorbihişt: “Li me ferz e bizanin 
Resûlê xwe bi tehqîq, bi mewlid hem bi medfen binasin da û 
baban” dihat bîra min. Vêca ji bo zarokên me Resûlê Ekrem 
(s.) bi awayekî tam û ji serkaniyeke zelal nas bikin min ew 
tercume kir. Lewra ew kitêbeke pir girîng û giranbuha ye. Di 
mijara xwe de ew berhemek gelek nirx-bilind e û pirtûkeke 
zehf mûteber e. 

Herwiha ew dumahîka pirtûka wî уа “Qisseyên Pêxemberan 
ji bo zarokan” e. Me ew jî wergerand zarê şêrîn ê Kurdî da 
ku xwendevanên Kurdî jê kelk wergirin. Ez hêvîdar im ku 
ev yek di roja padaş û sezayê de li deftera xêrên min were 
nivîsîn û zêdekirin û Xwedê mehder û şefaeta hebîbê xwe bike 
qismetê min û li bihişta xwe ya rengîn min bike cîranê wî zatê 
masûm. 

Me hîç dest nedaye naverok û orîjînaliya pirtûkê û wekî 
ku heyî me ew tercume kiriye. Tenê me texrîc û deranîna hin 
ayetên wê kiriye ku di eslê wê de navê sûret û reqemên wan 
nenivîsandibûn. Herwiha me ew nivîsa ku li ser jiyan, ber- 
hem, nîşan û çalakiyên nivîskarî ye, ji nusxeyeke pirtûka wî ya 
bi navê “Qisseyên Pêxemberan Ji Bo Zarokan” peyde kir, wer- 
gerand Kurdî û di beriya pêşgotina nivîskarî de bi cih kiriye. 
Serkeftin ji Xwedê ye. 

Mela Mûhemmedê Bêrkevanî 


BERÎ ÇAPKIRINA VÊ KITÊBÊ 


Hemd ji Xwedê re be ku perwerdegarê cîhaniyan e. Dirûd û 
silav li ser xwendê şandeyan û pêşîvanê pêxemberan Mûhem- 
med û li ser malbat û hevalên wî tevan bin, hem jî li yên ku di 
qenciyê de bidin pey şop û rêça wan, heya roja xelat û celatê. 

Ji paş hemd û selewatan. Bêguman ferhenga herî mezin 
ya bêjeyan û raveya herî bi tîn jî nikarin heqê hemd û spasiyê 
ji cenabê Xwedê re bînin cih. Herwiha ew nikarin dilşadiya 
ku di qelbê nivîskarê wan rêzenivîsan de ye; ya ku dema ew 
beşa dawîn ya rêza “Qisseyên Pêxemberan Ji Bo Zarokan” 
pêşkêş dike, îfade bikin. Ev beşa taybet e, tenê jînenîgeriya 
paşîvanê pêxemberan (s.) di naveroka xwe de digire. Xwedê 
temenê nivîskarê vê kitêbê dirêj kir, arîkariya xwe ya Xwedahî 
ji ser wî negirt, heya wî ev rêzenivîsa pîroz bi dawî kir û bi 
miskê dût. Eger nivîskar berî ku vê kitêba xwe temam bike, 
mirinê lezê lê bikira dê ew kul û derd pê re çûbana qebrê û 
dê di dilê Yaqûbî de pêdiviyeke nehatîcih bimana. Hin mijûlî 
û bûyerên hindik jî bes in ku nehêlin nivîskar vê kitêbê te- 
mam bike û rêzenivîsê bidawî bike. Di tarîxa pêkanîna berhe- 
man, nivîsandin û danasîna kitêbnivîsên mezin de pir nimûne 
hene ji rêzenivîsên ku bi dawî nebûne û kirinên qenciyê ku 
nîvtemam mane. 

Bi rastî nivîskar bi xwe jî rûbirûyî xeterên weke vê hatiye, 
di nav nivîsandina beşa “Qisseyên Pêxemberan” ya ku gihayî 
hîkayeya xwendê me Mûsa (e.) û beşa ku ji qisseya xwendê me 
Şueyb (e.) dest pê kiriye û gihaye dawiya qisseya xwendê me 
Îsa (e.) tam sî salî navber ketiyê, nivîskar bi jiyanê tu baweriya 
xwe nebû û tu kes jî nikare pişta xwe bispêre zeman. Lêbelê 


kerem û dana Xwedê gihîştê û hevkariya wî kir. Vêca ew jî 
rabû eynî li ser şop û rêça kitêba “Qisseyên Pêxemberan” ya 
ku bi dawî bûbû dest bi nivîsandina “Jînenîgariya Paşîvanê 
Pêxemberan Ji Bo Zarokan” kir. Di meha Şewalê ya ı395ê hicrî 
de, ji bo nivîsandina wê ket îtîkafê û da xwe heya di demeke 
pir hindik de ew qedand. Piştre dest bi nivîsandina kitêba me- 
zin ya di bara jînenîgariya Pêxember (s.) de kir. Ev pirtûka 
piçûçik kakil û bingeha wê kitêba mezin e. Nivîskar, di meha 
Şewalê ya ı396an de ew jî bi dawî kir. 

Min di pêkanîna vê kitêbê de bala xwe daye ser kurtkiri- 
na kitêba “Jînenîgariya Pêxember” ya Îbnî Hîşam -ewa ku di 
navbera kitêbên jînenîgariya Pêxember ên ku çap bûne û vêga 
mewcûd in de kitêba herî klasîk û kevin e ku tête belavkirin û di 
dilan de pir bitîn e- û ez di vê kitêbê de wek palpişt û jêder li hin 
lêvegerên kevin û pirtûkên rast û saxlem vegeriyame û min ew 
bingeh girtine. Nivîskar, îhtiyac nedîtiye ku rûpel û çapên van 
lêvegeran qeyd bike û berê xwendevanan bide wan. Lewra wî ji 
bo piçûkên têgehayî nivîsiye, ne ji bo lêkolîner û lêgerîneran, 
bi ness û rîwayetan bes kiriye. Min lêkolînên zanyarî, sebebên 
felsefî, îtîraf û govaniyên bêganeyan têkilî wê nekirine. Lew- 
ra ew xwendevanan mijûl dike; nahêle ji rûhê jînenîgariyê têr 
bibin û ji bedew û xweşikiya wê şîraniyê hilînin, hem jî behsa 
vê yekê, di kitêba mezin de bi berfirehî hatiye kirin, ewa ku ji 
têre-çandan re, ji ewên ku di zanîn û bîreweriya xwe de gihîştî û 
sitewiyane; ewên ku berê pirsên hemdemî û îtîqadî areste dikin 
û berheviyên zanyarî hûr dikolin re hatiye nivîsîn. 

Min di vê kitêbê de mîna kitêba yekem a “Qisseyên Pêxem- 
beran ji bo zarokan” xwe bi wan pêdiviyên ku di beşa yekem 
de ne, girênedaye. Min ew uslûbê piçûkan nexwerandiye, bi 
kar neaniye û ji bo li sirişta wan were, min kelîme ducare neki- 
rine û min cumle û hevok dubare nekirine. Min gotinên rehet 
û hêsan nexebitandine û min hîkaye -bi pir raveyî venewe- 
jartine, venekiriye. Lewra êdî ev xwendevanên piçûçik jî bûne 
xort û di çanda xwe ya bêjeyên zimên de bi pêş ve çûne, eqlê 
wan sitewiyaye û bîrewer bûne, êdî gihane û dikarin ji vê xiza- 


ya ilmî û eqlî îstîfade bikin û dişên ji vê qisseya bedew û rind; 
ewa ku jiyana mirovê herî mezin e û pêxemberê herî bi rûmet 
e (s.) tamekê wergirin. 

Herwiha ev kitêb -bi arîkariya Xwedê- wek pirtûkek navîn 
ji wan kitêbên ku di bara jînenîgariya Pêxember (s.) de ji bo 
mezinên têrzanîn û piçûkên gihayî hatine nivîsîn, derket. 
Ev kitêbeke hêja ye ku piçûkên bîrewer û gihayî di mekteb û 
xwendegehên xwe de bixwînin û mezinên navîn jî di kitêbxane 
û malên xwe de bixwînin, ji kesên ne Misilman re jî pêşkêş 
bikin û veguhêzin zimanên biyanî jî. Di vê kitêbê de bi kurtî 
behsa jînenîgarî û kakila wî, xweşiktirîn qisse û xeberên wî, 
tarîxa destpêka doza Îslamê, fetih û serkeftinên wî û perwer- 
deya balkêş ya Pêxember û mûcîzeyên wî hatiye kirin. Ev kitêb 
xwendeheke bi serê xwe ye, şagirt û xwendevan ji wê dê bi 
bawerî û bêrîkirin derbiçe û di navbera rihek û reyhanan de 
bigere. Gava jê derkeve dê bi xwe re -wî qûtê xwe yê ku têra ji- 
yana wî gişî bike, ronahiya ku dê li ber wê bilive, çeka ku dê bi 
wê berevaniya xwe û îmana xwe bike û peyama ku wê ji cîhan 
û milletan re bibe- hilgire. 

Ji ber ku pirtûk ji xwendekarên lîseyê -û yên ku di sewiyeya 
wê de ne- re hatiye amadekirin û nivîsîn. Nivîskar pêdiviya 
şîrovekirina kelîmeyên hişk û zor û yên ku di ser sewiyeya 
wan xwendevanên piçûk re nedît. Ji Seyda Nûr alimê pêbawer 
yê Nedwî, ewê ku di “Nedweya Aliman” de di medresa Darul 
Ulûm de dersdar û seyda ye û sewiyeya çandî ya xwendevanên 
mîna wan şagirtan baş dizane- xwest ku wê şerh û rave bike. 
Vêca, ew jî rabû daxwaza nivîskarî anî cih, jê re sipas. Xwedê 
xêra wî jê re binivîse, bîne. 

Piştre ne ku ya paşîn e. Ez ji Xwedê re hemd û sipas dikim 
ji bo vê arîkariya ku da min û ji bo wan nîmetên ku li min kiri- 
ne. Dîsa ez şukrê wî dikim, ez ji cenabê wî rica dikim ku vî karê 
qenciyê qebûl bike, pê menfîetê bide nifşê nûhatî, ewê ku ba- 
ger û bahozê dora wî girtiye û stirî û tûjkelem li rêya wî hatine 
raxistin. Bêguman Xwedê kê bivê, berê wî dide rêya rast. 

15-Zîlqede,ı3o7. Hicrî. 

HEYAMA TARISTANIYÊ 


Piştî pêxemberê Xwedê: Îsa kurê Meryemê 

Dema qutbûna pêxemberiyê dirêj bû. Taristanî li cîhanê bû 
desthilat û serwer. Zanîn û ronahî winda bû. Ew dengên ku 
pêxemberan bi yekdêrîna pak û dînê sade û zelal di heyamên 
xwe de bilind û geş kiribûn di nava qirewîra nezanînê û 
rêşaşiyê de -ewa ku tehrîfkar û Deccalan- pê qîr didan nizim 
bû, çû ava, çirayên ku pêxemberên Xwedê û şûngirên wan 
pêxistibûn di nava bahoz û bagera ku peyapey bênavber barîn 
de vemirîn. 


Olên kevnare 


Olên herî mezin -yê dawiya wan jî Filehtiya rehet- bûne 
rav û nêçîra агтапс nediyaran û sextekaran û bûne pêlîza 
tehrîfker û zendîqan, heta ku rûh û awayê xwe winda kir. Vêca 
eger xwediyên wê yên pêşî û pêxemberên ku pê hatin şandin jî 
dîsa hatibana dê ew nasnekiribana. 

Cihûtî jî bû çend terîqet, jêgire û merasimên bêrûh û bê 
jiyan, ji vê zêdetir jî ew ol ne millî û pêmayî bûn, ne mumkin 
bû ku ji cîhanê re peyamekê hilgirin. Ji xelk û alemê re dozekê 
û ji mirovatiyê re merhemetekê. 

Herçî ku Filehtî bû, ew hê ji serê pêşîn ve; ji heyama xwe 
ya pêşîn ve rûbirûyî xerabkirina bêendaz û fanatîkan û tewîla 
nezanan hat. Ew giş bûne şikêr û di binê wan de prensîb û 
hînkirinên Îsa (e.) yên rehet û hêsan hatin veşartin. Nûr û ro- 
nahiya yekdêrîna Xwedê û bi sadeyî kirina îbadetê ji wî tenê re 
di pişt wan ewrên reş û tarî de hate veşartin û nehan bû. 

Herçî ku Mecûsîtî bû, wan xwe li ser kirina îbadetê êgir 
kirine weqif; agir dihebandin, jê re peyker, heykel û hîmgeh 
lêdikirin. Lêbelê li derveyê mabedên xwe serbest bûn, li gorî 
hewesa wan dixwest û dilê wan dibijiya tevdigeriyan. Êdî 
di navbera Mecûsiyên agirperest û bê olan de ji hêla emel û 
exlaqî ve tu ferq nemabû. 

Herçî ku Bûdîstî bû -ku ev ol li Hîndistan û Asyaya navîn 
belav bû- ew jî bûbû pûtperestiyeke hir. Bûdîst biçûna ku derê 
bi xwe re pûtên xwe jî dibirin. Heykel lêdikirin û koça xwe li 
ku danîbana li wirê heykelê “Bûda” diçikandin. 

Herçî ku Berhîmîtî bû -Ola Hîndistanê ya eslî- bi piraniya 
mabûd û perestrawan xwedîîmtiyaz bû. Mabûdên wê ewqas 
pir bûn ku jimara wan gihîştibû milyaran. Di Berhîmîtiyê de 
ferq û cudahî di navbera çînî û sinifan de hebû û wê ferqeke 
zalimane dixiste nav mirovan. 


Herçî ku Ereb bûn, ew di sedsala xwe ya dawî de bi pût- 
perestiyeke weza û bêkok ketibûn belayê. Pûtên wan ew qas 
pir bûn ku tenê nimûneya wê belkî li Hindîstana Berhîmî û 
pûtperest hebû û hew! Ereb di pûtperestiyê de bi pêşve çûbûn, 
ji xwe re -ji bil Xwedê- gelek mabûd girtibûn. Milletê Ereb, bi 
awayekî pir mekroh noqî pûtperestiyê bû; ji her êlê re, ji her 
taxê re, ji her bajarî re, belkî ji her malê re pûtekî taybet hebû. 
Li nava Kabeyê -ew mala ku Îbrahîm (e.) ew ji bo îbadeta 
Xwedê tenê avakiribû- û li hewşa wê sêsed û şêst pût hebûn. 


Girava Erebistanê 

Exlaqê Ereban xera bûbû; bûn girêdayê araq û qumarê. 
Dilhişkî û milliyeta wan a bêqudoş ew ajotin ku hê bi saxî keçên 
xwe bixin bin axê. Êrîş li nava wan belav bûn, rêbirrîna kerwa- 
nan zêde bûn. Derece û sewiyeya jinê kêm bû; ew jî weke mal, 
pertal û sewalan ji wan re bi mîratxwerî dima. Hinan ji wan ji 
tirsa xizanî û feqîriyê zarokên xwe dikuştin, şer û ceng li wan 
hatibû barkirin, rijandina xwînê li cem wan pir besît û hêsan 


bû her wek ku tiştekî normal û asayî be. Carina şerekî heya сї] 
salî dewam dikir û tê de bi hezaran mirov dihatin kuştin. 


Tevdan li bejiyê û behrê xuya bû 

Mirovatî, di dema şandina Pêxember (s.) de yekser di rêya 
xwekujî û întîharê de bû. Mirovan, di vê çaxê de xaliqê xwe ji 
bîra kiribûn; ji loma xwe û pêşeroja xwe jî ji bîra kiribûn, rêya 
xwe şaş kiribûn, ji rê ketibûn. Êdî nema qencî û neqencî ji hev 
vediqetandin. Carina di herêmeke fireh de yekî ku dînê wî jê 
re derd bana, îbadetê Xwedayê xwe kiribana û tiştekî nekira 
hevparê wî peyda nedibû. Xwedê çi qasî rast gotiye: 

“Tevdan li bejiyê û behrê bi sedem ya ku destên mirovan 
еш kirine хиуа bû, da ku Xwedê hinekî ji уа ku wan kirine bi 
шап bide tamkirin. Belkî ew jê vegerin.” (Rûm: 41) 


Pêxember, çima ji girava Erebistanê hate şandin? 


Xwedê, Ereb ji hilgirtina doza Îslamê re bijartin, da ku wê 
hîn bibin û piştre wê ji cîhanê û dorhêlên wê yên herî dûr re 
ragihînin. Lewra dilên wan sade û paqij bûn, li serê tu nivîsên 
kûr û hûr nehatibû nivîsîn heta ku jêbirina wê zehmet û zor 
bibûna mîna Rom, Pers û Hindê; ewên ku xwe bi zanîn û ede- 
biyata xwe ya pêşveçûyî û şaristaniyên xwe yên ronak û geş 
qure dikirin. 

Herçî ku Ereb bûn, li ser dilên wan hin nivîsandinên hindik 
û weza hatibûn nivîsîn, bi destên nezanîn û çolîtiyê lê hatibû 
kişandin. Ji loma jêbirin û xîçkirin û şûştina wê û danîna nex- 
şine nû di şûna wê de hêsan û rehet bû. Ereb li ser fitret û 
xuliqîna pêşîn mabûn; gava têgihîştina heqiyê li wan zor hat, 
pê re şer kirin. Çi dema perde ji ber çavê wan rabû, hejê kirin û 
di rêya wê de xwe dane kuştin. Ereb xwediyê gotina xwe bûn. 
Bi jiyana nerm û xweş nedilebikîn, gernas û fêris bûn. Hem 
jî Kabeya şerîf; ewa ku Îbrahîm û Îsmaîl (e.) ew ji bo îbadeta 
Xwedê û ya ku ji bo heta hetayê bibe jêder û serkaniya doza 

yekdêrîna zelal û pak lêkirin, li Mekkê li girava Erebistanê bû. 

“Bêguman mala уекет а ku ji bo mirovan hatiye lêkirin; , 
ewa ku li Mekkeyê ye, еш pîroz e û ji cîhaniyan re rêber e.” 

(АЁ Îmran: 96) 


Beriya Pêxembertiyê Mekke û Qureyşî 

Dema Îbrahîm (e.) digel xanima xwe Hacer û kurê xwe 
Îsmaîl] (e.) qesda Mekkeyê kir, ji ber pûtperestiya ku li cîhanê 
pir belav bû, reviya û hîcret kir. Da ku navend û mizgefteke ku 
tê de îbadeta Xwedê tenê were kirin ava bike. Xelkê gazî wê 
bike û ew bibe nîşangeh û mînareya hîdayetê û xaniyê xelkê. 
Hingî ew di newalekê de bû ku hawîrdora wê derê çiyayên hişk 
û rût bûn; li wê tiştê ku mirov pê bijîn jî av, çandinî û qût 
tunebûn. Xwedê ev kirina xêrê ji wan qebûl kir, bereket xiste 
vî welatî û av ji vê malbata bi şeref û piçûk -ya ku ji dayikê û 
kurê wê pêkhatî- re anî der. Lewra Îbrahîm (e.) ew li vî cihê 
hişk û tenha hiştibûn. Bîra Zemzemê der ket. Xwedê bereket 
xiste vê avê. Xelk her avê jê vedixwin, bi xwe re hildigirin û 
dibin çar aliyên dinyayê. 

Îsmaîl (e.) mezin bû. Îbrahîm (e.) xwest kurê xwe Îsmaîlî hê 
bi zarokî serjê ke da ku hezkirina Xwedê di ser hezkirina kurê 
xwe re bigre û tişta ku di xewnê de dîtiye, bîne cih. Îsmaîl (e.) jî 
ev ji bo xwe emir qebûl kir, pê razî bû û Xwedê qurbaneke mezin 
bi gorî wî kir, da ku ew di doza Xwedê de arî bavê xwe bike û da 
qene ew bibe kalê pêxemberê dawîn û qasidê herî çê. 

Îbrahîm (e.) vegeriya Mekkeyê û bav û kur bi hev re “Mala 
Xwedê” lêkirin. Her du li ber Xwedê digeriyan da ku wê malê 
ji wan qebûl bike, bereketê bixiyê, ew li ser Îslamê bijîn, li 
ser wê bimirin, ew bi mirina wan re qut nebe û ji kinêsa wan 
pêxemberekî bişîne ku ew doza bapîrê xwe Îbrahîm nû bike 
û ya ku wî dest pê kirî tekûz û temam bike. Dema Îbrahîm û . 
Îsmaîl (e.) bingehên “Каһеуё” bilind dikirin, wiha digotin: 

“Xwedayê me! Ji me qebûl bike, bêguman tı yî bihîstiyar 
û zana. Xwedayê me! Me bike Misilman Ji bo xwe û kinêsa 


me jî bike umeteke Misilman ji bo xwe. Îbadetê me nîşanî 
me bide, роз$тапїуа me bipejirîne, bi rastî tu уї tobepejrên û 
dilovîn. Xwedqıjê me! Pêxemberekî Ji wan bişîne nava uan 
da ku ayetên te ji wan re bixwîne, uan hînî kitêb û hîkmetê/ 
zanînê bike û шап paqij bike, hemin tu yî destbilind û xwedî- 
hîkmet.” (Ведеге:126-129) ê 

Xweda bereket xiste zuriyyeta wan; malbat dorfireh bû, 
zarokên Ednan pir bûn ku ew jî neviyê Îsmaîl bû. Ji zuriyye- 
ta wî Fexr kurê Malik derketibû. Ji zaroyên wî jî Qusey kurê 
Kîlab çêbû, ew bû karbidestê Kabeyê û Mekkeyê, bi ya wî 
dihat kirin, perdekirina Kabeyê di destê wî de bû, mifteyên 
мё li cem wî bûn, wî av û xwarin dida heciyan, ew bû serekê 
Encûmena Nedweyê; ewa ku ji bo şêwirê, rayê û girêdana ala- 
ya şer tê de kom dibin. Ji loma ew, li Mekkeyê gihabû zîrweya 
şeref û rûmetê. 

Ji zarûyên wî Ebdulmenaf pir zîrek û şareza bû, kurê wî yê 
mezin Haşim jî bû mezinê gelê xwe, av û xwarina heciyan di 
destê wî de bû. Ew jî bavê kalikê Pêxember (s.) Ebdulmuttelib 
bû, piştî apê xwe Muttelib kurê Ebdulmenaf, wî av û xwarina 
heciyan da, ew di nav milletê xwe de giha şerefeke wisan ku ji 
bav û bapîrên wî yek jî negihabûyê û xelkê wî, pir jê hez dikir. 

Zarûyên Fexr kurê Malik bi “Qureyş” hatin binavkirin. Ev 
nav ji hemû navên din meşhûrtir bû. Ji loma ev êl bi navê Qu- 
reyş navdar bû. Ereb giş bi ber bilindî û zadeganiya zuriyye- 
ta Qureyşî, meznatî, ziman-zelalî, peyvên sadeyî, exlaqçakî û 
mêrxasî û egîdiya wan hatine. Ev dabaşeke wisa ye ku tu kes 
tê de nîqaş û miqirsiyê nake., 


Xuyabûna pûtperestiyê li nava 
Mekkeyê û Qureyşiyan 
Qureyşî, li ser dînê Îbrahîm Xelîl (e.) û dînê kalê xwe Îsmaîl 


(e.) man. Li ser eqîdeya tewhîdê; baweriya yekdêrînê û îbadeta 
Xwedê tenê man. Paşîkê ji nava wan zilamek bi navê “Emr 

kurê Luhey rabû. Ew bû mirovê yekem yê ku ola Îsmaîl (е.) 
guherandiye, wî pût çikandin erdê, wî ji heywanan re mezintî, 
qurban û heramkirinek wisan deranî holê ku Xwedê destûra 
wê nedabû û şerî'eta Îbrahîm (e.) jî ew nas nekiribû. Hîkayeya 
pûtperestiyê wiha dest pê kir: Ew derket rêwîtiyê, çû Şamê, dît 
ku xelkê wê derê benîtiya pûtan dike. Vêca ew jî bi wan ji rê 
ket û hin pût bi xwe re anîn Mekkeyê, ew di erdê de çikandin 
û berê xelkê da perestin û mezindêrîna wan. Hin ji wan hino 
hino pêde çûn, kevirê herêmê mezindêran û gava ji Mekkeyê 
diçûn cihekî din wek mezindêrîna herêmê û di bîranîna navê 
wê de ew kevir bi xwe re dibirin. Paşîkê gihan dereceyek welê 
ku kîjan kevir li xweşa wan çûba û bala wan kişandiba peres- 
tina wî dikirin. 


Bûyera Fîl 

Hadîseyeke mezin qewimî, ew nişana hadîseyeke hê ji wê 
mezintir bû, ew bû elametê ku Xwedê xêra Ereban dixwaze û 
bû nîşana ku ji Kabeyê ге nîşanek/rewşek heye ku ji bilî мё ji 
tu mal û xaniyên cîhanê re tuneye. Bûyerê wiha rûda: Hate 
bihîstin ku waliyê Yemenê Ebreheyê Eşrem ê ku ji aliyê keyê 
Hebeşistanê Necaşî ve hatibû tayînkirin, li Sen'aya Yemenê bi 
navê “Elqullyus” dêreke mezin lêkir. Ebrehe, xwest wê bike 
Heca Ereban; berê wan vegerîne bal wê ve û êrîş bire ser 
Kabeyê. Lewra ew stargeh û mala xelkê bû, karwan dihatinê û 
ji her rêyên kûr û dûr qesda wê dikirin. Ebrehe xwest ev cih û 
şeref bibe yê dêra wî. 

Ev rewş li zora Ereban çû. Lewra Ereb bi şîrê hezkirina 
Kabeyê û mezidêrîna wê hatibûn xwedîkirin, ew bi xaniyekî 
din nedidan û tu şûngirê wê qebûl nedikirin. Bi vê hadîseyê 
mijûl bûn. Vêca yekî Kenanî ji mala xwe derket, çû wê dêrê 
û tê de rît. Loma Ebrehe enirî û sond xwar ku ew mêr dê biçe 
Kabeyê hilweşîne. 

Piştre Ebrehe digel fîlan ji mala xwe derket û qesda Kabeyê 
kir. Ereban ev bihîst, weke ku birûsk li wan li bikeve, ew mezin 


dîtin, jê tirsiyan, xwestin wî ji qesda wî vegerînin û şerê wî bi- 
kin. Vêca dîtin ku ew dê xwe li ber Ebrehe û leşkerên wî negi- 
rin. Berevaniya Kabeyê sipartin Xwedê. Lewra wan baş dizanîn 
ku xwediyekî Kabeyê heye. Ew dê wê biparêze. Hevpeyvîna ku 
di navbera Ebrehe û mezinê Qureyşiyan -kalê Pêxember- Eb- 
dumuttelib de derbas bûye vê yekê nîşan dide. Ebrehe, du sed 
deveyên Ebdulmuttelib girtibûn. Ji Ebrehe destûr xwestin da 
ku Ebdulmuttelib were cemê. Wî destûr dayê ku were, gava 
hat Ebrehe xatirê wî girt, ji kursiyê xwe daket erdê. Wî li nik 
xwe da rûnandin û jê daxwaza wî pirsî? Ebdulmuttelib gotê: 
Daxwaza min ev e ku Key Ebrehe du sed devehên min yên ku 
girtine berde û li min vegerîne. 

Çi dema Ebdulmutuelib ev yeka ha got. Ebrehe ew piçûk 
dît û li rewşa wî şaş ma! 

– Tu bi min re di bara du sed devehî de dipeyivî ku min 
ew ji terşê te girtine. Lêbelê tu dev ji xaniyekî wilo berdidî ku 
ew dînê te û dînê bav û bapîrê te ye. Halev e ku ez hatime wê 
wêran bikim û tu di bara wê de bi min re napeyivî? 

- Ez xwediyê deveyan im, Xwediyê Kabeyê jî heye. Ew dê 
nehêle tu dest bidiyê. 

— Ew nikare nehêle. 

— Tu û ew ji hev re serbest in. 


Qureyşî, ji tirsa ku ew dê li ber lingê leşkerên Ebrehe herin 
xwe dane serê çiya û newalan û çavnêrî dikirin, ka Xweda dê 
çi bîne serê kesê ku êrîşî herema wî bike? Ebdulmuttelib û 
çend kesên Qureyşî rabûn deriyê Kabeyê girtin, dua dikirin 
û li hemberî Ebrehe û leşkerên wî arîkarî ji Xwedê dixwestin. 
Ebrehe, xwe amade kir ji bo biçe Mekkeyê û gihan hev da ku 
Kabeyê hilweşînin, wêran bikin û fîlê xwe amade kir. Navê fîlê 
wî (Mehmûda) bû. Lêbelê fîl di rêya Mekkeyê de mexelî. Li wî 
dan ji bo rabe, lê ew berizî û ranebû; gava berê wî vegeran- 
din rexê Yemenê bi çargavkî rabû ser xwe. Li wirê Xwedê ji 
deryayê teyrek (teyrê ebabîl) şand ser wan; bi her teyr û tûrî 

re çend kevir hebûn wan bi xwe re hildigirt û ew li kê diketin 
derhal ew dikuştin. Hebeşistanî bi revarev berê xwe dane rêya 
ku tê re hatibûn. Ew ji Mekkeyê derketin, cendekê wan li ser 
her rêyê diketin erdê. Ew kevir li Ebreheyî jî ketin, wî bi xwe re 
deranîn birin, movikên wî yek bi yek ji hev diketin, heta ku bi- 
rin Sen'ayê ew li wirê bi îbret mir. Qur'ana Kerîm vê qewimînê 
wiha radigihîne: “Ма te nedît Xwedayê te çi qnî serê xwediyê 
fil? Qey wî plana wan pûç nekir? Ref bi ref teyr şandin ser 
wan, bi kevirên hişk û dijwar diavêtin шап; vêca ew kirine 
weke pûşê ku hatî xwarin.” (Fîl: ı-5) 

Çi dema Xwedê, ji Mekkeyê berda Hebeşistaniyan û tişta 
ku anî serê wan. Êdî Ereban bi çavekî mezinbîn li Qureyşiyan 
meyizand û got: Ew xelkê Xwedayî ye; Xwedê di şûna wî de 


_ şer kir û nehişt dijmin zerara wî bike. 


Ereban ev rûdan zehf mezin dîtin û heqê wan hebû ku wê 
mezin bibînin jî. Ji loma ew ji xwe re kirin tarîx û digotin: Ev, 
di sala fîl de qewimiye. Filan kes di sala fîl de ji dayika xwe 
bûye. Ev piştî sala fîl bi çend salan hatiye holê. Sala fîl, sala 
570ê mîladê bû. Ы 


Ebdullah û Amîne 


Ebdulmutelib -mezinê Qureyşiyan- deh kurê xwe hebûn. 
Ebdullah bûbû navgînê peymanê. Bavê wî, ew bi Amîneyê, 
keça wehebî -mezinê êla Zuhre- re zewicand. Amîne, ew roj 
ji nava Qureyşiyan wek bavik û şûnwar jina herî baş bû. Hê 
demeke gelek dirêj li ser zewaca wan re nebihurî Ebdullah çû 
dilovaniya Xwedê û dayika Pêxember pê li halekî bû. Wê gelek 
eser û nîşan ji hemlê xwe dîtin. Wan eseran nîşan dida ku ji 
kurê wê re meqamekî mezin heye. 


Wîladeta wî ya mubarek û neseba wî ya paqij 


Resûlê Ekrem (5.) roja duşemê diwazdehê meha Rebî'ul- 
ewelê, sala bûyera fîl (570ê mîladî) ji dayika xwe bûye. Ew roj, 


ji hemû rojên ku rojê li ser wan hilatiye bi berekettir bû. Navê 
wî; Mûhemmed e. Navê bavê wî Ebdullah e. Ebdullah kurê 
Ebdulmuttelib e. Ebdulmuttelib kurê Haşim e. Haşim kurê 
Ebdulmenaf e. Ebdulmenaf kurê Qusey e. Qusey kurê Kîlab 
e. Kîlab kurê Murre ye. Murre kurê Ka'b e. Ka'b kurê Luey ye. 
Luey kurê Xalib e. Xalib kurê Fexr e. Fexr kurê Malik e. Malik 
kurê Nedir e. Nedir kurê Kînan e. Kînan kurê Xuzeyme ye. 
Xuzeyme kurê Mudrîke ye. Mudrîke kurê Îlyas e. Îlyas kurê 
Muder e. Muder kurê Me'd e. Me'd kurê Ednan e. Neseba Ed- 
nan digihê mezinê me Îsmaîlê kurê Îbrahîm (e.) 


Çi dema dayika Pêxember (s.) hemlê xwe danî. Ji bapîrê wî 
Ebdulmuttelib re şand ku; ji te re lawikek bûye. Vêca ew jî hat, 
lê nêrî û rahiştê; ew bir Kabeyê û rabû dua ji Xwedê kir, jê re 
hemd û spasî kir û navê wî Mûhemmed danî. Ew navekî xerîb 


û ne meşhûr bû. Ereb jê bi sosret man. 


Şîrmêhtina wî 

Ebdulmuttelib, ji neviyê xwe yê sêwî re -ewê ku ji zaroyên 
xwe hemûyan bêhtir jê hez dikir- çavên xwe li dayînekê ya ji 
çolê digerand. Weke ev yek li cem Ereban adet bû. Ev xweşbextî 
bû qismetê Helîmeya Se'diye. Ew jî, ji mala xwe derketibû, ji 
xwe re li zarokekî digeriya ku wî bi heq şîr bide. Lewra ew sal, 
saleke bi tengî, tunetî û xela bû. Ew jî di nava tengî û tunetiyê 
de bûn. Pêxember (s.) ji hemû dayînan re rapêş kirin lê wan 
xwe nedan berê. Lewra; wan hêviya menfî'etê ji bavê lavikî di- 
kirin û digotin: Ew sêwî ye, qey dayîk û kalê wî.dê çi ji me re bi- 
kin. Herwiha Helîmeyê jî serê pêşî wisa kir û pêça xwe nedayê. 
Dûv re dilê wê pê şewitî, Xweda hezkirina wî sirûşî dilê wê kir 
û ew bi şîrmijî ji xwe re girt û wê ji bilî wî tu zarokekî din peyda 
nekir. Ji loma lê vegeriya û ew girt bire cem karwanê xwe. Wê 
bi destê xwe bereket wergirt; di her tiştê karwanê wê de rew- 
şeke ji bilî ya berê hebû. Helîmeyê xêr û bereket di sînga xwe 

de, di şîrê dondilên xwe û di makera xwe de jî dît. Tevan jê ге 
digotin: Hey Helîme! Mizgîn li te, te zarokekî bimbarek girt. 
Hevalê wê jê çavnebarî kirin. Wê her ji Xwedê xêr, bereket û 
destfirehî dît. 

Hê du sal bi ser wê û şîrmijê wê re derbas bûn, ew mezin 
dibû û nedişibihiya tu zarokan. Piştî du salên wî temam bûn, 
Helîmeyê ew ji dayika wî re bir, dayika wî jê xwest ku wî li 
cemê hinekî dî jî bihêle, wê jî qebûl kir û dîsa bi xwe re vege- 
rand malê. Gava ew li cem mala Se'diye bû du firîşte hatin cem 
wî: Zikê wî qelaştin û ji dilê wî perçeyek xwîna reş derxistin 
avêtin, dûv re dilê wî şûştin, heta ku paqij bû û eynî wekî berê 
rehet kirin. 

Pêxemberê Xwedê (s.) digel birayê xwe yê şîr çû ber pez 
û şivantî kir; li ser fitretê, jiyana paqij a çolê û zimanê zelal û 
xwerû rabû; ewê ku di nava êla Se'diye de navdar û meşhûr 
bû. Pêxember (s.) diltenik û dilovan bû, birayên wî jê hez diki- 
rin û wî jî ji wan hez dikir. Piştre li dayik û bapîrê xwe vegeriya 
û Xwedê ew weke şitlekê mezin û hêşîn kiribû. 


Wefata Amîneyê û Ebdulmuttelib 

Çi dema pêxember giha şeş saliya xwe dayika wî Amîneyê 
li “el-Ebwa”yê wefat kir ku ev der dikeve neqeba Mekke û 
Medîneyê. Vêca Pêxember (s.) li cem bapîrê xwe ma. Kalê wî, 
ew hemêz dikir; ewî li ser cilika xwe ya ku li ber siha Kabeyê 
bû dirûnand û pê şa dibû. Çi dema Resûlullah (s.) temenê wî 
giha heşt saliya xwe, Ebdulmuttelib jî wefat kir. 


Ві apê xwe Ebûtalib ге 


Pêxember (s.) piştî ku kalê wî Ebdulmuttelib wefat kir, çû 
cem apê xwe yê heqîqî Ebûtalib. Ebûtalib birayê Ebdullah yê ji 
dê-bavê bû. Ebdulmuttelib wesiyeta (qewîtiya) Pêxember (s.) 
lê kiribû. Ebûtalib ew anî cem xwe û ji hemû zarokên xwe bêtir 
jê hez dikir. 


Perwerdeya Xwedayî 

Pêxember (s.) mezin dibû û ji aliyê Xwedê ve dihate pa- 
rastin. Ji qirêjî û adetên taristaniyê dûr dihate perwerdekirin. 
Ew ji aliyê kesayetî ve ji gelê xwe gişî çêtir bû, ji aliyê exlaqî ve 
ji wan tevan xweştir bû, ji aliyê tore û heyayê ve ji wan tevan 
bêhtir fehêtokî bû, ji aliyê gotinê ve ji wan hemûyan rasttir bû, 
ji ewledêrayî û duristî ve ji wan tevan mezintir û emîntir bû, 
ji wan tevan zêdetir ji gotinên bêtoreyî û zarê nexweş dûr bû. 
Li nava gelê wî navê wî: “Emîn” bi tenê bû. Ji xwedî û xizmên 
xwe re bi dewlet bû; karê wan pêk tanî û bi kêrî wan dihat, 
barên giran yên xelkê hildigirt, qedr/merîfeta mêvanan digirt, 
arîkariya qencî û xêrê dikir, ji keda destê xwe dixwar û bi rizqê 
xwe qayil bû. 

Çi dema Pêxember (s.) bû çardeh-panzdeh salî. “Şerê Fuc- 
car” di navbera Qureyşî û Qeysiyan de dest pê kir. Pêxember 
(s.) jî, rojina beşdarî vî şerî bû; ji apên xwe re tîr vedigerandin. 
Bi tevlîbûna cengê şer nas kir; xortanî û fêrisî nas kir. 


Zewaca wî bi Xedîceyê re 


Çi dema temenê Pêxemberî (s.) bû bîst û рёпс sal, bi Xedîce 
xanima keça Xuweylid re zewicî. Ew pîrekek ji stiyên Qureyşiyan 
û çêtirînê jinan bû, eqil-sitewiyayî, exlaqxweş û zengîn bû, jinebî 
bû, mêrê wê Ebû Hale çûbû dilovaniya Xwedê. Dema Pêxember 
(s.) pê re zewicî, temenê wî bîst û pênc û yê wê jî çil bû. 

Xedîce xatûn, jineke bazirgan û tucar bû. Li cem xwe, mêr 
bi heqdestî didan xebatê û bi usûla prîman mal dida wan. 
Milletê wê Qureyşî, qewmekî bazirgan bû. Dema Pêxember 
(s.) bi malê wê yê tîcaretê re çûbû Şamê, wê ji wî rastbêjî, 
exlaqxweşî û şîretkarî dîtibû. Wê, di vê seferê de ji wî cihê wî 
yê mezin û gelek xêr dît. Ji loma xwe ji wî re rapêş kir û jê 
re pêşniyaz kir ku pê re bizewice. Wê, pêşniyaza zewacê ya 
gelek giregirê Qureyşiyan vegerandibû. Apê wî Hamze ew jê 

re xwest, apê wî Ebûtalib jî duayê zewacê xwend û peymana 
zewacê dan. Xadîce xanim, pîreka yekem e ku Pêxember (s.) 
pê re zewaciye û ji bil Îbrahîm zarokê wî giş ji wê bûne. 


Qisseya avakirina Kabeyê 

û berterefkirina tevdaneke mezin 

Temenê Pêxember (s.) dema giha sala sih û pêncan, Qureyşî, 
ji bo avakirina Kabeyê gihane hev. Ji bo wê bi ban bikin ev 
xwestin. Lewra dîwarê wê bi hişkeberê hatibû lêkirin û di neqe- 
ba keviran de heriyek tunebû ku pê xwe li ser hev bigrin. Sitûnê 
Kabeyê bi qandî qama mirovekî bilind bû, loma diviyabû biha- 
tana herifandin û ji nû ve bihatana avakirin. 

Çi dema avayî giha ruknê wê. Qureyşiyan di bara “Berê 
Reş” de keşmekêşî kir; her êlê dixwest ew bi xwe Berê Reş dey- 
ne cihê wî, ne xeyrê wê. Lewra her qebîleyê dixwest ev şeref 
ya wê bi tenê be. Paşîkê gengeşe giha sewiyeya ku şer dest pê 
bike. Lewra di heyama cahiliyyetê de şer јі ber sedemne pir 
biçûk jî dest pê dikir. f 

Hemûyan xwe ji ceng û lêdanê re kar kir. Mala Ebduddar 
kasikeka mezin û tijî xwîn pêşkêş kirin; wan û Mala Eddî li 
ser mirinê peyman dane hev û destê xwe di wê xwîna kaseyê 
de noq kirin. Ew nîşana pevçûn û mirinê bû. Qureyşî, heyanî 
çend rojan wisa li ber hev man. Piştre îttîfaq kirin ku pêşî yê 
bikeve deriyê mizgeftê ew dê di navbera me de hekemtiyê bike. 
Vêca yê ku pêşî ji deryê mizgeftê hat, Resûlê Xwedê (s.) bû. Çi 
dema wan, ew dît wiha gotin: Ev pêbawer e, ev Mûhemmed e, 
me hukmê wî qebûl e. Pêxember (s.) cilek anî, li erdê danî, bi 
destê xwe Berê reş danî serê, dûvre got: Bila her êl bi keviyekê 
bigre; piştre tev wî hildin. Wan ji bi ya wî kirin. Paşîkê gava 
kevir gihandin cihê wî. Pêxember (s.) ew danî şûna wî û dûv 
re li serê ava kir. Pêxember (s.) bi vê hîkmeta ku di ser wê re 
hostayî tuneye şer ji nava Qureyşiyan hilanî. 


Peymana bêhnpakan 

Pêxember (s.) beşdarî peymana pêhnpakan bû. Ew peyma- 
na herî baş bû ku wî bihîstibû û ya herî bi rûmet bû li nava 
Ereban. Sedemê pêkanîna wê jî ev bû ku; zilamekî ji êla Zebîd 
pertalên xwe anî Mekkeyê ji bo firotinê. As kurê Waîl jî ku 
ji giregirê Qureyşiyan bû pertalê wî kirrîn û heqê wî nedayê. 
Vêca wî jî, ji giregirê Qureyşiyan arîkarî xwest. Lê arî wî ne- 
kirin. Lewra ‘As kurê Waîl xwedî-meqaım bû, yê Zebîdî qewi- 
tandin. Ji loma wî arîkarî ji Mekkeyiyan û ji hemû mirovên 
xwedî-rûmet û şerèf xwest. 

Hin zilamên merdemêr û bi namûs hatin xîretê; li mala Eb- 
dullah kurê Cudan gihane hev. Wî jî xwarinek ji wan re çêkir, 
peyman û ehd dan ku ew dê bibin yekdest; dê digel mezlûm li 
hemberî zalim bin heyanî ku heqê wî bistînin û bidinê. Ereban 
navê vê peymanê kirin: “Peymana Bêhnpakan.” Wiha gotin: 
Van mirovan dest bi karekî baş kirine. Dûv re meşîn çûne cem 
‘As kurê Wailî heqê yê Zebîdî jê wergirtin û danê. 

Pêxember (s.) heta piştî ku hatibû şandin jî bi heyranî beh- 
sa vê peymanê kir û xwe bi prensîbên wê digirt û wiha digot: 
Ez li mala Ebdullah kurê Cudan beşdarî peymanekê bûm ku 
eger di heyama Îslamiyetê de jî ez ji bo wê bême gazîkirin ezê 
dîsa bersiv bidimê. Beşdaran peyman dane hev ku heqan li 
xwediyê wan vegerînin û ku nehêlin ku zalim zora mezlûm 
bibe. Ji hîkmeta Xwedê û perwerdeya wî bû ku Pêxember (s.) 
ummî be; nexwîne û nenivîse, da ku ji tohmetên neyaran û 
zenên xerîb-dîtan dûr be. Qur'ana Kerîm îşaretî vê hîkmetê 
dike, dibêje: “Te beriya wê ne kitêb аіхиепа û ne jî bi destê 
xwe dinivîsî. (Heke te ev bikira) иё çaxê pûçîgêr dê biketana 
gumanê” (Enkebût:18) 

Bêguman Qur'ana Mecîd leqeba “Ummî” li Pêxember (s.) 
kiriye: =” 

“(Ehlê merhemetê) Ew їп ku didin реу qasidê ummî 
ewê ku wî li cem xwe di Tewrat û Încîlê de nivîsayî dîtine.” 
(Етаў:157) 

Piştî şandinê mizgînên sipêdeyê, 

tîrêjên bextewariyê 

Qasidê Xwedê (s.) temenê wî çil sal temam bû. Mizgîn û 
pêşhatên şefeqê, nîşan û tîrêjên bextiyariyê xuya bûn û civan 
û dema şandinê nêz bû. Ev qanûneke Xwedê ye ku dema tarîtî 
tam reş û dijwar dibe û bextreşî demdirêj dibe, tîrêjên fecrê û 
zeraqên tavê dihilên û têne der. 

Hedana Pêxember (s.) nedihat, bê semaxiya wî ji rewşa wî 
dixuya ku gihabû zîrweya xwe. Her wekî yek wî bikişîne; pir dix- 
west bi tenê bimîne. Li ber dilê wî tiştek mîna tenêmayînê ne 
şîrîn bû. Ji Mekkeyê derdiket, xwe dûr dikir, heta ku xanî ji ber 
winda dibûn. Xwe dida newala Mekkeyê. Vêca di ber kîjan kevir 
û darê de derbas bûbe. Wan jê re digotin: Hey qasidê Xwedê, 
silav li te be! Resûlullah jî, li hawirdora xwe; li rastê xwe, li çepê 
xwe, li pişta xwe dizîvirî tenê kevir û dar didîtin. Rewşa wî serê 
pêşî bi xewnên rast ên ku di xewê de didît dest pê kir. Her xewna 
ku didît jê re weke ku şewqa sibehê be dihat. 


Li şikefta Hîrayê 

Pêxember (s.) pirê caran li şikefta Hîrayê çend şevên pe- 
yapey dima. Nanê xwe bi xwe re dibir. Îbadet dikir û li gorî 
rêya pak a Îbrahîm (e.) û afirandina bêqusûr û ronak dua ji 
Xwedayê xwe dikir. 


Şandiniya wî 

Rewşa wî wisan dewam kir. Heta ku roja civanê şandina 
wî di carekê de hat. Ew, di hivdehê meha Remezana çil û yekê 
zayîna wî de ku hemberê şeşê Tebaxa şeşsed û dehê mîladî ye, 
li şikefta Hîrayê bû. Ferîşte (Cîbraîl) hate balê. Jê re got: 

- Bixwîne! 

- Ez nexwenda me. Resûlullah (s.) dibêje: Wî (Cîbrîlî) ez 
girtim û guvaştim heta ku ez êşandim. Ez berdam û dîsa ji 
min re got: 


- Bixwîne! 
— Ez nexwenda me. Dîsa ez girtim û guvaştim heta ku ez 
êşandim. Dîsa ez berdam û gote min: 


— Bixwîne! 


- Ez nexwenda me. Cara sisêyan jî ez girtim, guvaştim, 
pey ге ez berdam û got: “Ві navê Xwedayê xwe yê ku afiran- 
diye, însan ji parçeyekî xwînê afirandiye, bixwîne. Bi navê 
Xwedayê xwe yê qedirgir; ешё ku bi qelemê daye hînkirin. 
Însan hînî уа ku nizaniye kiriye, bixwîne” (Eleq:1-5) Ev гоја 
yekemîn a pêxembertiyê û destpêka peyxama Qur'anê bû. 


Li mala Xedîceyê 

Qasidê Xwedê (s.) ji wî melekî saw girt. Lewra berê tiştekî 
welê ne dîtibû ne jî bihîstibû. Dema qutbûna pêxemberiyê dirêj 
bûbû. Ereb, ji mêj ve ji pêxemberiyê û pêxemberan -Silavên 
Xwedê li wan bin-dûr mabûn. Ew ji xwe bitirs bû, vegeriya 
malê û goştê navbera kêlek û milê wî dilerizî û got: Cila li min 
werdin, cila bi min de bikin, ez ditirsim ku tiştin li min biqewi- 
min! Xedîce xanimê, sedemê vê metirsiya wî jê pirs kir. Vêca 
wî jî jê re mesele got. Ew jineke eqilmend û bêhnpak bû. Hisa 
pêxembertî, pêxemberan û milyakatan kir. Ew diçû serdana 
kurmamê xwe Wereqe kurê Newfel ku ew mirovekî filezan bû, 
kitêb xwendibûn, guhdariya zanayên Tewrat û Încîlê kiribû. 
Xedîce xanimê jî, mîna hemû kesên ku li ser afirandina rast 
û mejiyên paqij ji xelkê Mekkeyê (bê-olî û pûtperestî) qebûl 
nedikir. Wê ji her kesî bêhtir exlaqê Pêxember (s.) dizanî. Ji 
ber ku ew nêza wî û hevala wî bû, wê raz û dîtbariya wî diza- 
niya. Wê ji exlaq û bêhna pêxemberî dizaniya ku ew zilamekî 
wisa ye ku pişta wî ji aliyê Xwedê ve tê girtin. Ew ji nava xelkê 
xwe hatiye bijartin û jînenîgariya xwe pak bû. Ji ber vê yekê 
wê zanîbû yê ku jînenîgarî û exlaqê wî bi vî awayî be, ji Şeytên 
natirse ku ew tiştekî pê bike, yan jî cin dest bidinê; pê ve bidin, 

vê bi tişta ku wê ji hîkmet, dilovînî û qanûna Xwedê уа li nava 

mexlûqên wî naskirî re nakokî dikir. Ji loma wê bi bawerî û 
bi kirp gotê: “Na! Xweda, yê ji binî te riswa neke. Lewra; tu bi 
kêrî xizmên xwe tê, tu giraniyê hildigirî, tu arî muhtacan dikî, 
tu mêvanan xwedî dikî û tu hevkariya heqdar dikî.” 


Li cem Wereqe kurê Newfel 

Xedîce xatûnê munasib dît ku di vê yekê de arîkariyê ji 
kurmamê xwe yê Zana Wereqe kurê Newfel bixwaze. Pêxember 
(s.) bir cem wî. 

Resûlullah (s.) tiştê ku dîtibû jê re ragihand. Vêca Wereqe, 
jê re wiha got: 

- Ez bi wî.kim ku bêhna min bi wî ye tu pêxemberê vê 
umetê yî! Namûsê Mezin hatiye cem te. Ewê ku hatibû nik 
Mûsa jî. Dê Gelê te biderewînin. Dê te biêşînin û te ji cih û 
warê te derînin û şerê te bikin. 

Pêxember (s.) şaş ma! Gava Wereqe gotê: Ewê te derînin. 
Lewra wî cihê xwe li nava Qureyşiyan dizanîbû. Wan bi 
kelîmeya sadiq (rastgo) û Emîn (pêbawer) gazî wî dikirin û pê 
re dipeyivin; navê wî hilnedidan. Ji loma bi sosret gotê: 

— Qey ew dê min bixin der?! Wereqey gotê: 

`- Belê, kîjan mirov bi doza ku tu pê hatî şandin hatibe, 
xelkê her û her dijminiya wî kiriye û şerê wî kiriye. Eger ez 
bigihême wê rojê, ez bimînim li heyetê, ezê pir arîkariya te 
bikim. Demekê peyxam qut bû. Piştre peyapey hat û nizûla 
Qur'anê dest pê kir. | 


Misilmanbûna Xedîceyê û exlaqê wê 


Xedîce xatûnê, pê îman anî û ew bû ya yekem ku bawerî bi 
Xwedê û qasidê wî anî. Ew li tenişta pêxember (s.) bû; arîkariya 
wî dikir, piştgiriya wî dikir, derdên wî kêm dikir, barê wî sivik 
dikir, bela xelkê ji ser wî dida alî û ew diheband. 


Misilmanbûna Elî kurê Ebûtalib 

û Zeyd kurê Harîse 

Piştre Eliyê kurê Ebûtalib Misilman bû ku wê rojê ew, deh 
salî bû. Ji xwe hê berî Îslamiyetê li cem Pêxember (s.) bû ku di 
rojên tunetî û tengiyê de ji bavê wî Ebûtalib girtibû, anîbû cem 
xwe û ew xwedî dikir. Zeyd kurê Harîse, koleyê Pêxember (s.) jî 
pê bawerî anî ku Pêxember (s.) ew ji xwe re kiribû kur. Evên ku 
ji her kesî bêhtir nêzîkî wî bûn û bêhtir ew nas dikirin; rastbêjî, 
dilsadeyî û jînenîgariya wî ya rind dizanîn -xwediyê malê bêtir 
bi mala xwe dizanin- gişan şehda xwe anî û Misilman bûn. 


Misilmanbûna Ebûbekir kurê Ebûquhafe 

û bêhnpakiya wî di doza Îslamê de 

Ebûbekir kurê Ebûquhafe Misilman bû ku ji ber eqilmendî, 
bi erzî, kesayetî, bêterefî û navberkariya wî cih û meqamekî wî 
yê bilind di nav Qureyşiyan de hebû. Wî Misilmanbûna xwe 
eşkere kir. Ew zilamekî sernerm û jêhezkirî bû, dirûvzan bû, 
bi bavik û meseleyên Qureyşiyan zana bû, zilamekî bazirgan 
bû, exleqxweş û naskirî bû. Wî, gaziya Misilmantiyê li yên ku 
ji nava gelê xwe bi wan bawer bû û li yên ku dihatin cemê û li 
kêleka wî rûdiniştin dikir. 


Misilmanbûna hin giregirên Qureyşiyan 

Bi gaziya Ebûbekirî hin giregirên Qureyşiyan Misilman 
bûn. Ev kes nava gelê xwe xwedî cih û meqam bûn. Ji wan 
yek Usman kurê “Effan e, Zubeyr kurê “Ewam e, Ebdurrahman 
kurê Ewf e, Se'd kurê Ebûweqqas û Telhe kurê Ubeydullah e. 
Vêca ew anîn cem Pêxember (s.) û ew jî Misilman bûn. 

Di pey van zilamin din jî ku xwedî şeref û meqam bûn hatin 
Misilman bûn. Ji wan yek Ebû “Ubeyde kurê Cerrah e, Erqam 
kurê Ebû Erqam e, Usman kurê Mez'ûn e, Ubeyd kurê Haris 
kurê Muttelib e, Seîd kurê Zeyd e, Xebbab kurê Eret e, Ebdul- 
lah kurê Mesûd e, Emmar kurê Yasir e, Suheyb û hwd. Xwedê 
ji wan razî be. 

Vêca ew qas zilam û pîrek peyapey Misilman bûn Ки Îslam 
belav bû û bû mijûliya xelkê Mekkeyê. 


Gaziya bi eşkereyî li ser Çiyayê Sefayê 

Pêxember (s.) heta ku sê sal di ser pêxemberiya wî re der- 
bas bûn jî wî doza xwe bi dizî dikir. Piştre Xwedê emir lê kir ku 
ew dînê xwe eşkere bike û gotê: “Tu, уа ku pê hatî emirkirin 
eşkere bike û berê xwe ji pûtperestan biguherîne.” (Hicr: 94) 
Piştre jê re wiha got: “Eşîra xwe уа nêzîk hişyar bike; perên 
xwe ji buuermendên ku didin реу te те nizm bike.” (Şu'era 
214-215) Dîsa jê re got: “Bibêje: Ez hişyarekî eşkere me.” 
(Нісг:89) 

Vêca Pêxember (5.) ji mala xwe derket û hilgeriya ser Çiyayê 
Sefayê û bi dengekî bilind got: “Wey li halê we yê vê sibehê 
be!” Ev gaziyeke naskirî û hezkirî bû. Çi dema mirovek bi xe- 
tera neyarekî dihesiya ku ew dê ji nişka ve êrîşî welatê wî, yan 
jî êla wî bike bang dikir: Wey li halê we yê vê sibehê be! Vêca 
Qureyşiyan bi lez bersiva banga wî da, li dora wî kom bûn. Hin 
zilam bi xwe dihatin û hinan jî qasidekî xwe dişandin. 

Çi dema kom bûn. Pêxember (s.) got: Hey mala Ebdulmut- 
telib! Hey mala Fexr! Hey mala Ke'b! Eger ez ji we re ragihînim 
ku di pişt vî çiyayî de kerwanek heye û dixwaze êrîşî we bike, 
ma hûnê ji min bawer bikin? 

Ereb milletekî rastîbîn bûn, wan li pêşberî xwe zilamekî 
wilo dîtin ku ji wî rastî, pêbawerî û şîretkarî dîtibûn. Ew jî li 
ser çiyayekî wisan sekinîbû ku hem ên li pêşberî xwe hem jî 
yên li pişt xwe didîtin. Wan jî tenê ber xwe didîtin, ji loma 
wijdan û eqlê wan berê wan da bawerkirina ji vê ragihandinê 
rastbêj û pêbawer. Ji loma jê re gotin: Belê. 

Ha li virê Pêxember (s.) gote wan: Naxwe ez ji bo we hiş- 
yarkerek im. Di navbera destên min de ezabekî dijwar heye. 
Vêca gel deng nekir, sekinî. Lêbelê Ebûleheb jê re got: Di danê 
rojê yê mayî de jî helak û bela ji te re be! Qey te ji bo vê yekê 
gazî me kir? 


Gelê wî eşkere neyartiya wî dike, 

Ebûtalib jî pişta wî digre 

Çi dema Pêxember (s.) eşkere doza Îslamê kir û weke ku 
Xwedê emirê wî kiribû heqî eşkere got. Gelê wî xwe jê dûr ne- 
girtin û redda wî jî nekirin, heta ku wî dev neavêt pûtên wan û 
seba wan nekir. Vêca çi dema ev kir, wan ev tevgera wî mezin 
dîtin, li hemberî wî bûne yek û neyartiya wî kirin. 

Lêbelê apê wî Ebûtalib pişta wî girt; xwe da ber wî û nehişt 
tu kes zirarê bidiyê. Pêxember (s.) doza xwe dimeşand, eşkere 
heqî digot, (tiştek jê venedişart) û Ebûtalib jî pişta wî digirt 
û ew diparast. Çi gava ev rewş demeke dirêj dewam kir. Hin 
giregirên Qureyşî çûne bal Ebûtalib û jê re gotin: Hey Ebûtalib! 
Biraziyê te çêrî pûtên me dike, ola me eybdar dike, xewnên me 
sivikeqlî didêre û bav û bapîrên me rêşaş dibîne. (Qîma me 
hew tê), yan tu yê bela wî ji me vekî, yan jî tu yê ji navbera me 
û wî derkevî, lewra tu jî li ser ol û baweriya me yî. 

Vêca Ebûtalib, ji wan re xebereke nerm got, ew bi xweşikayî 
vegerandin û ew ji cemê derketin. 


Di navbera Pêxember û Ebûtalib de 

Qureyşiyan, pir behsa pêxember (s.) kir, li hemberî wî nav 
di hev dan û careke dî çûne cem Ebûtalib û jê re gotin: Hey 
Ebûtalib! Tu rihspiyê me yî, li cem me xwedî rûmet û me- 
qam î, em ji te hêvî dikin ku tu nehêlî biraziyê te bavêje me. 
Vêca eger tu vê nekî ern nikarin li hemberî seba bapîrên xwe, 
bêeqildêrîna xewnên xwe û eybdarkirina pûtên xwe bêtir xwe 
ragirin, qîma me hew tê, yan tu yê bela wî ji me vekî, yan jî 
emê te û wî yek zanibin û emê şerê hev bikin heta ku ji herdu 
bendan yek ji me ji holê rabe. 

Ji bo Ebûtalib mezin û zehmet hat ku neyartiya gelê xwe 
bike û ji wan cuda bibe, dilê wî arî wî nedikir ku Pêxember (s.) 
jî bispêre wan. Ji loma şande pey Pêxember (s.) û jê re wiha 

got: Birazî! Gelê te hatin bal min û ji min re halo û halo gotin. 
Ji bo min û ji bo xwe bisekine û barê ku qeweta min jê re nîne 
li min bar neke. 


Heke rojê deynin rastê тїп 

û heyvê deynin çepê min jî 

Ji Pêxember (s.) were ku Ebûtalib di bara wî de guheriye; 
xwe ji pişta wî daye alî û hew arî wî dike. Ji loma jê re wiha 
got: 

- Apo! Wellahî heke ew rojê deynin rastê min û heyvê jî 
deynin çepê min ji bo ez dev ji vî dînî berdim, ezê dîsa dev jê 
bernedim, heya Xwedê wî dînî serfiraz (û eşkere) bike, yan jî 
ez di oxira wî de bimirim! 

Çavên Pêxemberî (s.) hêstir barandin û giriya. Piştre rabû 
ser xwe. Gava çû Ebûtalib gazî kiriyê û jê re got: 

- Birazî! Berê xwe bide min. Pêxember (s.) jî berê xwe 
dayê. Vêca jê re got: 

- Birazî! Here û tişta ku tu bivê wê bibêje. Wellahî ezê te 
teslîmî tu kesî nekim! 


Qureyşî, îşkencê didin Misilmanan 

Pêxember (s.)dozaxwe dimeşand û Qureyşiyan jî hêviyaxwe 
ji wî û Ebûtalib birrîn. Vêca qehr û hêrsa wan li Misilmanên ku 
ji êlên wan bûn barî. Lewra tu kes tunebû ku nehêle neheqiyê 
li Misilmanan bikin. Her qebîleyê êrîşî Misilmanên xwe kirin; 
ew digirtin û bi birçîkirinê, tîhiştinê û lêdanê îşkence dikirin. 
Ew li kelegerma Mekkeyê hem jî gava germî tam dijwar dibû 
didan ezabê. Wek numûne: 

Bilalê Hebeşî -Misilman bûbû- xwendê wî Umeyye kurê Xe- 
lef gava dibû naveroj, tam dibû çiqeçiqa germiyê ew derdixist 
newala Mekkeyê li ser piştê gêr dikir, kevirê mezin dixwest, jê re 
dianîn, ew datanî ser singa wî, piştre jê re wiha digot: 


- Wellahî! Tu yê her wiha bimînî heta ku tu bimirî, yan jî 
ji Mûhemmed bawer nekî û Lat û Uzzay bihebînî! Bilal jî di 
мё îşkencê de wiha digot: Xwedê Yek e, Yek e. Bilal di binê vê 
îşkenceya giran de ma. Paşîkê Ebûbekirê Siddîq (r.) di ber re 
derbas bû, di şûna wî de koleyekî çermreş û hê ji wî xurttir da 
Umeyye û Bilal jê stend û ew azad kir. 


А 


Маја Mexzûm, gava пауегојё hewa tam disincirî 'Emmar 
kurê Yasir, bavê wî û dayika wî Sumeyye -ferdên vê malê hemû 
Misilman bûn- derdixistin newala germ a Mekkeyê û îşkence 
li wan dikirin. Pêxemberê Xwedê (s.) di ber wan re dibuhurî 
û digote wan: Mala Yasir, sebrê bikşînin! Êwirgeha we bihişt 
e. Herçî ku dayika wî Sumeyye bû, ew kuştin jî, dîsa ji Îslamê 
venegeriya. 

Mûseb kurê Umeyr, bi xortanî, spehîtî û xurûra xwe egîdê 
Mekkeyê bû. Dayika wî jineke pir maldar bû. Cilên herî xwe- 
şik li wî dikirin. Mûseb bihîst ku Pêxember (s.) li Mala Erqem 
kurê Ebûl-Erqem doza Îslamê dike. Vêca wî qesda Pêxember 
(s.) kir; çû balê, îman pê anî, Misilman bû, ji cemê hate der û 
ji tirsa dayîk û gelê xwe îmana xwe veşartî hişt. Bi dizîka diçû 
cem Pêxemberî (s.) Usman kurê Telhe dît ku ew nimêj dike. 
Vêca giliyê wî ji dayik û gelê wî re kir. Wan jî ew girtin û hebs 
kirin. Welê hebskirî ma, heta ku di hîcreta pêşîn de ew jî der- 
kete welatê Hebeşistanê û xwe ji hebsê rizgar kir. Piştre gava 
Misilman vegeriyan ew jî bi wan re vegeriya. Halê wî guherî 
bû; pir nexweş bûbû. Lewra dayîka wî berê nedihişt ku azar û 
tehlî bigihiyê. 

Hin Misilman ketibûn bextê giregir û malmezinên Qu- 
reyşiyan ên pûtperest ku ew dihebandin û nedihiştin azar 
bigihêje wan. Usman kurê Mez'ûn ketibû bextê Welîd kurê 
Muxîre. Lêbelê piştre xîreta Usmanî ev yek qebûl nekir û ji 
ber bextê wî derket. Welîd mirovekî wefadar, camêr û bi bext 
bû. Digel vê jî Usman jê re got: Ez hez nakim ku ji bîlî Xwedê 
bikevim bextê yekî din. Munaqeşe di neqeba Usmanî û yekî 
pûtperest de derket. Usman ew kesê pûtperest hêrs kir. Vêca 

ewê pûtperest rabû ser xwe, kulmek danî çavê wî û şîn û reş 
kir. Welîd kurê Muxîre li nêzîkî wan bû. Ev rewşa ha dît û ji 
Usmanî re got: Birayê min! Wellahî herçî ku çavê te ye hîç 
hewce nebû kulm bixwara. Tu di ber bextekî asê de bûyî, 
(lêbelê hedana te nehat). 

Vêca Usman jê re wiha got: Wellahî hewceyiya çavê min 
ê rehet jî bi wê derbeya ku hevalê wî di rêya Xwedê de xwarî 
heye. Hey Ebû Ebduş-Şems! Ez di ber bextê Xwedayekî de me 
ku ew ji te xurttir e. 


Qureyşî şerê pêxember dikin 

cur bi cur îşkence didinê 

Çi dema Qureyşî têk çûn û nekariyan wan xortên Misilman 
ji dînê wan vegerînin û Pêxember (s.) jî li hemberî wan nerm 
nebû; ji wan hez nekir. Ev rewşa ha pir li zora wan çû. Ji loma 
nav li eqilsivikên xwe dan ji bo Pêxember (s.) biêşînin; ew de- 
rewandin, xwîn jê rijandin û bi sêhrbaziyê, şairtiyê (hozaniyê), 
rimildariyê û dînîtiyê devdiavêtinê û bi eziyetên cur bi cur ew 
êşandin û li hemberî wî hemû şop û rê bi kar anîn. 

Giregirên Qureyşî rojekê li ber hicra Kabeyê bûn. Pêxem- 
ber (s.) jî bi ser wan de hat, di ber wan re derbas bû, çû te- 
wafa Kabeyê û li dora wê geriya. Vêca wan jî bi gotinên tehl 
dev avêtinê û mekrohiyên xwe sê caran dubare kirin. Vêca 
Pêxember (s.) li ber wan rawestiya. Dûvre ji wan re wiha got: 

Gelî civata Qureyşiyan! Hûn dengê min dibihîzin. Ez bi wî 
Xwedayî sond dixwim ku jiyana min di destê wî de ye! Vê baş 
bizanibin ku ez bi serjêkirinê ji we re hatime şandin. 

Vêca Qureyşî mane bêdeng, tevnegeriyan û bi ber diıê wî 
ve çûn; gotinên nerm û xweş jê re gotin. 

Çi dema bû sibeha din, ew dîsa li cihê xwe bûn. Pêxember 
(s.) jî bi ser wan de hat. Tevan bi derbekî xwe çen kirinê; dor 
lê girtin û ji wan yekî bi kurkê wî girt û berneda. Ebûbekir (r.) 
jî rabû ser xwe nehişt ew tiştekî pê bike, digirî û digot: Qey 


38 


zilamekî ku bibêje: Xwedayê min Xwedê ye, hûn dê çawa wî 
bikujin?! Ji loma wan bela xwe jê vekir. Wê rojê, Ebûbekir 
serşikandî û rihkişandî vegeriya malê. 

Rojekê Pêxember (s.) ji mala xwe derket ku, çi kole, çi ne 
kole, kesê ku ew dîtî tevan ew derewandin û êşandin. Wê rojê 
vegeriya malê. Ji ber êş û azara ku gihabûyê kete nava nivînê 
û cil bi ser xwe de kirin. Vêca Xwedê di bara vê rewşa wî de ev 
ayeta ha nazil kir: “Hey cil li xwe werdayo! Rabe ser xwe û 
(xelkê ji ezubê Xwedê) hişyar bike.” (Muddessir: 1, 2) 


Ya ku kafirên Qureyşî anîn serê Ebûbekir?! 

Ebûbekir (r.) rojekê rabû ser xwe, xelk gazî dînê Xwedê û 
qasidê wî dikirin. Pûtperestan êrîşî wî kir; ew avêtin bin lingên 
xwe û gelekî lêdan. Eqebe kurê Rebî'e jî rahişt herdu ferên 
sola xwe û pê li rûyê wî dida û ya nemayê anî serê wî. Piştî vê 
lêdanê rûyê wî û bêvila wî ji hev nedihatin veqetandin. 

Mala Teym, rahiştin Ebûbekir û bi mirîtî ew birin malê. Ew 
qas lê dabûn heta ku ji axaftinê ketibû. Tu kesî bawer nedikir 
ku ewê dîsa rabe ser xwe. Heta danê êvarê wisan bêhal ma. 
Gava madê wî geriya got: Pêxember (s.) çawa ye, çi dike? Wan 
jî dev avêtinê: Lome lê kirin û ji dora wî çûn. Ummcemîl ji wan 
kesan bû ku Misilman bûbû, nêzî wî bû û wî pirsa Pêxember 
(s.) ji wê kir. Jê re got: Baş e, rehet e. Ji wê re got: Min we'da 
be! Heta ku ez neçim cem Pêxember (s.) ezê xwarinê te'm ne- 
kim û avê venexwim. Vêca wan xwe girt. Heta ku pîçekî kariya 
lingên xwe bide ber xwe û xelk bêdeng bûn, ew ketin bin milên 
wî û hêdî hêdî ew anîn cem Pêxember (s.) Gava Pêxember (s.) 
ew di vî halê xirab de dît, pir li ber ket. Ji bo dayika wî dua kir 
û ew gazî Misilmantiyê kir. Vêca ew jî Misilman bû. 


Nîqaşa Qureyşiyan di bara wesfê Pêxember de 
Qureyşiyan di bara Pêxember (s.) de bi hev re dipeyivîn 
ka ewê bi çi wesfî wî bidin naskirin? Ew dê çawa di navbera 

wî û guhdarên wî; ew rêwiyên ku ji dûr ve dihatin Mekkeyê û 
qesda wî dikirin de bibin asteng? Bi vê armancê tev çûne cem 
Welîd kurê Muxîreyî ku ew rihsipiyê wan bû. Hem jî demsala 
ku ereb werin Mekkeyê hatibû. Vêca bi vê munasebetê Welîdî 
ji wan re wiha got: 

“Gelî civata Qureyşiyan! Demsala Hecê dest pê kiriye. 
Karwanê Ereban dê bêne Mekkeyê. Hemin wan nûçeya mirovê 
we jî bihîstiye. Naxwe hûn ramanê xwe di bara wî de bikin yek 
û ji hev cuda nebin. Heke hûn ji hev cuda bibin; hin ji we dê 
hinan biderewînin û gotinên hev vegerînin. Sohbeteke dirêj 
di nav wan de derbas bû; hin jê hate girtin, qebûlkirin û hin jî 
hate vegerandin, red kirin.” 

Welîd kurê Muxîre pêşniyara wan qebûl nekir. Ew li wî ve- 
geriyan û jê re wiha gotin: 

“Hey Ebû Ebduş-Şems! Ma tu çi dibêjî?” Gote wan: 

“Ya maqûl ev e ku hûn bibêjin; ew sêhirbaz e. Sêhreke wi- 
san aniye ku kare pê kur û bavî, bira û birayê wî, mêr û jina wî, 
xwedî û mirovên wî ji hev biqetîne.” 

Wan jî fikra wî qebûl kirin û ji cemê derketin. Li ber ke- 
viya rêyên ku dihatin Mekkeyê rûdiniştin. Gava xelkê qesda 
mewsimî dikirin, dihatin. Vêca kî di ber wan re derbas bûbana 
ew hişyar dikirin û ji wan re bi xirabî behsa Pêxember (s.) di- 
kirin. 


Qureyşî, îşkenceya herî dijwar didin Pêxember 


Qureyşiyan, hunerê cur bi cur ên îşkenceyê li Pêxemberî 
(s.) kirin. Bi dilhişkî û barbarî bi ser wî de çûn. Di bara wî de 
li pismamtî û eqrebatiyê nemeyzandin û li tixûbê mirovatiyê 
nesekinîn. Rojekê li mizgeftê serê Pêxember (s.) di sicûdê 
de bû. Hin peyayên Qureyşî jî li dora wî hebûn. Eqebe kurê 
Ebûmuf'ît hat. Pizanekî devehen di destê wî de bû, avête ser 
pişta Pêxember (s.) ew wisan li ser pişta wî man û Pêxember 


(s.) serê xwe ranekir. Heta ku qîza wî Fatîme hat û ew pizan ji 


pişta wî avêt. Vêca li wî kesê ku ev yek kir, nifir kir û Pêxember 
(s.) jî nifir li wan kir. 

Careke din jî Pêxember (s.) li Kabeyê nimêj dikir, Eqebe 
kurê Ebûmuf'ît hat cilên wî xistin stûyê wî, şidand û kir ku wî 
bixeniqîne. Ebûbekir (r.) bi milên wî girt, bela wî ji Pêxember 
(s.) vekir û jê re wiha got: Ma zilamekî ku bibêje: Xwedayê 
min Ellah e, hûn dê çawa wî bikujin?! 


Misilmanbûna Hemzeyê kurê Ebdulmuttelib 


Pêxember, (s.) rojekê li nik sefayê bû. Ebûcehîl di ber re 
derbas bû, dujin lê kirin û ew êşand. Lêbelê Pêxember (s.) ber- 
siva wî neda û berê xwe jê zîvirand. Hê demeke dirêj di ser vê 
bûyerê re derbas nebûbû, serê Hemzeyê kurê Ebdulmuttelîb 
da der, şûrê wî li milê wî bû û ji nêçîrê vedigeriya. Hemze, 
di nava Qureyşiyan de xortekî berxweketî, hijxwekirî û bi erz 
bû. Koleyê Ebdullah kurê Cud'an ya ku Ebûcehil anîbû serê 
Pêxember (s.) jê re ragihand. Hemze gelekî hêrs bû, bêhna wî 
teng bû, kete mizgeftê, dît ku wa ye Ebûcehil li nava civatê 
rûniştiye. Berê xwe dayê û bi aliyê wî ve çû heyanî giha ber 
serê wî, rahişte kevan û li serê wî xist. Vêca di serê wî de 
birîneke xeddar vekir. Piştre jê re wiha got: Та dijûnan li wî 
kesê ku û ez jî li ser dînê wî me dikî ha! Tişta ku ew dibêje, ez 
jî dibêjim! Ebûcehîl deng nekir. Hemze Misilman bû. Ji ber 
şûnwar û lehengiya Hemze ya li nav Qureyşiyan ev yek li wan 
pir nexweş hat. 


Hevpeyivîna Pêxember û “Utbe 

Çi gava Qureyşiyan dît ku waye hejmara hevalên Pêxember 
(s.) ріг dibe, ‘Utbe destûr ji Qureyşiyan xwest ku biçe bi 
Pêxember (s.) re bipeyive û hin teklîfan pêşniyazî wî bike. 
Belkî hin pêşniyaran ji wan qebûl bike. Êdî wan bidinê û ew 
jî bela xwe ji wan veke. Qureyşiyan ew qebûl kirin û ew kirin 
wekîlê xwe. 

Vêca ‘Utbe, hate cem Pêxember (s.) li kêleka wî rûnişt û jê 
re wiha got: | 

- Kurmam! Wekî ku tu dizanî tu yek ji me yî. Tu bi karekî 
mezin hatî cem gelê xwe. Te pê yekîtiya wan ji hev qetand, te 
xewn û xeyalên wan pûç kir, te pê ol û pûtên wan eybdar û 
şeht kir. Te pê bav û kalên wan ên ku bihurîne kafir dêriya. 
Vêga tu guhê xwe bide min; ezê ji te re hin teklîfan pêşniyaz 
bikim. Vêca tu jî li wan hûr binêre. Dibe ku tu hinan ji wan 
qebûl bikî. 

Vêca Pêxember (s.) jê re wiha got: 

— Bavê Welîd! Kerem bike, teklîfên xwe bibêje, ez guhdarî 
bikim, bibînim. Jê re got: 

- Pismam! Eger mebesta te, bi vî dînê ku tu pê hatî şandin 
mal be, em ê ji te re ji malê xwe serwetê kom bikin heta tu bibî 
zengînê me. Eger tu pê şerefê dixwazî, emê te bikin mezinê 
xwe û emê bêyî te tu karekî nebirrin. Heger tu pê desthilatiyê 
dixwazî emê te bikin padîşahê xwe. Heger eva ku ji te re tê gir- 
tinek ji cinan be û tu bi xwe nikarî мё ji xwe vegerînî, emê te li 
ser doktor û hekîman bigerînin, emê malê xwe gişî li te bidin, 
heta ku em te jê rehet û mufa bikin. 

Çi dema “Utbe gotina xwe xilas kir. Pêxember (s.) jê re wiha 
got: 

- Bavê Welîd! Ya te temam bû? 

- Belê. 

- Ji kerema xwe, de tu jî li min guhdarî bike. 

— Belê, ez jî guhdarî dikim. Vêca Pêxember (s.) jê re ji 
Sûretê Fussîlet heta bi Sûretê Secdeyê hin ayet xwendin. 

Gava ‘Utbe guhdarî kir. Ji bo xwendina wan rawestiya; 
destê xw e da pişta xwe û bi paldayikî guhdarî dikir. Çi dema 
Pêxember (s.) xwendina xwe timam kir. Çû sicûdê. Piştre jê re 
wiha got: 

“Bavê Welîd! Ya ku te bihîst te bihîst. Vêga tu û ew li hev.” 


‘Utbe rabû ser xwe, çû nik hevalên xwe û wan ji hev ге got: Em 
bi Xwedê sond dixwin ku Bavê Welîd tê nik we lê ne bi wî rûyê 
ku pê çûye! Çi dema li cem wan rûnişt, gotinê: 

Bavê Welîd! Li pey te çi heye? Gote wan: 

Li pey min, (ev heye:) min gotinek wisan guhdarî kir ku 
min tiştekî welê hîç nebihîstiye. Sond bi navê Xwedê be ku 
ew ne şiîr e, ne sêhr e, ne jî rimildarî ye. Gelî Qureyşiyan! Bi 
ya min bikin û ji rêya vî zilamî û dînê wî derkevin, jê re nebin 
asteng. Lêbelê wan rexne li wî girtin û gotinê: 

Bavê Welîd! Wellahî wî bi zimanê xwe sêhr li te jî kiriye, tu 
jî girêdayî. Gote wan: Ev ray û ramana min e, di bara wî de. 
Vêca hûn bi kêfa xwe ne. 


Hîcreta Misilmanan a bi bal Hebeşistanê 


Çi gava Pêxember (s.) dît ku waye hevalên wî dikevin 
îşkenceyê û ew jî nikare wan biparêze. Ji wan re wiha got: 
“Xwezî hûn biçûna welatê Hebeşistanê (Somaliyê), qralekî wê 
heye ku li cem wî zulim li tu kesî nayê kirin.” Ew welatê rastiyê 
ye. Heta ku Xwedê ji we re fereceke xêrê bişîne û we ji vê ezi- 
yeta ku hûn tê de ne, rizgar bike. 

Piştî vê şîreta Pêxember (s.) komek Misilman ji Mekkeyê 
derketin çûne Hebeşistanê. Ev bû Hîcreta yekem di tarîxa 
Îslamê de. Muhacir deh zilam bûn ku pêşîvanê wan jî Usman 
kurê Mez'ûn bû. Piştre Cafer kurê Ebûtalib derket û peyapey 
Misilmanan hîcret kir. Paşîkê li welatê Hebeşistanê kom bûn. 
Hin ji wan bi tenê hîcret kiribûn. Hinan jî digel malbatên xwe. 
Hejmara muhacirên Hebeşistanê gihabû heştê û sê zilaman. 


Qureyşî, li pey Misilmanan diçin 

Çi gava Qureyşiyan dît ku waye Misilman li Habeşistanê gi- 
hane êminî û asayîşê. Rabûn Ebdullah kurê Ebû Rebî'e û Emr 
kurê Asê kurê Waîl li pey wan şandin; gelek xelatên bi qedr 

û zerîf ên Mekkeyê dane wan û ji. Necaşî û fermandarên wî 
yên pisporê cengê re şandin. Vêca ew qasid çûne cem Necaşî 
û serdarên wî jî bi dil bûbûne alîgirên wan; bi xelatên xwe ew 
qayil kirin, li dîwana qral axivîn û wiha gotin: “Hin aqilsivik û 
hin bendeyên me xwe avêtine welatê padîşah. Ji ola gelê xwe 
derketine lê neketine ola we jî. Wan oleke nû û nenas anîne ku 
ne em û ne hûn wê nas dikin. Hîç guman nîne ku giregirê gelê 
wan: Bav, ap û nêzên wan vaye em şandine da ku hûn wan li 
xwediyên wan vegerînin. Lewra ew ji we bêtir wan nas dikin û 
nêzîktirên wan in.” Qumandarên ku li dora Necaşî bûn gotê: 
Padişahê me! Van rast got. Wan bispêre wan. 

Ji ber pêşniyaza wan Necaşî hêrs bû, gotina wan qebûl 
nekir û li ber teslîmkirina Misilmanên ku xwe li wî girtine û 
hatine welatê wî qebûl nekir. Sond xwar ku ew dê vê neke û 
şande pey Misilmanan; gazî wan û zanayên filehan jî kir û ji 
Misilmanan re got: “Çi ye ev dînê ku hûn ji gelê we qetandine? 
Hûn neketine dînê min û neketine ola tu milletan jî?!” 


Cafer kurê Ebûtalib, taristaniyê teswîr dike, 

Îslamê dinasîne 

Kurapê Pêxember (s.) Cafer kurê Ebûtalib rabû piya û gotê: 
“Hey padişah! Em xelkekî ehlê cahiliyetê bûn; em pûtperest 
bûn. Me mirar dixwarin. Me tixûbê helalî û heramiyê nas ne- 
dikir. Em li xizmîtiyê xwedî dernediketin. Me cîranê xwe talan 
dikirin. Ji me yên xurt, yê qels dixwarin û em bi vî awayî bûn. 
Paşîkê Xwedê ji nava me zilamek ji me re bi pêxemberî şand 
ku em nesaba wî, rastgoyîtiya wî, ewledêriya wî û dilpaqijiya 
wî dizanin. Wî, em gazî Xwedê kirin da ku em wî yek bidêrin; 
îbadetê wî bi tenê bikin û em dev ji îbadetê kevir û pûtên ku 
bav û kalên me îbadet wan dikir berdin. Emir li me dike ku em 
rast bipeyivin, sipereyan ji stûyê xwe bikin, xizmîtiyê germ big- 
rin, ji ciranên xwe re baş bin, heramî û xwînrêhtinê terk bikin. 
Fihûş, gotina derew, xwarina malê sêwiyan û îftiraya li jinên 
bi namûs û bêhay li me qedexe kiriye. Emir li me kiriye ku em 


îbadetê Xwedê bi tenê bikin, em tiştekî nekin hevparê wî. Dîsa 
emrê me kir ku em nimêjê bikin, zekatê bidin- û fermanên 
Îslamê ji Necaşî re jimartin- Me jî ew rast dêra û pê îman anî. 
Me da pey wehya ku ji cem Xwedayê wî jê re hatiye. Me îbadeta 
Xwedê bi tenê kir û em tiştekî jê re nakin şirîk. Me, ya ku ji 
me re heram e, li xwe qedexe kir û me, ya ku ji me re helal e, li 
xwe serbest kir. Vêca gelê me zulim li me kir, îşkence li me kir 
û teşebus kirin ku me ji dînê me vegerînin da ku me ji îbadetê 
Xwedê vegerînin îbadetê pûtan û em xirabî û bêtoreyiyan li xwe 
helal bikin, wekî ku beriya em Misilman bibin, me ji xwe re helal 
dikir. Vêca gava wan jan dane me; zulm li me kir, dor li me teng 
kir û nehiştin em li gorî dînê xwe bijîn û bi vî awayî ketin nav- 
bera me û dînê me. Ey Padîşah! Me jî hîcretî welatê te kir; me tu 
di ser xeyrê te ге girtî û me xwest bikevin ber bextê te û me hêvî 
heye ku li cem te zulm li me nebe. Necaşî ev giş bi sergiranî û 
jidilî guhdarî kirin. Piştre got: 

- Gelo ji ya ku hevalê we ji nik Xwedê ve pê hatiye şandin 
tiştek bi te re heye? Cafer jê re got: 

- Belê. Necaşî jê re got: 

- Ji kerema xwe, ka ji min re bixwîne. Caferî, ji serê Sûretê 
Meryem jê re xwend. 

Necaşî giriya, hêstirê wî bariyan heta ku riha xwe şil kir û 
zanayên Filetiyê jî giriyan heta ku wan jî mishefên xwe şil û 
pil kirin. 


Heyeta Qureyşiyan negiha armanca xwe 

Piştre Necaşî got: “Bêguman ev dîn û dînê ku Îsa pê hatî 
şandin ji kulekekî dertên” Berê xwe da qasidên Qureyşiyan û 
gote wan: “Hûn herin. Ez bi Xwedê sond dixwim ku ezê wan 
nesipêrim we!” 


Emrê kurê As sibehê çû careke dî jî Necaşî dît û jê re got: 


“Hey Padîşah! Ew, di bara Îsa kurê Meryemê de gotineke 
mezin dibêjin.” Necaşî dîsa berê xwe da Misilmanan û ji wan 
re got: 

- Hûn di bara Îsa kurê Meryemê de çi dibêjin? Cafer kurê 
Ebûtalib jê re got: 

— Em di bara wî de уа ku Pêxemberê me pê hatiye şandin 
dibêjin ku ew jî ev e: “Ew bendeyê Xwedê, qasidê wî, ji rihê 
wî û -berhema- gotina wî ye. Ji Meryema keçik û bi namûs 
re ragihandiye.” vêca Necaşî destê xwe danî ser erdê; rahişt 
darikekî piştre wiha got: “Wellahî Îsa kurê Meryemê, bi qandî 
vî darikî jî pirtirî ji ya ku te ragihand negotiye.” 

Necaşî bersiveke camêrane da Misilmanan; bextê xwe da 
wan û ew qasidên Qureyşî bi rûreşî ji cemê derketin. 


Misilmanbûna Umerê kurê Xettab 


Xwedê, bi Misilmanbûna Umerê kurê Xettab yê Eddewî yê 
Qureyşî piştgiriya Îslamê û Misilmanan kir. Umer zilamekî bi 
heybet, xurt û rikdar bû. Pêxember (s.) ji dilûcan dixwest ew 
Misilman bibe û ji bo vê yekê dua ji Xwedê dikir. Hadîseya 
Misilmanbûna wî wiha rûda; xweha wî Fatîmeya keça Xettab 
û mêrê xwe Seîdê kurê Zeyd Misilman bûbûn. Lêbelê wan Mi- 
silmantiya xwe ji Umer vedişart. Lewra ew li hemberî îslamê 
û Misilmanan mirovekî pir dijwar û xeddar bû. Xebbabê kurê 
Eret jî dihat mala xweha wî û ew hînî Qur'anê dikirin. 

Umer bihîstibû ku Pêxember (s.) û çend hevalên xwe li 
malekê li cem Sefayê dicivin. Ji loma rahişt şûrê xwe û ji mal 
derket; çû qesta kuştina wan bike. Nu'eymê kurê Ebdullah ku 
ji qewmê wî mala Eddî bû -ev mirov Misilman bûbû- rastî wî 
hat û gotiyê: 

- Hey Umer! Tu diçî ku? 

- Ez diçime Mûhemmedê jirêderketî; ewê ku Qureyşî kiri- 
ne dubend, xewnên wan pûç dêriyane, dînê wan eybdar kiriye, 
dijûn ji pûtên wan re kirine. Ji loma ezê wî bikujim. 

- Hey Umer! Te rêya xwe şaş kiriye. Çima tu venagerî mala 
xwe û ehlê xwe rast nakî? 


- Kîjan ehlê mala min? 

- Kurapê te, zavayê te, Seîd kurê Zeyd û xuşka te Fatîmeya 
qîza Xettab (qey birra tu nizanî) herdu jî Misilman bûne û 
dane pey dînê Mûhemmed. Êdî here wan rast bike. 

Umer vegeriya û qesda zavayê xwe û xuşka xwe kir. Xeb- 
bab kurê Eret jî li nik wan bû. Rûpelekî Qur'anê pê re bû, tê 
de Sûretê Taha nivîsî bû; nîşanî wan dida. Gava wan pêjna 
Umer kir, Xebbab xwe li odeka piçûçik veşart. Fatîmeyê ra- 
hişt rûpel û xist bin ranê xwe. Lêbelê Umer, gava nêzîkî malê 
bûbû. Dengê xwendina Xebbabî çûbû guhê wî. Ji loma gava 
kete hundur got: | 

- Ev çi deng e Ки nayê fehmkirin? 

- Na, me tiştek nebihîstiye. 

- Na, wellah! Min bihîstiye ku hûn Misilman bûne û we 
daye pey dînê Mûhemmed. Umer, xwe çen kir zavayê xwe 
Seîdê kurê Zeyd. Xweha wî rabû ji bo bela wî ji mêrê xwe veke. 
Vêca Umer kulmek daniye û ew birîndar kir. Çi gava Umer ev 
bizava nelirê kir. Xweha wî û zavayê wî gotinê: 

Belê rast e, em Misilman bûne û me îman bi Xwedê û 
pêxemberê wî aniye. Vêca çi ji te tê, bike. 

Çi dema Umer dît ku wa ye xwîn ji xweha wî rijiya. Li kirina 
xwe poşman bû, sekinî û ji xweha xwe re wiha got: 

- Ka vê rûpelê bide min; ku vêga min dengê we bihîst we 
dixwend. Ez binêrim çi ye, eva ku Mûhemmed pê hatiye şandin? 
Umer mirovekî xwenda bû. Gava ev got. Xweha wî gotiyê: 

Em ji te ne piştrast in. Vêca jê re got: 

- Na, ji min netirsin û jê re bi îlahê xwe sond xwar ku ew 
dê tiştekî jê neke. 

Çi dema Umer ev got. Hêviya xweha wî xurt bû ku ew Mi- 
silman bibe. Vêca jê re got: 

— Keko! Tu ne раді) î; li ser ola pûtperestiyê yî! Rastî jî ev e 
ku mirovê nepaqij neşên dest bidinê. Ji loma Umerî rabû xwe 

şûşt. Vêca wê jî rûpel dayê ku tê de Sûretê Taha nivîsandî bû. 
Çi dema Umerî serê rûpelî xwend. Wiha got: Zehî! Ev kelam 
çi qasî xweş û rind e! 

Çi dema Xebbab dengê vê gotina wî bihîst. Di cih de ji cihê 
xwe derket û jê re got: 

- Hey Umer! Ez bi Xwedê sond dixwim, vê ji min bawer 
bike; min hêvî heye ku Xwedê tu bi ber duayê Pêxemberê xwe 
xistibe. Lewra min duhî dengê wî bihîst ku digot: Xwedayê 
min! Piştgiriya Misilmantiyê, yan bi Ebûhîkemê kurê Hişam 
(Ebûcehîl), yan jî bi Umerê kurê Xettab bike û wê bi yekî ji 
herduyan xurt bike. Hey Umer! Tu bi Xwedê kî, bi Xwedê kî 
Misilman bibe! 


Gava Xebbab ev jê re got. Umer jê re got: 


- Hey Xebbab! Mûhemmed nîşanî min bide li ku ye? Da ku 
ez herim cemê û Misilman bibim. Xebbab jê re got: 


- Ew digel çend hevalên xwe li malekê ne ku ew li cem 
Sefayê ye. 

Vêca Umerî rahişte şûrê xwe, di ber xwe kir û berê xwe da 
cihê Pêxember (s.) û hevalên wî û li deriyê wan xist. Çi dema 
wan dengê wî bihîst. Zilamekî ji hevalên Pêxember (s.) rabû, 
di qulika derî de meyzand ku Umer e, û şûrê wî di destê wî de 
ye, bi endîşe li Pêxember (s.) vegeriya û jê re got: Hey qasidê 
Xwedê! Ev Umerê kurê Xettab e, şûrê wî tazî ye, di destê wî 
de ye. 

Hemzeyê kurê Ebdulmuttelib jê re got: 

— Destûra wî bide bila were. Heger qenciyê bixwaze, emê 
wê bidinê, eger neqenciyê bixwaze, emê wî bi şûrê wî bikujin. 
Pêxember (s.) gotê: 

- Destûrê bidiyê. 

Zilam jî destûr dayê. Pêxember (s.) bi ber ve rabû, li ber 
derî çav pêket, bi berstika wî -anku- bi herdu rexê kurkê wî 
girt, bi dijwarî kişand û gotê: 


— Hey Umerê kurê Xettab! Tu bi çi hatî? Wellahî ez dibînim 
ku tu yê negihêjî vegerê heta ku Xwedê bi te qêrînekê neşîne. 
Umer jê re got: 

- Hey qasidê Xwedê! Ez hatime bal te ji bo ku îmanê bi 
Xwedê, bi qasidê wî û bi ya ku tu pê hatî şandin bînim. 

Vêca Pêxember (s.) Ellahû Ekberek wisan got ku hevalê wî 
yên xwediyê malê zanîn ku Umer Misilman bûye. Misilma- 
nan, di dilê wan de hêviya wan xurt bû ku Umer Misilman bû 
û berî wî jî Hemze Misilman bûbû. Umer, Misilmantiya xwe 
eşkere kir û ev nûçe li nav Qureyşiyan belav bû. Ji loma wan 
şerê wî kir û wî jî şerê wan kir. Paşîkê hêviya xwe jê birrîn. 


Qureyşî embargoyê datînin ser Mala Haşim, 

dorê li wan digirin 

Îslam, li nava qabîleyê Ereban belav dibû. Qureyşî giha- 
ne hev û civiyan ku peymanekê di navbera xwe de binivîsin, 
peymanê bidin hev û wê deynin ser mala Haşim û mala.Eb- 
dulmuttalib ku ew bi keçên wan re nezewicin û jinan jî nedin 
wan, tiştekî nefiroşin wan û ji wan nekirrin. Çi dema wan li 
ser vê li hev kirin, ev peyman di rûpelekê de nivîsîn. Piştre soz 
dane hev û li ser wê qinyata hev anîn û ji bo baweriya wan bi 
hev were kaxez jî bi nava Kabeyê ve daleqandin. 


Li ber ocaxa Ebûtalib 


Gava Qureyşiyan ev kir. Mala Haşim û таја Muttelib 
xwe li Ebûtalib dane hev û ketin ber ocaxa wî ku ev bûyer di 
sala hevtemîn a Pêxembertiya Mûhemmed (s.) de qewimiye. 
Ebûlehebê kurê Ebdulmuttelib ji nav mala Haşim derket û xwe 
da rexê Qureyşiyan. Mala Haşim li ber ocaxa Ebûtalib man 
û paşîkê ji ber dortengkirina embargoyê ketin nava tengiyê; 
pelên daran dixwarin, zarokên wan ji nêza (birçiya) dikirin 
qîreqîr, heta ku ji ber biçîbûnê dengê giriyê wan ji dûr ve dihat 
bihîstin. Qureyşî jî diketin nava wan û taciran û li wan biha 
giran dikirin ji bo ku nikaribin ji xwe re zad bikirin. 

Vê embargoyê tam sê salan dewam kir. Qureyşiyên ku 
bi wan re diketin têkiliyê tenha bi dizîka karîbûn hin tiştan 
bigihînin wan. Pêxember (s.) jî di vê tengerewşê de bi şev û 
roj, bi eşkereyî û bi dizîka xelk gazî Îslamê dikirin û mala Ha- 
şim jî sebr dikirin. 


Xerakirina peyınanê û rakirina embargoyê 

Çend kesên bi wijdan û bêhnpak ji nava Qureyşiyan- ku di 
serê van de jî Hişamê kurê Emrê kurê Rebî“ tê- rabûn ser xwe 
ev peymana neheq nexwestin û ew li zora wan çû. Lewra Hîşam 
zilamekî bi dewlet û xizimhez bû. Li nava gelê xwe xwedan-şeref 
û rûmet bû. Ew çû nik hin peyayên Qureyşî; nav di wan da, di 
wan de hestê merhemet û diltenikiyê pêxist, xîret, însaniyet û 
wijdanê wan ajote xirakirina peymanê û derketina ji vê tifaqa 
neheq û zalim. Çi dema ew bûne pêne, ji bo xerakirina peymanê 
li hev hatin û di demeke ku Qureyşî di civîna xwe de bûn, 
Zuheyrê kurê Ebûumeyye- ku dêya wî Atîke qîza Ebdulmuttelibî 
bû- rabû ser xwe, berê xwe da xelkê û wiha got: 

— Gelî xelkê Mekkeyê! Qey emê bixwin, cilan li xwe bikin 
û bila mala Haşim jî bimrin; ew nikaribin tiştekê bikirin û bi- 
firoşin?! Ez bi Xwedê sûnd dixwim ku ez dê nerûnim heta ev 
kaxeza zalimane neyê qetandin. 

Ebûcehîl rabû peyivî -da ku wî îqna bike- lêbelê peyva wî fêde 
neda. Mut'imê kurê Eddiyî rabû ku kaxezê biqetîne, meyzand ku 
waye ji “Bi navê Xwedayê min” pê ve bizûzê ew xwariye! 

Jixwe Pêxember (s.) ev yek ji Ebûtalib re ragihandibû. Kaxeza 
peymanê hate perçekirin û xalên nava wê pûç û betal bûn. 


Wefata Ebûtalib û Xedîceyê 
Ebûtalib û Xedîce herdu di salekê de; di sala dehemîn a 
pêxembertiyê de wefat kirin. Jixwe ji we ve me'lûm e ka wan 
çi qasî pişta Pêxember (s.) girtine, arî wî kirine û xweşheval- 
tiya wî kirine. Ew ji bo Pêxember (s.) sozdar û wefadar bûn. 
Ebûtalib ew nesipartibû pûtperestan. Piştî mirina wan tehlî û 
reşî peyapey bi ser Pêxember (s.) ve hatin. 


Qur”an di dilên paqij de bi cih bû 

Tufeylê kurê Emrê Dewsî hate Mekkeyê. Ew zilamekî bi 
rûmet, şair û bîrewer bû. Qureyşî ketin navbera wî û Pêxember 
(s.), ew ji nêzbûna Pêxemberî (s.) û guhdarîkirina li wî ditir- 
sandin û jê re wiha digotin: Ya rast, em ditirsin ku ya hatî serê 
me were serê te û gelê te jî. Naxwe bi wî re nepeyive û li wî 
guhdariya tiştekî neke! 

Tufeyl, vê bûyerê wiha radigihîne: Ez bi Xwedê sond dix- 
wim ku wan ez her jê tirsandim, paşîkê min biryara xwe da 
ku ez lê hîç guhdarî nekim û pê re xeber nedim; ji loma min 
pembû xiste guhê xwe û sibehê ez çûm mizgeftê. Min dît ku 
wa ye Pêxember (s.) şipiya ye û li nik Kabeyê nimêj dike. Ez 
nêzî wî sekinîm û min xwe negirt. Xwedê xwestibû ku her li 
min hin gotinên wî bide guhdarîkirin. Bi rastî min li gotineke 
rind guhdarî kir. Vêca min di dilê xwe de ji xwe re got: Xwedê 
tu hişto! Qey ne rast e. Ji xwe tu şair î, zilamekî şareza û jîr î. 
Tu gotinên xerab û rind ji hev vediqetînî. Çima tu lê guhdarî 
nakî? Heke ya ku ew pê hatiye şandin tiştekî rind be,'tu yê 
qebûl bikî û heger ne rind be, tê dev jê berdî û xwe pê negirî. 

Tufeyl, çû mala Pêxember (s.) qiseya xwe jê re ragihand. 
Vêca Pêxemberî (s.) jî îslam rapêşî wî kir û Qur'an jê re xwend. 
Loma ew jî Misilman bû. Ew vegeriya nava gelê xwe û ew gazî 
Îslamê kirin. Tufeyl, qebûl nekir ku bi malbata xwe re bimîne 
û têkoşiya. Paşîkê ew giş Misilman bûn û Dewsî giş gazî Îslamê 
kirin û Îslam li nava wan belav bû. 


Pêxember ji Mekkeye diçe Taîfê, 

li wê derê rastî janê tê 

Çi dema Ebûtalib mir, Pêxember (s.) eziyeteke welê dijwar ji 
Qureyşiyan dît ku Ebûtalib li heyatê bûya hîç ne mumkin bû wê 
bidîta. Qureyşî ew qas ser xwe ve çûn heta ku eqilsivikekî wan 
ax avêt ser serê wî. Çi dema Qureyşiyan eziyeta xwe li wî tûj û 
dijwar kirin û berê xwe ji îslamê vegerandin û bi ber Îslamê ve 

qet nehatin. Pêxember (s.) derkete Taîfê. Ji Seqîfiyan çavnêriya 
arîkariyê dikir û hêviya wî jî hebû ku ew Misilınan bibin. 

Çi dema Pêxember (s.) hat Taîfê. Qesda çend giregir û 
malmezinên Seqîfiyan kir, li cem wan rûnişt û ew gazî dînê 
Xwedê kirin. Wan bersiveke ewqas tehl û nexweş danê ku ti- 
naz û qerfê xwe pê kirin û eqilsivik û koleyên xwe berdanê; 
dijûn jê re dikirin, qîr didanê û kevir diavêtinê. Vêca wî xwe da 
ber siya darexurmeyekê û bi dilekî kul û xemgîn li berê rûnişt. 
Bi rastî eziyeta ku li Taîfê dîtî ji ya ku ji Qureyşiyan dîtî hê 
dijwartir bû. Xelkê Taîfê li ser rêya wî rûniştibûn û bûbûn du 
alî. Vêca ku di ber wan re bihurî çiqas lingekî xwe hildida ji bo 
gava xwe bavêje, hê lingê xwe nedanî erdê kevirek lê didan. 
Paşîkê xwîn jê rijandin. Pêxember (s.) bi dil û zimanê xwe du- 
ayek wisan kir ku tê de giliyê qelsî û nekariya xwe û rebeniya 
xwe li hemberî xelkê ji Xwedê re kir. Dîsa bi piştgirî û arîkariya 
Xwedê xwe avête ber penaha wî. Duayê wî jî ev e: 

“Xwedayê min! Ez giliyê bêçareyiya xwe, nekariya xwe û re- 
beniya xwe ya li hemberî xelkê ji te re dikim. Hey dilovînê di- 
lovanan! Tu yî Xwedayê bindestan, tu yî Xwedayê min, tê min 
bispêrî kê? Qey tu yê min bispêrî nemirovên ku êrîşî min bikin, 
yan jî tu yê min bispêrî dijminan? Emrê min her di destê te de 
ye. Heger tu li min neyê xezabê, ezê gazinan nekim. Lêbelê ай- 
yeta te ji bo min ferahtir e. Ez xwe davêjim ber nûra rûyê te ku 
te pê tarîtî rohnî kiriye. Li ser wê te kar û barê cîhanê û axretê 
rast û tekûz kiriye ku tu xezaba xwe li min nebarînî û tu ji min 
nexeyidî. Ez xwe davêjim ber penaha te heta ku tu ji min qayil 
bibî û ji bil te tu hêz û karîna min tuneye.” 

Vêca Xwedê milyaketê çiyayan şand cemê û ji wî destûr 
xwest da ku her du çiyayên ku Taîf di neqaba wan de bû li wan 
bîne hev. Lêbelê Pêxember (s.) jê re wiha got: Na, vê neke! 
Lewra ez hêvîdar im ku ji pişta wan hin mirov bêne der ku ew 
îbadeta Xwedê bi tenê bikin û tiştekî nekin hevparê wî. 

Çi dema Utbe û Şeybe kurên Rebîe ev rewş dîtin. Wijdanê 
wan lebitî. Vêca gazî xulamê xwe yê Fileh Eddas kirin û jê re 


gotin: Rahêje weşiyek tirî, bixe vê sepedê, ji vî zilamî ге bibe, 
bila bixwe. Eddas bi ya wan kir, jê re bir û ji ber gotina ku ji 
Pêxember (s.) bihîst û exlaqê ku ji wî dît Misilman bû. 

Pêxember (s.) ji Taîfê derket û berê xwe da Mekkeyê. Vêca 
neyartî, dijîtî, tinaz û qerfên xelkê Mekkeyê li hemberî wî hê 
dijwartir bûbûn. 


Îsra û Mîrac, ferzbûna nimêjan 

Piştre Xwedê bi şev Pêxemberê xwe (s.) bire Mizgefta 
Негатё, ji wê bire mizgefta Eqsayê û ji wê jî bire heya miqdarê 
xwest nêzîkî xwe kir, li asîmanan gerand, nîşan rêyî wî dan û 
bi Pêxemberan re da civandin: 

“Çavê wî şaş nebûye û ji xwe neçûye. Bêguman wî nîşanên 
Xwedayê xwe yên herî mezin dîtin.” (Necim ı7-ı8) Îsra û 
Mîrac, mêvantiyeke bi rûmet bû ji rexê Xwedê ve sebiranîn bû 
ji bo Pêxember (s.). Li hemberî wê êş û rebeniyaku li Taîfê tûşî 
wê hatibû bêhnfirehiyek bû. 

Çi dema li Pêxember (s.) bû sibeh û wî nûçe ji wan re ragi- 
hand, ew qebûl û bawer nekirin, sosret û mezin dêriyan, dere- 
wandin û henekên xwe pê kirin. Lêbelê Ebûbekir got: Wellahî 
heke wî gotibe, ew rast dibêje, ji wê çi we dixe sosretê? Wellahî 
eger ew ji min re ragihîne ku di kêliyekê de nûçe jê re çi bi şev 
û çi bi roj ji asîmanan tê erdê, ezê bawer bikim û rast bidêrim. 
Ev ji tiştên ku we bixe sosretê gelekî dûr e. 

Xwedê di her rojê de pêncî nimêj li ser wî û ummeta wî 
danî/ferz kir. Pêxember (s.) jî her ji wî kêmkirina wan dixwest 
heya di her şev û rojê de, ew daxistin pênc nimêjan. Kî wan 
bawer bike, xelata xwe li cem Xwedê bijmêre, wan bîne cih, jê 
re bi qasî xêra pêncî nimêjî heye. 


Pêxember xwe ji êlên Ereban re rapêş dike 

Pêxember (s.) dest bi erka xwe kir, di mewsimên Hecê de 
xwe rapêşî qabîleyên Ereban kir, ew vexwendin Îslamê û bang 
li wan kir ku ew nehêlin êrîş werin wî. Ji wan re digot: 

- Hey filankes! Ez Pêxemberê Xwedê me, ji we re hatime 
şandin, fermana we dikim ku hûn îbadetê Xwedê tenê bikin 
û tiştekî jê re nekin hevpar, dev ji îbadeta van pûtan berdin, 
ewên ku hûn di şûna Xwedê de îbadeta wan dikin, bawerî bi 
Xwedê bînin û nehêlin êrîş bêne min, heta ya ku Xwedê ez pê 
şandime ez ji we re eşkere bikim. 

Çi dema Pêxember (s.) gotina xwe timam kir, Ebûleheb 
rabû ser xwe û got: 


- Hey filankes! Ev we vedixwîne vê ku; hûn Lat û Uzza ji 
stûyê xwe bavêjin û hûn dest ji hevkarên xwe yên cin berdin û 
hûn bid'et û rêşaşiya ku ew pê hatiye, qebûl bikin. Naxwe hûn 
bi ya wî nekin û guhên xwe nedinê. 


Destpêka Misilmanbûna Ensariyan 


Pêxember (s.) di mewsimê hecê de derdikete diçû cem 
xerîban ku ew li cem Eqebeyê bûn, ji Ensariyan çavê wî bi 
çend zilamên Xezrecî ket, ew vexwendin dînê Xwedê, Îslam ji 
wan re pêşkêş kir û hin ayetên Qur'anê ji wan re xwendin. 

Ew cîranên Cihûyan bûn, ji wan bihîstibûn ku zemanê ha- 
tina pêxemberekî nêzîk bûye. Vêca wan ji hev re got: Hevalno! 
Wellahî hûn dizanin ev ew pêxember e ku cihû bi wî gefa li we 
dixwin, naxwe bila ew berî we negihinê. Vêca wan bersiva wî 
dan, pê bawerî anîn û gotinê: Dema ku me gelê xwe hişt û em 
hatin, xelkekî ku bi qasî wî di nava xwe de neyarên hev bin 
tuneye. Belkî Xwedê bi te wan bigihîne hev, vêca emê biçin 
nav wan û emê wan vexwînin dînê te, emê vî dînê te yê ku me 
qebûlkirî ji wan re jî pêşkêş bikin. Eger wan bersiva me dan û 
Xwedê bi te ew gihandin hev, tu kes dê ji te xurttir nebe. 

Berê xwe dane Medîneyê û vegeriyan welatê xwe, îman 
anîn û baweriya xwe bi Pêxember (s.) anîn. Çi dema hatin 
Medîneyê, ji birayên xwe re behsa Pêxember (s.) kirin, ew gazî 
îslamê kirin heya Misilmanetî li nava wan belav bû û di mala 
her Ensariyekî de hemin dabaşa Pêxember (s.) hate kirin. 


Peymana yekem уа Eqebeyê 

Gava sal qulibî, diwazdeh zilamên ensarî hatin mewsimê 
hecê, Pêxember (s.) dîtin û li Eqebeya yekem peyman dane 
Pêxember (s.) ku Xwedê yek bidêrin, diziyê nekin, xwe ji 
zînayê dûr bigirin, zarokan nekujin û di qenciyê de bi ya wî 
bikin. 

Çi dema millet xwestin vegerin welatê xwe, Pêxember (s.) 
Mûseb kurê Umeyr jî bi wan re hinart û ferman da wî ku ew 
Qur'anê ji wan re bixwîne, îslamê hînî wan bike û dîn şanî wan 
bide. Vêca li Medîneyê navê wî bi “Xwendewar” derketibû, ew 
bû mêvanê Es'ed kurê Zurare û li pêşiya wan nimêj dikir. 


Belavbûna Îslamê li Medîneyê 


Îslam, li malên Ensariyan: Ewsî û Xezreciyan belav bû, 
Se'd kurê Mu'az û Useyd kurê Hudeyr bi hîkmet û hostayi- 
ya Misilmanên berî wan Misilman bûyîn û bi doza hostayane 
ya Mûseb kurê Umeyr Misilman bûn. Ew herdu mezinên gelê 
xwe mala Ebdûleşhel ji Ewsiyan bûn, Mala Ebdûleşhel giş Mi- 
silman bûn û di her maleke Ensariyan de hemin jin û mêrine 
Misilman çêbûn. 


Peymana duyem ya Eqebeyê 

Mûseb kurê Umeyr sala duduyan vegeriya Mekkeyê. Çend 
Misilmanên ensarî jî digel milletê xwe yên pûtperest derketin 
heya gihaştin Mekkeyê, li ‘Eqebeyê civan dane Pêxember (s.) 
Çi dema ji hecê vala bûn sêyeka şevê bihurî li cem ‘Eqebeyê li 
devê rê kom bûn. Ew heftê û sê mêr û du jin bûn, Pêxember 
(s.) jî digel apê xwe Ebbas kurê Ebdulmuttelib hat, ew wê rojê 
li ser ola qewmê xwe bû; hê Misilman nebûbû. 

Resûlullah (s.) bi wan re peyivî. Qur'an ji wan re xwend. 
Ew vexwendin dînê Xwedê û ji bo Misilman bibin nav li wan 
da. Piştre gote wan: Ez peymana vê bi we re dikim ku hûn be- 


revaniya min bikin eynî mîna ku hûn berevaniya jin û zaroyên 
xwe dikin. Vêca wan jî peyman danê û soz jê stendin ku ew jî 
wan bi tenê nehêle û li gelê xwe venegere. Pêxember (s.) jî ew 
peyman da wan û ji wan re got: Ez ji we me, hûn jî ji min in; 
hûn şerê kê bikin ezê jî şerê wî bikim, hûn bi kê re aş bibin ez 
ê jî pê re aş bibim. 

Vêca pêxemberê Xwedê (s.) ji navbera wan diwazdeh 
çavdêr bijartin; neh ji Xezreciyan û sê ji Ewsiyan. 


Destûra hîcretê ya Medîneyê 

Çi dema Pêxember (s.) peymana arîkariya Îslamê û pey- 
rewên xwe bi vê êla ensarî re kir, hin Misilmanan xwe li wan 
girt. Pêxemberê Xwedê (s.) jî ferman da hevalên xwe yên ku 
li Mekkeyê bûn da ku biçine Medîneyê û bighêne birayên xwe 
yên Misilr...n. Wî (s.) ji wan re wiha got: Bêguman Xwedê ji 
we re hin bira û welatekî ku hûn lê ewle bibin çêkiriye. Naxwe 
bir bi bir herin wê derê. 

Pêxemberê Xwedê (s.) li Mekkeyê ma û ji Xwedê çavnêriya 
destûra derketina ji Mekkeyê û çûna Medîneyê dikir. 

Hîcreta Misilmanan ji Mekkeyê ne wisa hêsan û rehet bû ku 
Qureyşî wê bibihîzin û li xweşiya wan here. Belkî wan asteng 
datanîn rêya wan ya navbera Mekkeyê û Medîneyê, îşkenceyên 
cûr bi cûr didan muhaciran. Muhacir dîsa ji ramanê xwe vene- 
digeriyan û mayina li Mekkeyê tercîh nedikirin. Vêca heta hin 
ji wan hebûn ku naçar diman jin û zorakên xwe li wirê bihêlin 
û bi tenê dest bi rêwîtiya Medîneyê bikin. Mîna Ebû Seleme 
kirî. Hin ji wan naçar diman ku dest ji qezenca xwe û malê xwe 
yê ku di jiyana xwe de dayî hev berdin. Mîna ku Suheyb kirî. 

Umer kurê Xettab, Telhe, Hemze, Yezîd kurê Harîse, Ebdur- 
rahman kurê “Ewf, Zubeyr kurê “Ewwam, Ebû Huzeyfe, Usman 
kurê Effan û gelekên din jî -Xwedê ji wan razî be- Êdî hîcretê pe- 
yapey dorn kir. Li Mekkeyê bi Pêxemberî(s.) re ji bilî Elî, Ebûbekir 
û hinekên ku dihatin girtin û îşkencekirin tu kes nema. 


Komploya dawîn ya Qureyşiyan li hemberî 

Pêxember û hêvîşikestina wan 

Çi dema Qureyşiyan dît ku wa ye heval û hevkarên Pêxem- 
ber (s.) li Medîneyê jî çêbûn, tu desthilatiya wan jî li ser wan 
nebû, tirsiyan ku pêxemberê Xwedê (s.) jî here wê derê. Wan 
baş dizanîn ku ew biçe wê derê, ew dê nikaribin tiştekî pê bi- 
kin. Vêca li Darun-Nedweyê gihan hev. Darun-Nedwe; mala 
Qusey kurê Kîlab bû. Qureyşiyan temamê biryarên xwe tê de 
didan. Di bara pêxemberê Xwedê (s.) de jî giregirên Qureyşi- 
yan lê civiyan û bi hev şêwirîn. Dawî biryar dan ku ji her êlekê 
xortekî dilawer û zadegan bigrin û bi hev re- mîna zilamekî- 
êrîşî pêxemberê Xwedê (s.) bikin; wî bikujin. Bi vî awayî, 
xwîna wî dê li navbera hemû êlan belav bibe, êdî mala Ebdul- 
menaf dê nikaribin şerê gelê xwe gişî bikin û li ser vê biryarê 
ji hev belav bûn. 

Xwedê, ev komplo ji pêxemberê xwe re ragihand. Vêca Pê- 
xember (s.) ferman da Elî ku ew li nav nîvînê wî razê, ebayê 
wî bi ser xwe de bike û jê re got: Tiştekî ku tu naxwazî dê neyê 
serê te. 

Êrîşkar, li ber derî bûn, kara êrîşê dikirin. Pêxemberê 
Xwedê (s.) ji mala xwe derket, rahişte kulmek axê û Xwedê 
perde avête ser çavên wan, êdî wan ew nedît. Wî (s.) jî ax avêt 
ser serê wan û Sûretê Yasînê ji destpêkê heyanî ayeta: “Me per- 
de da ber çavên wan; ew wî nabînin.” (Yasîn: 9) dixwend. 

Yek hat û ji wan re got: 

- Hûn li benda çi ne? Gotin: 

- Em li benda Mûhemmed in. Ji wan re got: 

Xwedê we nehêle, ew derket û giha pêdiviya xwe Jî. 

Li hundir nêrîn, dîtin ku wa ye, yek di nava nivîn de raketî 
ye, hîç neketin gumanê ku ew ne Pêxember (s.) be. Çi dema 
bû sibeh, Elî ji nav ciyan rabû, vêca wan ji xwe fehêt kir û bi 
hêviyeke şikestî vegeriyan. 

Hîcreta Pêxember ya Medîneyê 

Pêxemberê Xwedê (s.) çû mala Ebûbekir û jê re got: 

- Xwedê destûra min daye ku ez derkevim û hîcret bikim. 
Ebûbekir jê re got: i 

- Hey qasidê Xwedê! Ez jî bi te re werim? Gotê: 

- Tu jî bi min re were. 

Ebûbekir ji kêfan giriya, du lokên (devehên nêr) karwaniyê 
anîn ku ew ji vê rêwîtiyê re amede kiribûn. Heqdestê Ebdullah 
kurê Ureyqit dayê da ku rê nîşanê wan bide. Pêxemberê Xwedê 
(s.) jî ferman da Elî ji bo di şûna wî de li Mekkeyê bimîne, 
heta wan sipareyên ku li cem pêxemberê Xwedê (s.) bûn bide 
xwediyên wan. Lewra; li cem kê tiştek hebûna û jê bitirsiya ku 
tiştek dê lê biqewime, ji ber rastî, duristî û ewleyiya Pêxember 
(s.) li Mekkeyê, radibû ew datanî cem wî. 


Li Şikefta Sewrê 

Pêxemberê Xwedê (s.) û Ebûbekir (r.) ji Mekkeyê bi dizîka 
derketin. Ebûbekir (r.) ferman da kurê xwe Ebdullah ku li 
xelkê guhdarî bike ka ew di bara herduyan de çi dibêjin û were 
ji wan re ragihîne. Emr li koleyê xwe Amir kurê Fuheyre kir ku 
bi roj biçe ber pez û bi şevê bi ser wan de were. Esmaya keça 
Ebûbekir (r.) jî ji wan re xwarina wan dianî. 

Herduyan qesda şikefta Çiyayê Sewrê kir, Ebûbekir berî 
Pêxember (s.) çû li nava şikeftê geriya. Lewra ditirsiya ku tiş- 
tek tê de hebe û zerarê bide Pêxember(s.) û dûvre bang kirê. 

Ew welê li şikeftê bûn ji nişka ve Xwedê pîrik şand wê jî 
tevna xwe di navbera şikeftê û dara ku çiqilê wê xwe berdayî 
ser devê şikeftê de honand. Bi vî awayî, wê Pêxember (s.) û 
Ebûbekir (r.) ji ber kafiran veşartin. Xwedê ferman da du 
kevokên sil û berî wan jî perên xwe dilivandin heya ketin nav- 
bera şikeftê û darê: “Leşkerên asîmanan û erdê уёп Xwedê 
nin. Bêguman Xwedê zana û xwedî-hîkmet e.” (Fetîh: 4) 


Kafiran da pey dewsên Pêxember (s.) û ew teqîb kirin heya 
gihan çiya, şopa wî winda kirin, hilgeriyan serê çiya di ber 
şikeftê re bihurîn, tevna pîrê li ser deriyê wê dîtin. Vêca gotin: 
Heger yek çûbaya virê dê tevna pîrê li ser deriyê wê nebûya. 


Xemgîn nebe Xwedê bi me re ye 

Di dema herdu li şikeftê bûn, Ebûbekir (r.) dewsên pût- 
perestan didît û digotê: 

- Hey qasidê Xwedê! Heger yek ji wan lingê xwe rake û 
binêre dê me bibîne! 

- Ma gumana te, di bara duduyên ku Xwedê sisiyê wan be, 
de çi ye?! 

Di bara vê babetê de Qur'ana pîroz dibêje: “Duduyê dudu- 
yan dema li şikeftê bûn gava ji hevalê xwe re digot: Xemgin 
nebe! Xwedê digel me уе.” (Tewbe: 40) 


Siwarbûna Sureqa li pey şopa Pêxember 
û ya ku hate sere wî 


Qureyşiyan dema Pêxember (s.) ji dest xwe berdan, sed 
deve (wek xelat) dane yê ku ji wan re bigre û li wan vegerîne. 
Pêxember (s.) û Ebûbekir (r.) tam sê şevan li şikeftê man. Pişt- 
re herdu digel Amir kurê Fuheyre û rêberekî pûtperest -ku 
Pêxember (s.) ew bi heqdestî girtibû- çûn. Wî rêberê pûtperest 
ew di rêya sahilê de dibirin. 

Temakariyê bi Sureqa kurê Malikê kurê Cûş'em girt ku ew 
bikeve pey şopa Pêxember (s.) wî li Qureyşiyan vegerîne û 
sedlokên xwc bigre. Vêca wî xwe avête ser pişta hespê xwe da 
ku bikeve ser şopa Pêxember (s.) hespê wî şemitî û ew jî kete 
erdê, dîsa kir bikeve pey şopa wî (s.) li hesp siwar bû, hespê 
wî cara duduyan şemitî û ew jê kete erdê, dîsa kir bikeve pey 
şopa Pêxember (s.) xwe avête ser pişta hesp, çav bi wan ket, 
ew dîtin, cara sisêyan hespê wî şemitî, destê wî di erdê de çû 
xwar, ji hespê ket û bahoz û bablîsokê da pey wan. 


Dema Sureqa ev dît, fêm kir Ки ew pêxemberê Xwedê (s.) 
ye, di binê parastina Xwedê de ye, hemin ew dê bi ser bikeve. 
Vêca gazî Pêxember (s.) û yên ku pê re bûn kir û wiha got: 
Ez Sureqayê kurê Cûş'em im, li benda min bisekinin, ez dê 


. bi we re biaxivim, wellahî ji min tiştekî ku hûn naxwazin аё 

neyê we. Pêxember (s.) ji Ebûbekir (r.) re got: Jê re bibêje: 
Ew çi ji me dixwaze? Sureqa gotê: Ez dixwazim tu nameyekê 
binivisî ji min re ku ew di navbera min û te de bibe nîşan. 
Vêca Amir kurê Fuheyre jê re nameyek li ser hestiyekî yan jî 
çermekî nivîsî. 


Çekên Kîsra di destê Sureqa de 


Pêxember (s.) ji Sureqa re got: “Çawa dibe li te dema tu 
çekên Kîsra wergirî?” Eynî wisan bû jî. Dema çekên Kîsra 
kember û taca wî anîn cem Umer (r.) gazî Sureqa kurê Malik 
kir û ew lê kirin. Sureqa, ji Pêxember (s.) re xwarin teklîf kir, 
lê qebûl nekir û tenê gotê: “Ji ber me winda bibe.” 


Zilamekî mubarek 


Ew di rêbiwara xwe de di ber Ummu Me'beda Xuza'î ге 
derbas bûn, li cemê bizinek hebû, ji nekarî mabû li malê. Vêca 
Pêxember (s.) bi destên xwe guhanê wê vemeliya, navê Xwedê 
got, dua kir, guhanê wê tije şîr bûn. Ummu Me'bedê ew doht, 
têr jê vexwar û hevalên wî jî têr vexwarin. Careke dî jî têr jê 
vexwarin. 

Piştre dîsa doht heya sîtil jê tije bû. Dema mêrê wê Ebû 
Me'bed vegeriya malê, mesele jê pirs kir, jê re got: Na! Wellahî 
zilamekî mubarek di ber me re bihurî, wiha û wiha bû. Ew bi 
awayekî rind wesifand. Jê re got: Hebe, nebe ew mirovê Qu- 
reyşiyan e ku lê digerin. 

Rêberê wan li pêşiya wan meşiya heya ew birin Qubayê. Ev 
cihek li Medîneyê ye. Ew jî di diwazdehê meha Rebî'ul ewelê 
roja duşemê de bû. Ew bû destpêka tarîxa Îslamê. 


LI MEDÎNEYÊ 


Medîneyê Pêxember çawa pêşwazî kir 

Ensariyan bihîstibû ku Pêxember (s.) ji Mekkeyê derketi- 
ye. Wan jî bi heweseke welê bêsebir çavnêriya wî dikir ku ji 
çavnêriya rojîgiriya dîtina heyvê ya cejnê hê zêdetir bû. Wan 
dema nimêja fecrê dikir her roj derdiketin derveyê Medîneyê 
û çavnêriya Pêxember (s.) dikirin. Hetanî ku roj li wan 
sincirîbana û ew mecbûrî ber sihê bikirana çavnêriya wî di- 
kirin. Vêca jê û pê de vedigeriyan mala xwe. Lewra hîcret di 
heyama kele-çiqçiqa havînê de bû. 

Di çaxê ku her kes kete xaniyê xwe, Pêxember (s.) hate 
Medîneyê. Cihûyan dizanî ku dê ensarî çi bikin. Yê ku pêşî 
Pêxember (s.) dît, zilamekî Cihû bû. Vêca wî bi dengekî bilind 
kire qîr û gazî; ji Ensariyan re ragihand ku Pêxember (s.) hate 
Medîneyê. Ensarî, derketin pêşwaziya wî, ew û Ebûbekirê 
(r.) hevtemenê xwe li bin siya dareke xurmeyê bûn, pirani- 
ya Ensariyan berî vê carê ew nedîtibûn. Di navbera xelkê de 
îzdîham pêk hat û gelekan ji wan ew û Ebûbekir (r.) ji hev nas 
nedikirin. Ebûbekir ev yek fêhm kir û rabû bi ebayê xwe sih jê 
re çêkir. Vêca bi vî awayî, ji xelkê re mesele diyar bû. 

Misilmanan, ji kêfa hatina Pêxember (s.) tekbîr dan. Di ji- 
yana wan de bi qasî ku kêfa wan ji bo hatina Pêxember (s.) hatî 
ji tu tiştekî dî re ew qasî nehatibû. Pîrek, zarok û qerwaşên 
wan digotin, va ye Pêxember hat! Vaye Pêxember hat! 

Keçikên Ensariyan bi kêf û şewq ev sirûd dixwendin: 

Ji seniyetul weda®ê roj li ser me hilat 

Heta bangkerek bang bike Xwedê, spasî her li me pêdivî уе. 

Hey şandeyê ku ji me re hatî şandin! Tu li ser seran û ça- 
van hatî. 

Enes kurê Malik (r.) ku wê rojê zarok bû dibêjê: Min 
Pêxember (s.) roja ku hate Medîneyê dît, min hîç rojeke ji wê 
roja ku ew hatî xweştir û ronaktir nedît. 


Mizgefta Qub’ayê, îna yekem li Medîneyê 
Pêxemberê Xwedê (s.) çar rojan li Qubayê ma û li wê derê 
mizgeftek ava kir. 


Li mala Ebûeyyûbê Ensarî 

Pêxemberê Xwedê (s.) derkete Medîneyê. Xelkê bir bi bir 
ew pêşwazî dikirin, jê dixwestin ku li cem wan bimîne. Bi 
hefsarê deveha wî digirtin. Wî (s.) ji wan re digot: “Ji rêya wê 
derkevin ew fermanber e.” Ew yek çend caran hate dubareki- 
rin. Paşîkê hate ber mala Benû Malik kurê Necar, vêca li cihekî 
mexelî ku îro ew cih bûye deriyê mizgefta Pêxember (s.) lê wê 
rojê ew der miştaxeya du lawikên sêwî ji mala Necaran bû. Ew 
jî malxalanê Pêxember (s.) bûn. 

Pêxemberê Xwedê (s.) ji deveyê peya bû. Ebûeyyûb (r.) 
(navê wî yê eslî Xalid kurê Zeydê Necarî yê Xezrecî ye), ra- 
hişte firaxên wî, danî mala xwe û Pêxember (s.) bû mêvanê 
wî. Gelekî qedr û xatirê Pêxember (s.) girt, dakete qatê binî û 
nexwest li qatê ser Pêxember (s.) bimîne. Vêca Pêxember (s.) 
jê re got: “Hey Ebûeyyûb! Hem ji me re, hem ji yên derdora 
me re ya herî baş ew e ku em li qatê binî bimînin.” 


Avakirina mizgeftê û xaniyê Pêxember 

Pêxemberê Xwedê (s.) gazî herdu lawikên sêwî kir, bi 
wan re bazar kir da ku bike mizgeft. Wan gotinê: Hey qasidê 
Xwedê! Em nafiroşin, em wilo (bêpere) bidin te. Pêxember (s.) 
ji wan -wek xêr- qebûl nekir, ji wan kirrî û piştre mizgeft tê de 
lê kir. Pêxemberê Xwedê (s.) bi xwe di avakirina mizgeftê de 
dixebitî, radihişte kerpîçan û dianî. Misilmanan jî çav lêkirin. 
Pêxemberê Xwedê (s.) digot: 


“Xwedayê min! Xêr, хёга axretê ye. Rehma xwe li mihacir 
û Ensariyan bike.” 

Misilman jî gelek bextiyar û dilşad bûn, şiîr digotin û 
hemdê Xwedê dikirin. 

Pêxemberê Xwedê (s.) heft mehan li mala Ebûeyyûb (s.) 
ma. Heta mizgeft û xaniyê xwe ava kir û çû li mala xwe bi cih 
bû. Mihaciran jî xwe li Pêxemberê Xwedê (s.) girtin. Êdî li 
Mekkeyê ji bilî girtî û qelsan tu kes nema. Li her maleke Ensa- 
riyan hemin xelkê wê tev Misilman bûn. 


Hevbiratiya mihacir û Ensariyan 


Pêxemberê Xwedê (s.) hevbiratiya mihacir û Ensariyan li 


ser bingeha wekheviyê danî. Ensariyan bi hev re di biratiya 


mihaciran de pêşbazî dikir; mihaciran tenê bi qur'ekişandinê 
bi dest hev ve berdidan. Ensariyan ew di xaniyên xwe de, di 
sermiyan, zevî û terşên xwe de serbest dikirin û ew di ser xwe 
re digirtin. 

Yê ensarî ji yê mihacir re digot: Li min binêre, va ye nîvê 
malê min ji te re. Yê mihacir jî jê re digot: Bereketa Xwedê li 
te, li ehlê te be. Sûkê nîşanî min bide. Ji Ensariyan diserxwere 
girtin hebû û ji mihaciran jî îzzeta nefsê û çavneberdana malê 
tu kesî hebû. 


Name nivîsandina Pêxember di navbera muhacir 

û Епѕагіуап de u peymandanîna bi Cihûyan re 

Pêxemberê Xwedê (s.) di navbera mihacir û Ensariyan de na- 
meyek nivîsand û tê de soz û peyman da Cihûyan jî. Ew li ser dînê 
wan hiştin, dest nedan malên wan û şertin li ser wan danîn. 


Danîna banga şerîf (azan) 
Çi dema pêxemberê Xwedê (s.) li Medîneyê tam aram bû; 
piyê wî cihê xwe girt û rewşa Misilmantiyê serrast û tekûz bû. 

Xelk ji bo nimêjê bêyî bang li dora wî diciviyan, pêxemberê 
Xwedê (s.) hez nedikir ji bo bangewaziya nimêjê rê û metodên 
ku adetên Cihû û Filehan bûn; mîna naqos, agir û bewqê bi 
kar bîne. 

Xwedê azan ji Misilmanan re bexişand; ew anî xewna hi- 
nan ji wan. Pêxemberê Xwedê (s.) jî ew qebûl kir û ji Misil- 
manan re danî û Bilal kurê Rebah yê Hebeşî ji bo banga şerîf 
bijart. Ew bû muezzin û bangxwênê pêxemberê Xwedê (s.) û 
heta qiyametê bû îmam û rêberê muezzinan. 


Xuyabûna munafiqan li Medîneyê 

Îslam li Medîneyê belav dibû, hin xaxam û alimên Cihûyan 
yên mîna Ebdullah kurê Selam Misilman bûn. Çavnebarî 
kete dilên Cihû û yên ku serokatî xeyala wan bû, dîsa xeyal 
dikirin ku ew dê ew fermanan aresteyî xelkê bikin, qedexeyan 
li ber xelkê deynin û tu kes di serokatiya wan de lecê neke. 
Wek numûne; Ebdullah kurê Ubeyy kurê Selûl. Ev giş jê re 
pêk hatin, dema Îslam hat û xelk bir bi bir ketin Îslamê. Vêca 
çavnebarî kir. Çiqas yekî ku di qelbê wî de nexweşî, zendîqî, 
serokatî, temakarî yan jî armancek heyî neyartiya wê kirin. Ji 
wan hin dijminên eşkere bûn û hin jî munafiq/zendîq bûn. 


Veguhastina qibleyê 

Pêxemberê Xwedê (s.) û Misilmanan dema nimêj diki- 
rin, berê xwe didan qibleya Beytul-Meqdesê û piştî hatin 
Medîneyê jî tam şeş mehan li ser vê yekê dom kirin. Pêxemberê 
Xwedê (s.) hez dikir berê xwe ji Beytul-Meqdesê vegerîne 
û bide Kabeyê. Ji xwe Misilmanên Ereb jî bi şîrê hezkirin û 
mezindêrîna Kabeyê xwedî û mezin bûbûn. Ev ketibû nava 
xwîn û goştê wan. Ew bi maleke dî venediguhastin û qibleya 
Îbrahîm û Îsmaîl bi qibleyeke dî nedidan. Wan hez dikir berê 
xwe bidin Kabeyê. Di qible-girtina Beytul-Meqdesê de azar û 
jan digiha Misilmanan. Lêbelê wan digot: “Me bihîst û bi уа 


wê kir.” (Beqere: 285) Dîsa digotin: “Ме îman рё qnî, tev ji 
cem Xwedayê me ye.” (Alî "Îmran: 7) 

Wan xwe hînî îta'eta Resûlullah (s.) û xwenizimkirina 
ji fermanên Xwedê re kiribûn. Çi li xweşiya wan biçûna, çi 
neçûna, çi minasibî hewes û adetên wan bûna û çi jî nebûna. 

Çi dema Xwedê dilên wan ji bo Xwedaparêziyê û radestbûna 
wan ji bo fermanên Xwedê imtîhan kir, berê pêxemberê xwe 
û Misilmanan ji Beytul-Meqdesê veguhaste Kabeyê. Qur'ana 
Kerîm jî di vê babetê de wiha dibêje: 

“Herwiha me hûn kirin ummeteke navîngir da ku hûn li 
ser mirovan bibin şahid û Pêxember Jî li ser we bibe şahid. 
Me ev qibleya ku vêga te berê xwe dayê, kire qible, da ku ет 
bizanin Ка kî dê bide реу Pêxember û kî dê bi ser pehniya 
xwe ve (ji dîn) vegere. Çendî ku ev berguherandin zehmet be 
Jî; lêbelê ji bo yên ku Xwedê rêya rast nîşanî wan daye ne 
zehmet e.” (Beqere: 143) 

Misilmanan bi ya Xwedê û Pêxemberê wî kirin, berê xwe 
dane Kabeyê û ew bû qibleya Misilmanan heta qiyametê; ew li 
ku bin berê xwe didin rexê wê. ` 


Xwetûjkirina Qureyşiyan li hemberî 

Misilmanên li Medîneyê 

Dema Îslam li Medîneyê tam bi cih û xurt bû. Qureyşiyan 
fêhm kir ku ew bi pêş ve diçe; geş û gur dibe, her roj ew belav û 
hê xurttir dibe. Ha li vê derê, Qureyşiyan daw û devlingên xwe 
yên dijminatî û cengê li hemberî Misilmanan hildan û xwe tûj 
kirin. Xwedê jî fermana sebirkêşiyê, lêborînê û şernexwestinê 
dida wan û ji wan re digot: “Destê xwe bi xwe bigrin û nimêjê 
bikin.” (Nîsa: 77) 


Destûra şer 
Çi dema stirî xurt bû, per pir dijwar bû, Xwedê destûra 
şer da Misilmanan û bi ferzîtî li ser wan nedanî. Belkî gote 

wan: “Ji bo yên ku neheqî li шап bûye û şerê wan hatiye kirin 
destûr hatiye dayîn; bêguman Xwedê li ser arîkariya uan 
kare ye.” (Hec: 39) 


Cerd û xezweya Ebwayê 

Pêxemberê Xwedê (s.) da xwe, cerd û pêşajo ji hin êl û 
herêman şandin, piraniya caran şer û herb nediqewimî, tenê 
lihevxistin pêk dihat. Wê jî saw û tirs dixist dilê pûtperestan û 
hêza Misilmanan nîşan dida. 

Pêxemberê Xwedê (s.) bi xwe çû xezweya Ebweyê û ew bû 
xezweya yekem ku Pêxember (s.) bi xwe çûyiyê û şer û cerd 
piştî wê peyapey rûdan. 


Rojiya meha Remezanê ferz bû 


Rojiya meha Remezanê di sala duyem a hîcretê de ferz bû. 
Xwedê ev ayeta ha şand: “Gelî yên ku bawerî aniye! Rojî li ser 
ше hatiye ferzkirin, саша li ser yên beriya we jî ferz bûbû, da 
ku hemin hûn xwe biparêzin.” (Beqere: ı83) Di ayeteke din de 
jî gotiye: “Meha Remezanê eu) e ku tê de Qur'an hatiye xwarê 
ku ayetên wê ji bo mirovan rêber in û ji bo cudakirina heqî ji 
batilî delîlên eşkere ne.” (Beqere: ı85) 


Cenga Bedrê ya cudaker 


Xezweya Bedrê ya mezin di sala duyemê hîcretê, meha 
Remezanê de rû da. Xwedê navê “Roja Cudakirinê” li vê cengê 
kir: “НеКе bera ше îman bi Xwedê û уа ku me Jji bendeyê 
xwe re, di roja cudakar de şandiye; гоја herdu civat hatin 
hemberê hev, aniye.” (Enfal: 41) 

Vê cengê wiha rû da: Pêxemberê Xwedê (s.) bihîst ku 
Ebûsufyan kurê Herb ji Şamê vedigere û kerwanekî mezin pê 
re ye, bazirganî û malên Qureyşiyan di navê de ye, şer di nava 
Misilman û pûtperestên Qureyşiyan de dom dikir. Qureyşiyan 


hemû mal û derfetên xwe seferber kiribûn ji bo şerê Îslamê û 
qelskirina Misilmanan çeteyên wan pir caran digihane sînor û 
çêriya Medîneyê. 

Çi dema Pêxemberê Xwedê (s.) bihîst ku Ebûsufyan ji Şamê 
vedigere û li ser serê vî kerwanî ye, hem jî ew di biwara Îslamê 
de zilamekî pir dijwar bû. Pêxemberê Xwedê (s.) nav li xelkê 
da ji bo derkevin pêşiya wan û ji bo wê haziriyeke zêde nekir. 
Lewra armanc çûna pêşiya kerwan bû ne çûna şer bû. 

Ebûsufyan bihîst ku Pêxemberê Xwedê (s.) derketiye pêşiya 
wî û qesda wî dike, hewara xwe gihand Qureyşiyan da ku wî ji 
Misilmanan biparêzin. Dema hawar giha Qureyşiyan, xwe ji 
cengê re kar kirin, bi lez rabûn û ji bilî Ebûleheb hemû giregirên 
Qureyşiyan beşdar bûn. Wî jî di ber xwe de zilamek şand. 


Bersiva Ensariyan û îtaeta kûr 

Çi dema pêxemberê Xwedê (s.) pê hesiya ku Qureyşî der- 
ketine, bi hevalên xwe şêwirî, lê qesda wî hevkarên wî; ensarî 
bûn. Lewra wan peyman dabûnê ku wî li welatê xwe biparêzin. 
Êdî çi dema kir ku derkeve derveyê Medîneyê xwest fikra 
wan hîn bibe. Vêca mihacir peyivîn û qenc xeber dan. Piştre 
cara duduyan bi wan şêwirî. Wan jî xeber dan û rind peyivîn. 
Dûvre cara sisêyan jî bi wan şêwirî. Vêca ensarî têgihan ku 
wan destnîşan dike. Sa'd kurê Mu'az (r.) da xwe û gotê: Hey 
qasidê Xwedê! Wekî ku tu di ber me re diavêjî, her wekî ku tu 
ditirsî; ensarî parastina te li hundirê Medîneyê li ser xwe heq 
bibînin, ne ku li derveyê wê. Ez ji ber Ensariyan ve dibêjim 
û bersiva wan didim; biçe cihê ku tu bivê, bigre werîsê yê ku 
чи bivê, bigre ji malên me tişta ku tu bixwazî û bide me tişta 
ku tu bixwazî. Em bi qasî ji ya ku tu digrî hez dikin, ewqasî ji 
ya ku dihêlî hez nakin, kerem ke, tu çi fermanê bikî em li pey 
te ne. Ez bi Xwedê sond dixwim ku eger tu biçî heya Berka 
Xemedanê (deverek e, li aliyê Yemenê) jî emê bi te re bin! Ez 
bi Xwedê sond dixwim ku eger tu berê me bidî vê deryayê jî, 
emê xwe bi te re bavêjinê. 

Miqdad jî jê re got: Em tişta ku gelê Mûsa jê ге gotin, ji te 
re nabêjin; “Tu û Xwedayê xwe herin şer bikin, em jî li virê 
rûniştî ne.” (Maîde: 24) lêbelê emê di her çar aliyên te de şer 
bikin. Çi dema pêxemberê Xwedê (s.) ev ji wan bihîst rûyê wî 
geş bû û got: “Herin, mizgîn li we be!” 


Di cîhad û şehadetê de du xort pêşbaziyê dikin 

Çi dema Pêxemberê Xwedê (s.) berê xwe da bedrê, lawekî 
şanzdeh salî hebû, navê xwe Umeyr kurê Ebû Weqqas bû, ew 
jî derketibû seferê, lê ditirsiya ku Pêxember (s.) wî qebûl neke. 
Lewra ew piçûk bû, wî xwe vedişart da ku tu kes wî nebîne. 
Birayê wî yê mezin; Sa'd kurê Ebûweqqas ev yek jê pirsî, gotê: 
Ez ditirsim ku Pêxemberê Xwedê (s.) min vegerîne û ez jî hez 
dikim bême der. Belkî Xwedê şîrîniya şehîdbûnê bi min bide 
te'mkirin. Herwiha wisa bû jî. Pêxemberê Xwedê (s.) xwest 
wî vegerîne. Lewra hê negihabû sewiyeya mêran. Vêca Umeyr 
giriya, dilê Pêxemberê Xwedê (s.) pê ve ma, destûr dayê û ew 
jî di şerê pîroz de şehîd bû. 


Ne beraberiya Misilman û pûtperastan 

di jimar û amadeyiyê de 

Pêxemberê Xwedê (s.) bi lez digel sêsed û sêzdeh zilaman 
derket, pê re tenê du hesp û heftê deveh hebûn, du-sê zilam bi 
dor li devehekê siwar dibûn. Di vê yekê de giş wekhev bûn; çi 
serdar û çi leşker, çi peyrew û çi pêşrew. Pêxemberê Xwedê (s.) û 
Ebûbekir (r.) û sehabiyên mezin jî di navbera wan de bûn. Vêca 
wî (s.) alaya şer da Mûseb kurê Umeyr. Alaya mihaciran da Elî 
kurê Ebûtalib, alaya Ensariyan jî da Se'd kurê Mu'az. 

Çi dema Ebûsufyan bihîst ku Misilman derketine, dakete 
perava deryayê û meşiya. Êdî gava dît ku va ye ew û karwanê 
xwe reha bûn, ji bo Qureyşiyan nameyek nivîsî û ji wan re şand: 
Vegerin. Lewra hûn derketine da ku karwanê xwe biparêzin û 
wan jî qesd kirin vegerin, lêbelê Ebûcehîl asê bû û şer xwest; 
jimara Qureyşiyan hezar û tiştek bû, giregir, egîd, siwar, le- 


heng û qehramanên wan hazir bûn. Vêca Pêxemberê Xwedê 
(s.) got: “Va ye Mekkeyê, kezebên xwe ji we re avêtiye.” 

Pêxemberê Xwedê (s.) û hevalên xwe beriya Qureyşiyan, hê 
nîvê şevê gihan ser avê, hewz kolan û Pêxemberê Xwedê (s.) 
destûr da wan pûtperestên ku hatibûn avê, ew avê vexwin. 

Xwedê di wê şevê de baraneke welê barand ku bû heriyeke 
mezeloqî û nedihişt pûtperest bi pêş kevin werin. Ji Misilma- 
пап re jî bû merhemet; erd dewisand, qûm û sêlh hişk kir, 
lingên wan saxlem kir û dilê wan sitûr û xurt kir. 

“Avekê ji we re dadixe ji bo ku ше pê радў bike, pê qirêja 
Şeytên ji ше bibe, dilên we girêbide û pê lingên we cihgirtî 
bike.” (Enfal: ı1) 


Kara şer 

Ji Pêxemberê Xwedê (s.) re holikek li ser girekî raserî şer 
çêkirin. Ew li rasta şer geriya û bi destê xwe nîşan dida: Xwedê 
hez ke, ev cihê filankes e. Ev kuştingeha bêvankes e. Tu kes ji 
cihê ku Pêxember (s.) nîşandayî derbas nebû. 

Çi dema pûtperest hatin û herdu grûban hev dît, Pêxember 
(s.) got: “Xwedayê'm! Vaye Qureyşî bi hespên xwe, bi qure- 
tiya xwe ve hatine şerê te, pêxemberê te jî diderewînin.” Ew 
şeva înê, hivdehê Remezanê bû. Vêca dema roj hilat, Qureyşî 
bi çete û pêşajoyên xwe ve hatin rasta şer û herdu kom vewes- 
tiyan û bûne rêz. 


Lavelav û bergerîn 

Pêxemberê Xwedê (s.) mucahid rêz kirin; vewestan- 
din û vegeriya holika xwe- Ebûbekir jî (r.) pê re kete holikê. 
Pêxemberê Xwedê (s.) dikire, zarzar, laklak û hawara xwe di- 
gihand wî Xwedayê ku rawestyarê hukmê wî û vegeryarê qe- 
dera wî tune: “Arîkar tuneye, ger ne ji cem Xwedê be.” (Enfal: 
10) Dîsa digot: “Xwedayê min! Heke tu vê cema'etê ji holê rakî 
piştî wê li erdê, dê îbadetê te neyê kirin.” 

Wî (s.) her bi Xwedê re dikire gazî û digot: “Xwedayê'm! 
Peymana ku te dayî min bîne cih. Xwedayê'm! Arîkariya te 
dixwazim.” Wî (s.) destên xwe ber bi asîmanan ve rakir, heta 
kurkê wî ji navmilê wî ket û Ebûbekir (r.) hedana wî dianî û ji 
ber lavelava zêde dilê wî pê ve dima. 


Ev herdu hevrik in, ji bo Xwedayê xwe pev diçin 

Piştre pêxemberê Xwedê (s.) derket nava xelkê û ji bo şer 
пау li wan да. ‘Utbe kurê Rebî'e, birayê wî Şeybe û kurê wî 
Welîd jî derketin. Dema gihan navbera herdu koman xwestin 
ku xwe ji wan re berdin meydanê. Vêca sê xortên ensarî ber bi 
wan ve derketin. Gotine wan: Hûn kî ne?! Gotin: Em ensarî 
ne. Gotine wan: Hûn ji me re berber û camêr in. Lêbelê; bila 
pismamên me bêne hemberê me. 

Pêxember (s.) got: Hey Ubeyd kurê Haris (kurê Muttelibê 
kurê Ebdulmenaf) rabe! Hey Hemze! Rabe. Hey Elî! Rabe. 

Gotin: Belê, hemberne camêr in. Ubeyde -ew di navbera 
wan de yê herî yextiyar bû- xwe beraste Utbe, Hemze daberizî 
Şeybe û Elî jî daberizî Welîd kurê Utbe. Hemze û Elî keys ne- 
dane hemberên xwe û di cih de ew kuştin. Lê Ubeyde û Utbe 
hevûdu birin û anîn û herdukan jî hevûdu birîndar kir. Hemze 
û Elî bi şûrên xwe, xwe çen kirin Utbe û ew kuştin, rahiştin 
Ubeyde, ew bi birîndarî birin û ew jî şehîd ket. 


Herdu civat bi hev ketin û şer qewimî 

Herdu rex ketin nava hev û şer germ bû. Herdu rexan êrîş 
birin hev, nêzî hev bûn û pûtperest û Misilman gihan hev. 
Vêca Pêxember (s.) got: “Rabin ber bihişteke welê ku firehiya 


. wê erd û asîman e.” 

Şehîdê yekem | 

Umeyr kurê Hemamê Ensarî rabû, got: Hey qasidê Xwedê! 
Bihişteke ku firehiya wê erd û asîman e? Jê re got: “Belê.” Got: 
Wax! Wax! Ya Resûlullah! Bes ez hêvîdar im ku bibim ji xelkê 


^ 


wê. Jê re got: “Tu ji xelkên wê yî.” Wî çend xurme ji tûrikê xwe 
derxistin, ew dixwarin. Piştre got: Eger ez sax bimînim heta 
wan xurmeyan bixwim, ew jiyaneke dirêj e. Vêca ew xurmeyên 
xwe avêtin û şer kir. Heta hate kuştin û ew bû şehîdê yekem. 
Mucahidan di çeperên xwe de sebir dikşandin, Xwedê 
dianîn bîra xwe û pêxemberê Xwedê (s.) şerekî dijwar dikir. 
Ew (s.) ji her kesî bêhtir nêzî pûtperestan bû. Wê rojê, şerê 
herî giran û çetîn wî (s.) kir, ferişte hatin xwarê, arîkariya mu- 
cahidan kirin, rahmet anîne ser wan û şerê pûtperastan kirin. 


Pêşbaziya birayan di bara kuştina dijminên 

Xwedê û pêxemberê wî de 

Xortan bi hev re pêşbazî kirin ji bo bibin şehîd û bigihên 
bextiyariyê. Ew pêşbaziyek bû di navbera bira û hevdostan de. 
Ebdurrehman kurê Ewf dibêje: “Roja şerê Bedrê, ez di sefa 
şer de bûm, dema li xwe fitilîm min du xortên hê piçûk dîtin 
yek li milê rastê bû, yek jî li milê çepê bû. Her wekî li cihê xwe 
ne ewle bûn, yekî bi dizîka ji min re got: Apo! Ebûcehîl nîşanî 
min bide. Min gotê: Birazî! Tu yê çi bikî ji Ebûcehîl? Got: Min 
peyman daye Xwedê eger wî bibînim, yan ezê wî bikujim, yan 
jî ewê min bikuje. Lawikê dî jî bi dizîka ji min re got: Kêfa min 
nayê ku ez di navbera cihê du mêran de bim. Vêca min bi destê 
xwe Ebûcehîl nîşanî wan da herdu mîna du eyloyan (qertalan) 
xwe çeng kirinê û bi hev re lê dan. 

Çi dema Ebûcehîl hate kuştin. Pêxemberê Xwedê (s.) got: 
“Ev Ebûcehîl, Fir'ewnê vê ummetê ye.” 


Serkeftina eşkere 


Çi dema di dawiya şer de serkeftina Misilman û têkçûna 
pûtperestan eşkere bû. Pêxemberê Xwedê (s.) got: “Ellahû 
Ekber (Xwedê ji her tiştî mezintir e) hemd ji wî Xwedayî re 
be ku peymana xwe anî cih, arî bendeyê xwe kir û wî bi tenê 
hevalbend têk birin.” 

Xwedê rast gotiye: “Bêguman Xwedê li Bedrê arî ше kir, 
hal ev e ku hûn ne xurt bûn, naxwe ji Xwedê bitirsin, ji bo 
hemin hûn spasiya wî bikin.” (Alî 'Îmran: 123) 

Pêxemberê Xwedê (s.) ferman da mucahidan ku kuştiyê 
kafiran bavêjin bîran. Li ser wan rawestiya û got: “Gelî xelkên 
bîran! Qey we soza ku Xwedayê we dayî we heq dît?! Min bi 
xwe soza ku Xwedayê min dabû min heq dît.” 

Di roja şerê Bedrê de heftê giregirên kafiran hatibûn kuş- 
tin. Heftê ji wan dîl jî hatibûn girtin. Ji Misilmanan jî şeş mu- 
hacir û heşt ensarî şehîd bûbûn. 

Pêxemberê Xwedê (s.) dîl di navbera hevalên xwe de par 
ve kirin û ji wan re got: “Di bara qenciya li wan şîreta qenciyê 
li hev bikin.” 


Qewimîna cenga Bedrê 

Pêxemberê Xwedê (s.) bi serkeftinê berê xwe da Medîneyê 
û neyarên wî yên derdora Medîneyê tev jê tirsiyan. Pir kes 
ji xelkê Medîneyê Misilman bûn. Li Mekkeyê jî qîrewîr kete 
mala pûtperestan; ew li ser kuştiyên xwe pir giriyan û tirs kete 
dilên dijminan. 


Hînkirina zarokên Misilmanan û fidya dîlan 

Pêxemberê Xwedê (s.) li dîlan bihurî, fîdye ji wan qebûl kir 
û yên ku tiştek bi wan re tunebû, ew azad kirin. Qureyşiyan 
fîdyeya êsîran şand, Misilmanan jî ew serbest berdan. Êsîrên 
ku tiştekî wan tunebû, Pêxemberê Xwedê (s.) fîdyeya wan kire 
ew ku; zarokên Ensariyan hînî nivîsandinê bikin. Her yexsîrekî 
dê deh zarok hînî nivîsandinê bikirana. Zeyd kurê Sabit jî bi vê 
rê fêrî nivîsandinê bû. 

Mala Qeynûqe êla Cihûyan a yekem bû ku peymana dabû 
pêxemberê Xwedê (s.) şikand, şerê wî kir û şkence da Misil- 
manan. Vêca pêxemberê Xwedê (s.) panzdeh şevan hawîrdora 
wan girt, heta bi hukmê wî qayil bûn û daketin. 


Ebdullah kurê Ubeyy kurê Selûl, serê nîfaqê, hevkarê wan 
mehdara wan kir, pêxemberê Xwedê (s.) ew dane wî. Ew heft- 
sed şerker bûn û bazirgan û zêr-zîvfiroş bûn. 


Xezweya Uhudê pozbilindiya cahiliyyetê 

Çi dema di roja cenga Bedrê de giregirên Qureyşiyan ha- 
tin kuştin û beremayên têkçûyiyên wan vegeriyane Mekkeyê, 
musîbet û karesat li wan mezin hat, zilamên ku bav, bira 
û kurên xwe di şer de winda kiribûn gihane hev û çûn bi 
Ebûsufyan û yên ku di wî karwanî de bazirganiya wan hebû re 
axivîn û ji wana xwestin ku vî malî di şerê Misilmanan de xerc 
bikin. Wan jî minasib dît û wisan kirin jî. Qureyşiyan xwe ji 
şerê Misilmanan re kar kirin; hozan û şairan bi şiîrên xwe nav 
li xelkê dan, ew anîn heyecanê, bandor li wan kirin û ew anîn 
xîret û pozbilindiyê. 

Qureyşî bi bavik û hevalbendên xwe ji êlên din re di nîvê meha 
şewalê, sala sisiyê hîcretê de ji Mekkeyê derketin. Giregirên 
Qureyşiyan digel jinên xwe derketin, heta daketin pêşberê 
Medîneyê. Ray û ramana Pêxember (s.) ew bû ku Misilman li 
Medîneyê bimînin û dev ji wan berdin. Vêca eger Qureyşî êrîşî 
wan bikin, Misilman dê li Medîneyê şerê wan bikin. Pêxember 
(s.) hez nedikir derkeve derveyê Medîneyê. Ebdullah kurê 
Ubeyy jî wekî Pêxember (s.) difikirî. Lêbelê hin Misilmanên ku 
ji şerê bedrê mabûn gotin: Hey Resûlullah! Me derêxe hemberê 
neyarên me, bila ew me newêrek, bêzirav û qels nebînin. 

Her li ber Pêxember (s.) dan, heta ew çû mala xwe, cilên 
şer li xwe kirin û yên ku derketina derveyê Medîneyê pêşniyar 
kiribûn poşman bûn û gotin: Hey Resûlullah! Wan êrîşî vir 
kiriye, ne me ev kiriye. Eger tu bivê, rûne. Vêca Pêxember (s.) 
got: “Pêxemberekî dema cilên şer li xwe kirin nabe warı deyne 
heta şer neke.” 

Pêxember (s.) digel hezar hevalên xwe derket, dema gihane 
şewtê ya ku li navbera Uhud û Medîneyê ye, Ebdullah kurê 
Ubeyy digel sêyeka şervanan jê veqetiyan û got: “Wî bi ya wan 
kir û bi ya me nekir.” 

Li meydana Uhudê 


Pêxemberê Xwedê (s.) kete rê, heta giha newala Uhudê. 
Uhud: Çiyayekî sê kîlometre dûrî Medîneyê ye. Pêxember (s.) 
pişta xwe û leşkerê xwe da çiyayê Uhudê û gote hevalên xwe: 
“Bila tu kes ji we, dest bi şer neke, heta em emrê şer nedinê.” 


Pêxemberê Xwedê (s.) kara şer kir, heftsed mêr pê re 
mabûn. Ebdullah kurê Cubeyr kire mîrê tîravêjan ku ew pêncî 
kes bûn, Jê re got: “Bi tîran, nehêle ji pişt me ve siwarî bêne 
me. Çi şer, li ya me be, çi jî li dijê me be.” Ferman da wan ku ew 
li çepera xwe bimînin û qet wê bernedin. Çendî bibînin ku wa 
ye teyr û tûr leşkeran direvînin jî. Cewşenek di ser cewşenekê 
re li xwe kir û alaya cîhadê da destê Mûseb kurê Umeyr. 


Pêşbazî di navbera hevtemenan de 


Pêxemberê Xwedê (s.) di roja cenga Uhudê de ji ber ku 
temenê wan piçûk bû civateke zarokan vegerande malê. 
Pêxemberê Xwedê (s.) Semûre kurê Cundeb û Raf'î kurê Xedîc 
vegerandin malê ku hê temenê xwe panzdeh salî bûn. Bavê 
Кай“ mehdara kurê xwe kir û gotê: Ya Resûlellah! Kurê min 
Rafi'î tîravêj e. Vêca Pêxember (s.).destûra wî da. 

Semûre kurê Cundeb jî xwe rapêşî Pêxember (s.) kir, ew jî 
di “umrê Raf'î de bû. Pêxemberî (s.) ji ber ku piçûk bû ew vege- 
rande malê. Vêca Semûre got: Tu destûra Rafi'î didî û destûra 
min nadî, çendan em bi navçengê herin hev, ezê wî bavêjim 
erdê jî. Vêca bi navcengê (gureşê) çûne hev. Semûre Rafi'î 
avête erdê. Vêca Pêxember (s.) destûra wî jî da, ew jî derkete 
şer û roja Uhudê şer kir. 


Ceng û lihevxistin 

Herdu rex, hatin pêşberê hev û tam nêzîkî hev bûn. Hind 
keça “Utbe ji nava jinan rabû ser xwe û pîrekan li pey zila- 
man li dahola şer didan û nav li wan didan, mêran li hev dan 
heta ceng sincirî. Ebû Ducane yê ku şûr ji dest Pêxember (s.) 


girtibû û soz dabûyê ku dê heqê wî bidiyê, xwe berda nava 
neyaran û giha kê ew kuşt. 

Hemze kurê Ebdulmuttalib jî şerekî dijwar û tund kir; pir 
leheng kuştin û tiştekî xwe li ber wî nedigirt. Wehşî koleyê 
Cubeyr kurê Mut'im li ber wî veketî bû, xedengeke wî hebû, 
nîşan şaş nedikir. Cubeyrî, soza azadkirinê dabûyê ku eger ew 
Hemzeyî bikuje. Hemze, di roja şerê Bedrê de apê wî Tu'eyme 
kuştibû. Herwiha Hinda jina Ebûsufyan jî nav li wî dida ji bo 
Hemze bikuje û dilê wê rehet bike. Wehşî rahişte xedenga xwe 
û avête Hemze heta di navbera lingên wî re derket û Hemze 
şehîd kete erdê. 


Mûseb kurê Umeyr jî berevaniya Pêxember (s.) kir û bi 
lehengî şer kir heta şehîd bû. Misilman di îmtihaneke rind re 
derbas bûn. 


Serkeftina Misilmanan 


Xwedê, arîkariya xwe ji Misilmanan re şand û soza ku dabû 
wan pêk anî. Heta wan pûtperest ji qada şer qewirandin, be- 
zandin û jinan jî daw û devlingên xwe hildan û bazdan. 


Çawa çerxa şer li dijê Misilmanan geriya 

Dema pûtperest bezîn, Misilman wisan ji xwe re mane sekinî, 
heta gihan cem pîrekên xwe. Vêca dema tîrbazan ev yek dîtin, 
ji wan were ku serkeftin misoger e û ew daketin qada şer. Ji 
hevalên xwe re gotin: Hevalno! Em herin xenîmeyê, em biçin 
xenîmeyê. Fermandarê wan emrê Pêxember (s.) anî bîra wan, 
lê wan bi ya wî nekirin. Ji wan were ku pûtperest êdî hew vedi- 
gerin û çeperên xwe berdan û vala hiştin. Bi vî awayî wan pişta 
Misilmanan li siwariyên pûtperastan vekirin. Heke tîravêjan ev 
şaşî nekirana, ji xwe tu kesî nikarîbû xwe nêzîkî Misilmanan bi- 
kirana. Lewra heta bi alhilgirên wan jî hatibûn kuştin û tu kesî ji 
wan nikarîbû xwe tevbide. Vêca pûtperest ji pişt ve hatin Misil- 
manan û hawarbirekî qîr da: Heyhê! Mûhemmed hatiye kuştin! 

Misilman li hev vegeriyan, pûtperestan êrîş kirin û keys li wan 
anîn. Ew roja îmtîhanê bû. Neyar hat hemberê Pêxember (s.) 
kevir tê wer kir, lê ket û diranê wî yê kursiya şikand, rûyê wî 
dirrand, lêva wî birîndar kir û xwîn ji rûyê wî dirijiya, wî bi destê 
xwe vedimaliya û digot: 

“Milletekî ku xwîn ji rûyê Pêxemberê (s.) xwe rêhtibe dê 
çawa xilas bibe û hal ev e ku ew jî wan gazî Xwedayê wan 
dike?!” 

Misilmanan, cihê wî nizanîbûn. Elî kurê Ebûtalib rahişt 
destê Pêxember (s.) û Telhe kurê Ubeydullah ew hilda heta 
rabû jipiya. Malik kurê Sînan ji rûyê wî xwîn dimêht û dida- 
qurpand. 

Şer, ne seraqetî bû, pêl bi pêl bû; leşker vedikişiya û ji nû ve 
dest pê dikir. Şikestin û jana Misilmanan, xisareta wan ya nefs 
û canan û şehîdketina hin kesên ku hêza îslamê û Misilmanan 
û arîkarê Pêxember (s.) û dînbûn ew di encama şemitîna rim- 
bazan û heta dawî bi cih neanîna wan ya fermanên Pêxember 
(s.) û ji çeper û kozika xwe derketina wan ya ku Pêxember (s.) 
nîşanî wan dabûyî hate rastê. 

Di vê babetê de Xwedê gotiye: 

“Bêguman Xwedê peymana xwe qnî cih, dema we bi 
destûrq wîew dikuştin. Poşîkê hûn ji hev ketin, hûn difermanê 
de bi hev ketin û piştî we уа ku jê hez dikir dît, we bêemrî kir. 
Ji we kî heye ku cîhanê dive û ji we kî Jî heye ku axiretê dive. 
Piştre wî hûn ji шап vegerandin da ku we îmtîhan bike. Bi 
rastî li we buhurî. Xwedê li bawermendan хшейіуё camêriyê 
ye.” (Alî “Îmran: 152) 


Hin nimûneyên rind ji hezkirin û cangorîtiyê 

Ebû “Ubeyde kurê Cerah bi diranê xwe yê pêş yek xîç ji rûyê 
Pêxember (s.) kişand, diranê wî ket, xîçê dî kişand, diranê wî 
yê dî jî ket; her du diranê wî yê pêş ketin. Ebû Ducane xwe 
li ber Pêxember (s.) kire mertal, xwe bi ser wî de tewandibû 


û tîr li pişta wî diketin... Se'd kurê Ebûweqqas xwe avête ber 
Pêxember (s.) Pêxemberî (s.) tîr didanê û digotê: “Dê-bavê 
min bi qurbana te bûyo, bavêje!” 

Çavê Qetade kurê Nûman derb lê ket, heta kete ser dêma 
wî. Pêxember (s.) bi destê xwe lê vegerand, vêca ew ji yê dîtir 
rindtir bû û bêtir bû ku pê didît. Pûtperestan qesda wî (s.) kir. 
Wan ya ku Xwedê nedihişt, diviyan bikin. Vêca nêzî deh kesan 
xwe didan ber wî (s.) heta tev hatin kuştin. Vêca Telhe kurê 
‘Ubeydullah bi wan re têdikoşiya, destê xwe li ber Pêxember 
(s.) kire mertal û рё, ew diparast. Vêca derbek li movikên wî 
ket û destê wî şeht bû. 

Pêxember (s.) li wirê kir ku hilgere ser kevirekî bilind, 
lêbelê ji ber birîn û bêtaqetbûnê nekariya, Telhe di bin wî re 
rûnişt heta hilgeriya serê. Dema nimêjê hat, wî (s.) li pêşiya 
wan rûniştîka nimêj kir. 

Çi dema xelkê bazdan, Enes kurê Nedir-apê Enesê kurê 
Malik- çakarê Pêxember (s.) nereviya û xwe da pêş. Se'd kurê 
Mu'az çav pê ket, jê re got: Hey Bavê Umer! Bi ku ve? Enes 
gotê: Bi ber bêhna cennetê ve, ey Se'd! Ez bêhna wê ji rexê 
Uhudê ve dikim. 

Enes kurê Nedir giha zilamine mihacir û ensarî ku wa ye 
destê xwe bi ber xwe ve berdane ji wan re got: Hûn li hêviya 
çi rûniştine? Gotinê: Pêxember (s.) hatiye kuştin. Ji wan re 
got: Vêca piştî wî hûn dê çi ji heyatê bikin? Rabin ser xwe, ji 
bo tişta ku ew ji bo wê mirî, hûn jî ji bo wê bimrin. Piştre berê 
xwe da neyaran û şer kir heya şehîd ket. 

Enes dibêje: Di wê rojê de me li wî heftê derb dîtin, xweha 
wî bi tenê ew nas kir, wê jî bi tiliyên wî, ew nas kir. 

Ziyad kurê Seken digel pênc zilamên ensarî di ber Pêxem- 
berê Xwedê (s.) de şer kirin, di ber wî (s.) de peyapey şehîd 
ketin û Ziyad jî şer kir heta birînan nehişt ku ew tevbigere. 
Pêxemberê Xwedê (s.) got: “Wî nêzîkî min bikin.” Vêca ew 
nêzî wî (s.) kirin û lingê xwe jê re kire balgeh. Heta can da jî 
rûyê wî li ser lingê Pêxember (s.) bû. 

Emr kurê Cemuh zilamekî şeht bû. Çar kurên wî yên xort 
hebûn, bi Pêxember (s.) re diçûn cîhadê. Dema Pêxember (s.) 
berê xwe da rexê Uhudê, wî jî xwest pê re derkeve cîhadê. Kurên 
wî jê re got: Bi rastî Xwedê destûr daye te, xwezî tu rûniştî bana, 
em besî te ne, ji xwe Xwedê barê cîhadê ji ser te daniye. 

Emr kurê Cemûh rabû çû cem Pêxember (s.) û jê re got: Ev 
kurên min nahêlin ez bi te re werim cîhadê. Wellahî ez hêvîdar 
im, şehît bikevim û bi vê kulekiya xwe ve biçim cennetê. 
Pêxember (s.) jê re got: “Xwedê cîhad, ji ser te daniye.” Ji 
kurên wî re jî got: “Çima hûn nahêlin, belkî Xwedê şehîtbûnê 
bike nesîbê wî.” Vêca ew bi Pêxember (s.) re derkete cîhadê û 
di roja Uhudê de şehîd ket. 

Zeyd kurê Sabit dibêje: Pêxember(s.) di roja şerê Uhudê 
de ez şandim ku li Se'd kurê Rebî“ bigerim. Vêca ji min re 
got: “Heke tu wî bibînî, silavên min lê bike û jê re bibêje ku 
Pêxember (s.) ji te re dibêje: Tu xwe çawa dibînî? ” (Zeyd) got: 
Ez li navbera kuştiyan li wî digeriyam, min ew dît ku wa ye 
hemmme (piçek) rûh tê de maye, heftê derb lê ketibûn, hin 
yên tîran, hin yên riman û hin yên şûran bûn. Min gotê: Hey 
Se'd Pêxember (ѕ.) silavan li te dike û ji te re dibêje: Ji min re 
ragihîne ka tu xwe çawa dibînî? Gote min: Silavan li Resûlullah 
jî bike û jê re bibêje: Ya Resûlullah! Ez bêhna cennetê dikim, 
ji xelkên me; Ensariyan re bibêje: Tu uzr ji we re nîn e li cem 
Xwedê heke tiştek were serê Pêxember (s.) û di we de çavine 
ku rohniyê bibînin hebin. Û canê xwe teslîm kir. 


Ebdullah kurê Cehş di bara wê rojê de dibêje: Xwedayê 
min! Ez bi te li ser vê sond dixwim ku ez sibê rastî dijmin we- 
rim, ew jî min bikujin. Piştre zikê min biqelêşin, guh û pozê 
min jêkin û piştre jî tu ji min bipirsî ka ew ji ber çi çêbû? Vêca 
ez jî bibêjim: Ew ji bo te çêbû. 


Misilman vegeriyan navenda xwe 

Çi dema Misilmanan zanîn ku Pêxember (s.) sax e, pê re 
rabûn û ew jî digel wan rabû çûne qada şer. Ubeyy kurê Xelef 
gihayê û digot: Hey Mûhemmed! Bila ez bimrim heke tu sax 
bimînî. Pêxember (s.) got: Dev jê berdin, bila were. Vêca çi 
dema nêzîk bû, Pêxember (s.) ji hevalekî xwe rimek girt, piştre 
berê xwe dayê û li stûyê wî da, ew ji hespê wî da erdê û kir ku 
сепа teqlan bavêje. 

Elî kurê Ebûtalib derket, meşka xwe tije av kir û xwîna rûyê 
wî şûşt. Qîza Pêxamber Fatîme jî rûyê wî dişûşt. Elî jî bi meşkê 
av dianî, çi dema Fatîmeyê dît ku av xwînê zêde dike; ne ku 
disekinîne, rahişte perçek ji lemê gulan, şewitand, bi birîna wî 
ve kir û xwîn sekinand. 

Aîşe keça Ebûbekir û Ummuselîm, meşk tije av diki- 
rin, bi pişta xwe dikişandin û didane devên Misilmanan. 
Ummusuleytê jî meşkên wan ji wan re tije av dikirin. 

Hind keça “Utbe û jinên digel wê ketibûn nava kuştiyên Misil- 
man, guh û bêvilên wan jê dikirin, zikê Hemze qelaşt, kezaba wî 
deranî, da ber diranên xwe nekariya daqurpîne. Vêca avêt. 

Çi dema Ebûsufyan xwest vegere, hilgeriya serê çiya, pişt- 
re bi dengekî bilind qêriya: Şer şens e, rojek bi rojekê ye, bijî 
Hubel! 

Pêxember (s.) ji Umer re got: Hey Umer! Rabe bersi- 
va wî bide, bibêje: Xwedê bilindtir û mezintir e, wekhevî 
nîne; kuştiyên me li cennetê ne û kuştiyên we li dojehê ne. 
Ebûsufyan got: “Uzza yê me ye, Uzzayê we tune.” Pêxember 
(s.) got: Bersiva wî bidin, gotinê: Em çi bebêjin? Got: “Bibêjin: 
Xwedê dostê me ye, tu dostekî we tune.” 

Çi dema ew vegeriya û Misilman jî vegeriyan, gazî kir: Sala 
ku were, bila civanê me û we Bedr be. Pêxemberê Xwedê (s.) 
ji hevalekî xwe re got: “Bibêje: Belê, di navbera me û we de 
ew civan e.” Vêca her kes li kuştiyên xwe geriya û Pêxemberê 
Xwedê (s.) li ser Hemze pir xemgîn bû. Hemze, hem apê wî 
bû, hem şîrbirayê wî bû, hem jî piştemêrê wî bû. 

Sebra jineke bawermend 

Sefiye keça Ebdulmuttelib hat ku li cendekê Hemze binêre. 
Hemze birayê wê yê ji dê-bav bû. Pêxemberê Xwedê (s.) 
ji kurê wê Zubeyr kurê Ewam re got: “Wê vegerîne, bila ew 
ya ku anîne serê birayê wê nebîne.” Vêca wî jê re got: Yadê! 
Pêxemberê Xwedê (s.) fermana te dike ku tu vegerî. Gotê: 
Çima? Min bihîstiye ku sosret anîne serê wî, ev jî ji bo Xwedê 
bi birayê min kirine, sond be! Ez dê xêra xwe li сет Xwedê 
hesab bikim. Xwedê hez ke, ez dê sebrê bikşînim. Vêca hate 
ser cendekê wî, lê meyzand, li serê nimêj kir, li Xwedayê xwe 
vegeriya û lêborîna gunehên xwe jê xwest. Piştre Resûlullah 
fermana binaxkirina cendekê Hemze da û ew veşartin. 


Çawa Mûseb kurê Umeyr 

û şehîdên Uhudê hatin binaxkirin 

Mûseb kurê Umeyr; alhilgirê Pêxemberê Xwedê (s.) û be- 
riya Îslamê ew xortê Qureyşiyan yê herî zengîn bû. Bi kurkekî 
hate kefen kirin ku dema serê wî dinixumandin, lingên wî li 
derve diman û dema lingên wî dinixumandin serê wî li der- 
ve dima. Pêxemberê Xwedê (s.) got: “Serê wî binixumînin û 
îzxîrê' bidin ser lingên wî.” 

Pêxemberê Xwedê (s.) ji kuştiyên Uhudê du şehîd dikirin 
kefenekî bi tenê, piştre digot: “Kîjanî bêhtir Qur'an ji ber bû? 
” Dema jê re yek destnîşan dikirin, ew pêşî dikire qebrê û got: 
“Ez roja qiyametê ji wan re şahid im.” Ferman da ku wan bi 
xwîna wan ve binax bikin; ew neşûştin û li ser wan nimêj jî 
nekirin. 


Jin Pêxember di ser xwe re digirin 

Misilman vegeriyan Medîneyê, di ber jineke Mala Dînar 
de buhurîn, mêrê wê, birayê wê û bavê wê digel Pêxemberê 
Xwedê (s.) bûn, û tev hatibûn kuştin. Çi dema jê re eşkere ki- 


1 Îzxîr: giyayekî bêhnxweş e. 


rin got: Pêxemberê Xwedê (s.) сї jê bûye? Gotinê: Baş е, hey 
dayîka filankes! Hemd ji Xwedê re be, hûn çawa bivên ew, 
wisa ye. Got: Wî nîşanî min bidin, da ku ez lê meyzênim. Jê 
re hate destnîşankirin, heta wê ew dît, got: Piştî te her karesat 
kêm û rehet e. 


Derketina Pêxember û Misilmanan 

di pey şopa dijminan, mirinxwestina wan 

di ber arîkariya Pêxember de 

Pûtperestan gazind ji hev kir û ji hev re gotin: We tiştek 
nekir, we hêza wan şikand, ew ceza kirin, piştre we dest ji wan 
berda û we ew neqelendin. Vêca pêxemberê Xwedê (s.) fer- 
man da Misilmanan ku biçine neyaran. Misilman jî birînên 
wan pir xeddar bûn. Çi dema sibeha roja piştî serê Uhudê hi- 
lat, banghildêrê Pêxemberê Xwedê (s.) gazî kir ku Misilman 
derkevin şerê neyaran û bang kir ku ji bilî yên dihû bi me re 
bûn bila tu kesê dî dernekeve. 

Misilman tev birîn-xedar û giran bûn û giş digel Pêxemberê 
Xwedê (s.) derketin, heta gihane “Hemraul-Esed” ew cihek e 
ku heşt mîlan ji Medîneyê dûr e. Pêxemberê Xwedê (s.) digel 
Misilmanan li wirê roja duşemê, sêşemê û çarşemê ma. Piştre 
vegeriyan Medîneyê. 

Di roja cenga Uhudê de piraniya xwe Ensarî heftê Misilman 
şehîd bûbûn û bîst û du peyayên pûtperest jî hatibûn kuştin. 


Ez ji xwe bêhtir ji wî hez dikim 

Êlên Edel û Qare, di sala sisiyê hîcretê de ji Misilma- 
nan çend kes xwestin da ku Îslamê nîşanî wan bidin, vêca 
pêxemberê Xwedê (s.) bi wan re şeş hevalên xwe şandin. Asim 
kurê Sabit, Xubeyb kurê Eddî û Zeyd kurê Desenne, vêca xedr 
li wan kirin û pirên wan kuştin. 

Zeyd ji Heremê deranîn da ku wî bikujin. Çend zilamên 
Qureyşî hatin cem hev. Ebûsufyan jî yek ji wan bû. Ebûsufyan 

jê ге got: Hey Zeyd! Tu bi Xwedê kî tu dixwazî vêga di şûna te 
de Mûhemmed li cem me bûna û tu jî li nav xelkê xwe bûyayî. 
Gotê: Wellahî! Ez naxwazim ku Mûhemmed li cihê xwe yên 
niha jî stiriyeke ku wî biêşîne, di bedena wî re here û ez jî li nav 
xelkê xwe rûniştibim. Ebûsufyan got: Min bi qasî ku hevalê 
Mûhemmed jê hez dikin nedîtiye ku tu kesê din ji tu kesî hez 
bike. Piştre jî ew kuştin. 

Herçî Xubeyb bû, dema ew anîn da ku wî daleqînin, ji wan 
re got: Heke hûn munasib bibînin ku bihêlin ez du reket nimêj 
bikim, bihêlin ez bikim. Gotinê: Tu bi kêfa xwe yî, nimêj bike. 
Vêca wî du reket sunnetên welê rind û sitewiyayî kirin, piştre 
berê xwe da wan û got: Wellahî, heke ne ji ber zena we bûna 
ku hûnê bibêjin qey min ji tirsa kuştinê nimêj dirêj kiriye, min 
dê hê zêdetir kiribûna û ev herdu malikên şiîrê xwendin: 

Ez hîç gazindan nakim, dema Misilman bême kuştin; 

Li ser kîjan kêlekê bim, kuştina min ji bo Xwedê уе. 

Eva ha Jî ji bo zatê Xwedê ye, heger ew bixwaze 

Dikare her perçeyên belawela jî bîne cem hev. 


Bîra Ме“йпё 


Pêxemberê Xwedê (s.) hin hevalên xwe li ser daxwaza Amir 
kurê Malik şandin da ku wan vexwînin Îslamê. Şande ji heftê 
Misilmanên bijarte pêk hatibû, ew meşiyan heta gihane bîra 
Me'ûnê. Ji êla Mala Suleym çend bavik: ‘Esiye, Re'el û Zekwan li 
ser wan hatin hev û di koça wan de dor li wan girtin. Çi dema ew 
dîtin ku va ye şûrên wan ji wan girtin, li wê derê şer kirin, heta yê 


` dawîn jî hate kuştin û ji bilî Keb kurê Zeyd yek ji мап nefilitî. Ew 

li jiyanê ma heta ku di roja şerê Xendeqê de şehît ket. 


Gotina kuştiyekî bû sebebê Misilmanbûna mêrkuj 

Di vê cerdê de, Heram kurê Milhan ji aliyê Cebar kurê Sel- 
ma ve hate kuştin. Sebebê Misilmanbûna wî bû bêjeyek ku 
Heram ew li ber mirina xwe gotî. Cebar dibêje: Ya ku ez vex- 


wendim Îslamê; min rimek li navmilê zilamekî ji wan. Wê rojê 
min li serê rimê dimeyzand dema ji sînga wî derhat, min bihîst 
ku wî digot: Bi Xwedayê Kabeyê! Ez gihame xelata xwe. Vêca 
min ji xwe re got: Ew giha çi xelatê? Qey min ew nekuşt?! Heta 
piştî vê, min li gotina wî pirsî. Gotine min: Ew xelat şehîdbûn 
e. Vêca min got: Bi Xwedê kim ew giha xelata xwe. Vêca ev 
gotin bû sersedema Misilmanbûna wî. 


Qewirandina Mala Nedir 


Pêxemberê Xwedê (s.) derkete cem Mala Nedir -ew ji 
Cihûyan êleke mezin e- di bara xwîna du kuştiyên ji Mala Amir 
de arîkariya wan xwest. Di navbera Mala Nedir û Mala Amir 
de peyman û ehdek hebû. Ew bi kelamekî şîrîn bi Pêxemberê 
Xwedê (s.) re peyivîn û soza qenciyê danê. Lêbelê wan di dilên 
xwe de reşkujî/sûîqesd û xedir veşartî hiştin. Pêxemberê 
Xwedê (s.) li ber dîwarê xaniyekî wan rûniştî bû. Wan ji hev 
re gotin: Hûnê mêrik (Pêxember) wekî vî halê wî hîç nebînin. 
Vêca kî mêr e, bila here ser banê vî xaniyî, kevirekî bavêje 
serê û me tevan jê xilas bike? Li dora Pêxemberê Xwedê (s.) 
Ebûbekir, Umer, Elî û hin hevalên wî yên din jî hebûn. 

Ji asîmanan xebera qesda wan ji Pêxember (s.) re hat. 
Vêca Pêxember (s.) rabû, vegeriya Medîneyê, ferman da Mi- 
silmanan ku xwe ji şerê wan re kar bikin û biçine wan. Piştre 
bi Misilmanan re kete rê heta giha warê wan. Ev jî di meha 
Rebîûlewelê; sala çarê hîcretê de pêk hat û ew şeş şevan 
dorpêç kirin. Xwedê tirs avête dilên wan. Vêca ji Pêxemberê 
Xwedê (s.) xwest ku rê li wan veke, xwîna wan nerêje û ji bilî 
çek û sîlehan, bi qasî ku li deveyekê bar bibe, malê wan bide 
wan. Vêca Pêxember (s.) pêşniyar û teklîfa wan qebûl kir, wan 
jî bi qasî kariyan li deveyekê bar bikin mal bi xwe re birin û 
koça xwe pêçan û çûn. . 

Pêxemberê Xwedê (s.) malê wan li mihacirên pêşîn par ve 
kir. 

Xezweya Zaturreqî 

Pêxemberê Xwedê (s.) sala çarê hîcretê çû xezweya Necdê, 
meşiyan heta gihan bexçekî xurmeyan, Misilman jî pê re der- 
ketin, ew şeş bûn, devehek bi wan re hebû, ji meşê lingên wan 
qul bûn, neynûkên wan rabûn, ketin û wan paçik li lingên xwe 
girêdidan, ji loma navê xezweya Zaturreqî' (xwedî-paçik) lê ki- 
rin. Herdu alî nêzî hev bûn, di navbera wan de şer neqewimî, 
xelk ji hev tirsiyan, heta pêxemberê Xwedê (s.) li pêşiya Misil- 
manan nimêja tirsê kir. 


Xezweya Xendeqê yan jî xezweya hevalbendan 

Xezweya Xendeqê yan jî cenga hevalbendan, di meha Şe- 
wala sala pêncê hîcretê de qewimî. Ew cengeke cudekar û bi 
jan û karesat bû. Tê de belayeke wilo bi ser Misilmanan de hat 
ku berî wê hîç belayek welê nehatibû serê wan. Xwedê di bara 
wê de dibêje: “Dema ji ser we ve û ji bin ше ve hatin we, dema 
сайи zeloq bûn, dil gihan qirikê û ше di Бага Xwedê de zen di- 
kirin, ha li wirê bawermend hatin imtîhankirin û bi dijwarî 
hejiyan.” (Ehzab: 11) 

Sebebê vê cengê ev bû; çend kesên Cihû, ji Mala Nedir û 
Mala Wail çûne Mekkeyê cem Qureşiyan û ew vexwendine 
şerê Pêxember (s.). Qureyşiyan, ji destê şer dîtibûn; jan, agirê 
wê ew sotibûn, wan xwe jê dûr digirt û dilê wan di şer de nebû. 
Vêca heyeta Cihûyan şer ji wan re xemiland, li ber wan hêsan 
kir û ji wan re got: Emê bi we re bin, heyanî em rayên wan hil 
bikin, vê yekê kêfa Qureyşiyan anî. Vêca bersiva banga wan 
dan. Ji bo vê yekê civiyan, xwe ji bo şer kar kirin. Piştre heyet 
ji Mekkeyê derket hate bal Xetefan û ew jî vexwendin cengê, 
li nava êlan geriya û projeya cenga Medîneyê û kabûl kirina 
Qureyşiyan ya vê cengê rapêşî wan kir. 

Hemûyan li ser hin mercan tifaq kir. Qureyşiyan çar hezar 
şervan û Xelefaniyan jî şeş hezar şerker amade kirin, şervanên 
wan bûn deh hezar û fermandariya leşker jî spartin Ebûsufyan 
kurê Herb. 


Zanîn, malê bawemendî yê windabûyî уе 

Misilmanan biryara asêgirtina Medîneyê û berevaniya 
wê dan. Jimara şervanên Misilman ne zêdeyî sê hezaran bû. 
Selmanê Farisî li virê kolana xendeq û konçalan li Medîneyê 
destnîşan kir. Selman got: Ya Resûlullah! Li welatê Firsê, 
dema em ji êrîşa siwariyan ditirsiyan, me li pêşiya wan kort 
û koncal dikolan. Pêxemberê Xwedê (s.) fikra wî qebûl kir û 
ferman da ku li rexê vekirî yê ku ditirsiyan dijmin ji wî ve êrîş 
wan bikin ku ew koncalan bikolin. Pêxemberê Xwedê (s.) di 
neqaba hevalên xwe de koncal par ve kirin û ji her deh kesan 
re çil zend ketin. 


Rûhê wekhevî û palpiştiyê di navbera 

Misilmanan de 

Pêxemberê Xwedê (s.) di kolana çalan de xebitî, dilê Misil- 
manan bijand xêr û mukafetê. Misilmanan jî di kolana korti- 
kan de pê re xebitîn. Vêca wî (s.) jî da xwe û wan jî xwe dayê. 
Ew çax pir serma bû û tenê qûtê wan, yan ber dilê wan digirt, 
yan jî nedigirt. 

Ebûtelhe dibêje: “Ме gilehê birçîbûna xwe li cem pêxemberê 
Xwedê (s.) kir û me kevir ji zikê xwe rakirin. Pêxemberê 
Xwedê (s.) jî du kevir ji zikê xwe hildan. Misilman pir dilşad 
bûn, hemdê Xwedê dikirin; şiîr dixwendin, ne gilî dikirin, ne 
jî diwestiyan.” 

Enes (r.) dibêje: “Pêxemberê Xwedê (s.) derkete xende- 
qan/ koncalan, meyzand ku wa ye di sibeheke sar de mihacir 
û ensarî çalan dikolin. Tu koleyên wan jî nebûn ku ji wan re 
bikolin. Vêca dema wî te'b û birçîbûna wan dît, got: “Xwedayê 
min! Jiyan, jiyana axretê ye. Li ensar û mihaciran bibuhure.” 

Wan jî bersiva wî da û gotinê: “Em, ew in ku peyman dane 
Mûhemmed, li ser cîhadê ebediyen heya em sax bimînin.” 

Di koncalekê de kevirekî hişk û mezin derkete pêşiya Misil- 
manan ku teviran ew nedigirt, vêca wan jî ev yek ji pêxemberê 

Xwedê (s.) re gileh kir. Çi dema pêxemberê Xwedê (s.) ew dît 
rahişte tevir û got: “Bi navê Xwedê” û derbek lê da sêyeka wî 
şikand û got: “Ellahû Ekber! Mifteyên Şamê ji min re hatin 
dayin. Wellahî ez qesrên wê yên sor bibînim, Xwedê hez ke.” 

Piştre derbeke duduyan lê da, sêyekeke dî jî şikand, got: 
“Ellahu Ekber! Kilîdên Firsê ji bo min hatin dayîn. Wellahî, ez 
serayên Medaînê yên sipî dibînim.” 

Piştre derbeke sisêyan lê da got: “Bismillah” û ji kevir aliyê 
mayî jî şikand û got: “Ellahû Ekber! Mifteyên Yemenê ji bo 
min hatin dayîn. Wellahî ez dergehên Sen'ayê ji vî cihî vêga 
dibînim.” 


Mucizeyen Pêxember di xezweye de 

Gelek mûcîze, li ser destê Pêxember (s.) xuya bûn. Dema di 
hin koncalan de cihekî hişk derdiket pêşiya Misilmanan fira- 
xeke avê dixwest, tif dikire пауё, piştre duayê ku dixwest dikir 
û av direşand wî cihê hişk, vêca li berê diherifî û dibû wekî 
sêlê. Bereket di xwarineke hindik de xuya bû heya pê gelekan 
têr xwar û têra leşker gişî kir. 


Gava ji jor û jêrê we ve hatin we 

Qureyşî û Xetafaniyan bi deh hezar leşkerê xwe û peyrewên 
xwe ve berê xwe dane Medîneyê û hatin pêşiya wê, Misilman jî 
bi sê hezar leşker ve derketin hemberê wan ku di navbera wan 
de koncal hebûn. | 

Di neqeba Misilman û Cihûyên Mala Qureyze de peyma- 
nek hebû. Mezinên Mala Nedir, Heyyê kurê Exteb ew ajotin 
ser şikandin û xirakirina peymanê, vê yekê piştî çûn û hatin û 
asêbûnê ku pêxemberê Xwedê (s.) ew anîbû cih. Vêca li cem 
vê îmtîhan û jan mezin bû, tirs dijwar bû, stêra zendîqiyê di 
navbera hin minafiq û zendîqan de şewq da. 

Pêxemberê Xwedê (s.) xwest di navbera xwe û Xetefa- 
niyan de peymaneke li hevhatinê pêk bîne ku sêyeka fêkiyê 


Medîneyê bide wan da ku barê Ensariyan sivik bibe û hilmeke 
rehet bidin û bistînin. Lewra para herî mezin ji barê şer li ser 
wan bû. 

Piştre Pêxemberê Xwedê (s.) dema ji Se'd kurê Mu'az û 
Se'd kurê “Ubade sebat, berxwedan, xweragirtin û asêbûna 
li hemberî dijminan dît, ji vê yekê vegeriya. Se'd kurê Mu'az 
got: Ya Resûlullah! Em û ew li ser hevrîçêkirinê, pûtperestiyê 
bûn, me îbadetê Xwedê nedikir û me ew nas nedikir, wan bes 
bi mêvanî, yan jî kirrîn dikarîn xurmeyekê bixwin, êdî dema 
Xwedê bi Îslamê rûmet da me, rêya rast û durist da ber me û 
bi wê û te em ezîz û xurt kirin, em dê malên xwe bidin wan?! 
Wellahî, tu pêdiviya me bi vê nîne. Wellahî, em ji bilî şûr tiştekî 
dî nadin wan, heya Xwedê daraza xwe di navbera me û wan de 
bide. Pêxemberê Xwedê (s.) gotê: “Naxwe tu û ew li hev.” 


Di navbera fêrisê Îslamê û fêrisê cehiliyyetê de 

Pêxemberê Xwedê (s.) û Misilman rabûn, neyarên wan jî 
dora wan pêçabûn û di nav wan de şer neqewimîbû lêbelê; hin 
siwarên Qureyşiyan hespên xwe dibezandin heta li ser koncalê 
sekinîn. Dema ew dîtin, gotin: Wellahî, ev dahveke wisa ne ku 
ne Ereban ew vedaye! 

Piştre ji koncalê cihekî teng dîtin, danîn hespên xwe û xwe 
ji bo şerî di ser re avêtin. Êdî pê avêtin nav axa Medîneyê. Yek 
ji wan jî fêrisê navdar; ewê ku berberê hezar fîrisî dihat nir- 
xandin; “Emr kurê Ebdu Widd bû. Çi dema sekinî, got: Kî dê 
were hemberê min? Elî kurê Ebûtalib çû hemberê wî û gotê: 

- Hey ‘Emr! Te peyman daye Xwedê ku zilamekî Qureyşî te 
vexwîne yekî ji du tiştan tê jî wê bigirî. 

- Belê. 

- Ez te bi bal Xwedê, Pêxemberê wî û Îslamê ve vedix- 
wînim. 


– Tu pêdiviya min b! wê tuneye. 

— Ez {е vedixwînim peyabûnê. 

- Çima birazî! Wellahî ez naxwazim te bikujim. 

- Lêbelê wellahî, ez bi xwe dixazim te bikujim. 

Vêca dema ‘Emr ev bihîst sincirî, xwe ji hespê xwe avêt 
erdê, hespê xwe da erdê, li rûyê wî da û dûv re berê xwe da Elî. 
Her du ji hev re daketin, hevûdu birin û anîn û Elî ew kuşt. 


Dayikek li ser şer û şehîdbûnê 

nav li kurê xwe dide 

Dayika bawermendan Aîşe dibêje: Ew -beriya nixumandin 
li ser wan were ferzkirin- digel hin jinên di asêgeha mala Harîse 
de bûn, Se'd kurê Mu'az di ber wan de buhurî, kumzirxekî kurt 
lê bû, zendê wî tev jê derketibû û wî sirûd digot. Vêca dayîka 
wî jê re got: Bigihe hevalên xwe lawê min, tu dereng mayî. 
Aîşe (r.) dibêje; min jê re got: Hey dayika Se'd! Wellahî, ez dix- 
wazim cewşenê Se'd hê mezintir û dirêjtir bana û ya ku Aîşe 
(r.) jê ditirsiya ew çêbû; tîrek avêtin Se'd, rayeke zendê wî qut 
kir û ew di xezweya ınala Qureyze de şehîd ket. 


Leşkerên erd û asîmanan yên Xwedê ne 


Pûtperestan hawîrdorê Misilmanan girt, heta ji bir bi bir 
leşkerên xwe kirin ku mîna ew di kelehê de bin hawîra wan 
pêçan û tam nêzî mehekê dor li wan girtin. Vêca her aliyên 
wan girtin, ew xistin tengiyeke dijwar. Êdî nîfaqê xwe da der û 
hin kesan destûr ji Pêxemberê Xwedê (s.) xwestin da ku vege- 
rin Medîneyê. Jê re gotin: “Bêgurnan таіёп me vekirî ne, еш 
ne vekirî bûn lêbelê; wan qesda revê dikir.” (Ehzab: ı3) 

Di navberekê de ku pêxemberê Xwedê (s.) û hevalên xwe di 
nav tirs û tengiyeke wilo de bûn ku Xwedê ew ragihandiye, ji 
nişka ve Nu'eym kurê Mesûdê Xetefanî hate balê û jê re got: 

Ya Resûlullah! Ez Misilman bûm, gelê min hîn nizanin 
ku ez Misilman bûme. Vêca tu çi bivê fermana min pê bike. 
Pêxemberê Xwedê (s.) jê re got: 


“Tu di nava me de zilamekî bi tenê yî. Heke tu karibî, xwe 
ji me dûr bigre. Lewra şer xapandin e.” 


Vêca Nu'eym kurê Mesûd, ji cem Pêxember (s.) derket, çû 
bal Mala Qureyze, gotinek welê ji wan re got ku di bara rastiya 
helwesta wan û piştgiriya wan ya ji bo Qureyşî û Xetefaniyên 
ku ne ji xelkê welatê wan bûn û neyartiya wan ya ji bo mihacir 
û Ensariyên ku di nav xelkê walatê wan û cîranên wan yên 
seraqetî de ne, ew xistin sawir û gumanan. Ji wan re îşaret 
kir ku ew digel Qureyşî û Xetefaniyan şerê Misilmanan nekin. 
Heta hin giregirên wan li cem xwe bi gerewî negirin, da ku di 
destê wan de bin û ji wan re pêbaweriya wan bin. Jê re gotin: 
Te fikra rastîn nîşan da. 


Piştre ji cem mala Qureyze derket, hate bal Qureyşiyan, ji 
wan re şîretkarî û dostaniya xwe diyar kir û'ji wan re ragihand 
ku Cihû li kirina xwe poşman bûne, dê ji we wek temînata 
peymanê çend giregirên we bixwazin û dê wan bidin destê 
Pêxember (s.). Ew û hevalên xwe jî dê serê wan jêkin û wan 
bikujin. 

Piştre ji cem Qureyşiyan derket, çû cem Xetefaniyan û 
tişta ku ji Qureyşiyan re gotibû ji wan re jî got. Herdu alî bi 
endîşe bûn, dilên wan li biwara cihûyan bi kînê keliya, cûdatî 
û bêtifaqî kete navbera hevalbendan; êdî tev ji hev ditirsiyan. 

Çi dema Ebûsufyan û serekên Xetefaniyan xwestin ku 
şerekî vebirî di nava xwe û Misilmanan de bikin, Cihûyan xwe 
sist kir û ji wan hin zilamên wan wek gerew xwestin. Vêca 
Qureyşî û Xetefaniyan rastiya gotina ku Nu'eym kurê Mesûd 
ji wan re ragihandî bawer kir. Wan jî xwe ned ber daxwaza 
Cihûyan. Cihûyan jî rastiya gotina ku Nu'eyın kurê Mesûd ji 
wan re ragihandibû yeqîn kir. Herwiha ew ji ber hev ketin, 
civata wan bela bû û nakokî kete nava wan. 

Xwedê wek qenciyekê li Pêxemberê xwe; di şevên pir ser- 
ma û seqem de bahozeke wilo dijwar şande ser hevalbendan 
ku beroşên wan diqulibandin û holikên wan hildiweşandin. 

Ebûsufyan rabû û got: Gelî Qureyşiyan! Wellahî, cihê hûn lê 
ne, ne warê seknê ye. Va ye çêre, qût û pûta me qediya, Mala 
Qureyze li me qulibîne, em bi tiştine ku li xweşiya me nayê 
hesiyane, jixwe hûn bager û bahozê jî dibînin. Ne beroşên me 
li ser tifikan disekinin, ne agir pê dikeve û ne jî çadir xwe digi- 
rin. De heydê koça xwe bipêçim û biçim. Ebûsufyan rabû ber 
bi lokê xwe ve çû, hê ew girêdayî bû, li serê rûnişt, piştre lê da, 
ew şipiya ma û ew vekir. 

Dema Xetefeniyan ya ku Qureyşiyan kir bihîstin, wan jî 
xwe da hev û vegeriyan welatê xwe. Pêxemberê Xwedê (s.) ji- 
piya bû, nimêj dikir. Huzeyfe kurê Yeman -yê ku pêxemberê 
Xwedê (s.) ew bi sîxûrî şandibû nava hevalbendan- jê re ragi- 
hand. Huzeyfe diçû nava wan; li wan dinêrî û ya ku hevalban- 
dan dikir didît, vedigeriya û jê re radigihand. Çi dema li wî bû 
sibeh, ji koncalê vegeriya Medîneyê. Misilman jî vegeriyan û 
çekên xwe danîn. 

Xwedê rast gotiye: 

“Gelî yên ku bawerî aniye! Qenciya Xwedê уа li ser xue 
bînin Ыга xwe, dema leşkerin hatin ше, vêca me bi ser шап 
de bayek û leşkerine ku wan nedidîtin şand. Xwedê уа ku 
hûn dikin dibîne.” (Ehzab: 9) 

Xwedê rast gotiye: 

“Xwedê ewên ku kafir bûne, bi hêrsa wan re vegerandin 
û ew negihandin tu qenciyekê. Xwedê di şer de besî bawer- 
mendan e. Xwedê hêzdar û zorbir e.” (Ehzab: 25) 

Herb bi dawî bû û Qureyşî piştî vê herbê êdî venegeriyan 
şerê Misilmanan. Pêxemberê Xwedê (s.) got: “Qureyşî, piştî 
vê sala we, êdî dê neyêne şerê we. Lêbelê hûn dê herin şerê 


” 


ууап. 


Di roja şerê Xendeqê de, bi îhtimala herî zehf heft Misil- 
man şehîd ketin. Çar muşrik jî hatine kuştin. 


Xezweya Mala Qureyze peymanşikandina 

Mala Qureyze 

Çi dema pêxemberê Xwedê (s.) çûbû Medîneyê, peymanna- 
meyek di navbera Mihacir û Ensariyan de nivîsîbû. Tê de soz 
dabû Cihûyan, dînê wan û malên wan xistibû binê temînatê, 
şertin danîbûn ser wan û şertin ji bo wan jî danîbûn. Di nava 
peymanê de ev hatibû nivîsîn: Hevkarî di navbera wan de li 
hemberî yê ku şerê xelkê vê peymanê bike, şert e. Di navbera 
wan de hevkarî, şîret û pend -ne li ser neqenciyê- şert e. Di nav 
wan de hevkarî li hemberî yê ku êrîşî Yesrîbê bike, şert e. 

Lêbelê Heyy kurê Exteb; serokê Mala Nedir serfiraz bû û 
kir ku mala Qureyze peymanê bişkînin û piştgiriya Qureyşi- 
yan bikin. Piştî ku mezinê wan Ke'b kurê Esedê Qureyzî ji wan 
re got: Min ji bilî wefadarî û rastiyê tiştekî din ji Mûhemmed 
nedîtiye. Ke'b kurê Esed peymana xwe şikand û xwe ji ehda ku 
di navbera wî û pêxemberê Xwedê (s.) de heyî bêrî kir. 

Dema xebera peymanxerakirina wan giha Pêxemberê Xwedê 
(s.) Se'd kurê Mu'az, serekê Ewsiyan hevkarên mala Qureyze 
bûn û Se'd kurê Ubade mezinê Xezreciyan digel çend zilamên 
ensarî şandin cem wan da ku lêpirsînê bikin, dîtin ku waye ew 
ji ya ku gihaye wan hê xerabtir e, û waye pêxemberê Xwedê (s.) 
çêran dikin û ev bersiv dane wan: Pêxemberê Xwedê (s.) kî ye? 
Tu soz û peyman di navbera me û Mûhemmed de tune. Wan xwe 
kar dikirin da ku êrîşî Misilmanan bikin. Herwiha угап hewl dida 
ku ji pişt ve derban li leşkerê Misilmanan bidin ku ev jî ji êrîşa 
eşkere û ji herba li meydanê dijwartir û kambaxtir e. 

Xwedê di bara vê de dibêje: “Dema ji ser ше ve û ji bin ше 
ue hatin we.” (Ehzab: ıo) Ev jî gelekî li Misilınanan tûj û çetîn 
hat. 


Ber bi mala Qureyze ve çûn * 

Çi dema pêxemberê Xwedê (s.) û Misilman ji şerê Xendeqê 
vegeriyan Medîneyê û çekên xwe danîn. Cebraîl (s.) hate balê 
û jê re got: Ya Resûlullah! Qey te çek danîne? Jê re got: Belê. 

Vêca Cibraîl (s.) gotê: Milyaketan hêjî çek nedanîne. Bêguman 
Xwedê ferman li te dike ku tu biçî mala Qureyze. Ez bi xwe jî 
qesda wan dikim û ez wan serûbin dikim. 

Vêca pêxemberê Xwedê (s.) jî ferman da delêliyekî ku bike 
gazî û hawar, vêca wî jî wiha banghildêra: Kî bibihîze û îta'et 
bike, bila nimêja berêvarê nekin heta neçin nav mala Qureyze! 

Vêca pêxemberê Xwedê (s.) dakete warê mala Qureyze, 
bîst û pênç şevan dora wan girt heta ku dorgirtinê ew xistin 
tengiyê û Xwedê jî tirs avête dilê wan. 


Se“d di bara Xwedê de li gazindan nameyzîne 


Mala Qureyze, li ber hukmê pêxemberê Xwedê (s.) hatin, 
dostên wan Ewsiyan -ne Xezreciyan- mehdera wan kirin. 
Vêca pêxemberê Xwedê (s.) got: “Gelî Ewsiyan! Qey hûn qayîl 
nabin ku zilamek ji we hukim li wan bibire?” Gotinê: Belê. 
Pêxemberê Xwedê (s.) got: “Ew jî bila Se'd kurê Mu'az be.” Jê 
re şand ku were, vêca dema hat, zilamên êla wî jê re gotin: Hey 
Bavê ‘Emr! Qenciyê li hevdostên xwe bike. Lewra pêxemberê 
Xwedê (s.) ev yek sipartiye te, da ku tu qenciyê li wan bikî. Çi 
dema pir li berê dan, gote wan: Bi rastî li Se'd hatiye birrîn ku 
ew di bara Xwedê de gazindan negire û Se'd got: Ez hukim li 
wan dibirim ku: Zilam bêne kuştin, malê wan were pervekirin 
û zarok û jin dîl werine girtin. 

Pêxemberê Xwedê (s.) jê re got: “Te hukmê Xwedê li wan 
birrî.” Ev bi qanûna herbê ya şerîata Cihûyan û bi şerî'eta 
Tewratê re jî ahengsaz bû. Vêca li mala Qureyze hukmê Se'd 
kurê Ubade birrî, hate bikaranîn. Êdî Misilman jî ji derba ji 
pişt ve û ji belavbûna berdîberdana navxweyî piştrast û emîn 
bûn. 

Xezreciyan Selam kurê Ebû Heqîq kuşt, ew ji wan kesan 
bû ku hevalbend dabûn hev. Ewsiyan jî berê Ke'b kurê Eşref 
kuştibû. Ew di neyertiya pêxemberê Xwedê (s.) de pêşîvan bû 
û ji bo dijminahiya wî nav li xelkê dida. Vêca Misilman ji wan 


serekên ku li hemberî Îslamê û Misilmanan dahvan vedidan û 
pêşîvaniya bizavên dijî wan dikirin tenha û rehet dibûn. 


Lêborîna yê ku neheqî kiribû 

û dayîn ji bo yê ku nedabû 

Pêxemberê Xwedê (s.) karwanek şand rexê Necdê û wî jê 
re Sumame kurê Esad mezinê mala Hanîfe anîn û bi sitûnekî 
ji yên mizgeftê ve girêdan. Pêxemberê Xwedê (s.) di ber re 
buhurî û jê re got: 

Hey Sumame! Çi li cem te heye? gotê: 

— Hey Mûhemmed! Heke tu bikujî, tu dê yekî xwîn lê heyî 
bikujî. Heke tu qenciyê bikî, tu dê qenciyê li sipasdarekî bikî. 
Heke tu mal dixwazî, bixwaze, heta tu bivê dê ji te re bête 
dayîn. 

Pêxemberê Xwedê (s.) ew wisan hişt. Piştre careke dî di ber 
de buhurî û gotê: “Sumameyî berdin.” Vêca wan ew serbest 
berdan. 

Sumame, çû nav rezekî xurmeyan ku nêzîkî mizgeftê bû, 
xwe şûşt, piştre hat Misilman bû û got: Wellahî, li ser erdê 
rûyekî ku ji rûyê te bêhtir ez jê aciz bûm tunebû, rûyê te bû yê 
ku herî ez jê hez dikim. Wellahî, li ser erdê dînekî ku ez wekî 
dînê te lê bi kîn bûm tunebû, dînê te bû dînê ku herî ez jê hez 
dikim, karwanê te ez girtim, anîme û min qesda ‘Umreyê di- 
kir. Vêca pêxemberê Xwedê (s.) mizgîn dayê û етгё wî kir ku 
biçe 'Umreyê. 

Çi dema Sumame çû nava Qureyşiyan, jê re gotin: 

— Hey Sumame! Tu ji dîn derketî. Got: 

- Na! Wellahî, ez bi Mûhemmed re Misilman bûm. Na! 
Wellahî, êdî ji Yemameyê libek genim dê ji we re neyê, heta 
pêxemberê Xwedê (s.) destûra wê nede. Yemame; wekî emba- 
ra xwarinê ya Mekkeyê bû. 

Vêca Sumame, vegeriya welatê xwe, embargoya xwarinê 
danî ser Mekkeyê, heta Qureyşî ketin tengiyê û nameyek 

nivîsîn, ji pêxemberê Xwedê (s.) re hinartin û wek qenciya li 
xizman, jê xwestin ku ew nameyekî ji Sumame re bişîne da ku 
embargoyê ji ser Mekkeyê rake. Vêca pêxemberê Xwedê (s.) jî 
wisan kir. 


Lihevhatina Hudeybiyeyê xewna Pêxember 

û amadeyiya Misilmanan ji bo çûna Mekkeyê 

Pêxemberê Xwedê (s.) di xewna xwe de dît ku ew diçû 
Mekkeyê û Ke'be tewaf dikir; li dora wê digeriya. Vêca hîn Ew 
(s.) li Medîneyê bû, ev ji hevalên xwe re ragihand. Ew jî pê ge- 
lek keyfxweş bûn û zehf kêfa wan jê re hat. Lewra ji тё] de wan 
Ke'be û Mekke nedîtibûn, dilê wan dibijiya gera li dora Kabeyê. 

Ji xwe mihacir, hîn bêhtir bêriya Mekkeyê dikirin. Lewra 
ew li wirê ji dayik bûbûn û lê mezin bûbûn û wan pir jê hez di- 
kir. Asteng ketibû navbera wan û wê. Vêca çi dema pêxemberê 
Xwedê (s.) ev ji wan re ragihand, wan ji bo çûna Mekkeyê xwe 
amade kir û ji bilî kêm kesan tu kes nema. 


Piştî demeke dirêj çûna Mekkeyê 

Pêxemberê Xwedê (s.) di Zûlqedeya sala şeşê hîcretê de ji 
Medîneyê derket û bi qesda ‘Umreyê --ne herbê- berê xwe da 
aliyê Hudeybiyeyê. Pê re hezar û pênçsed kes jî hebûn. Wî (s.) 
bi xwe re diyarî birin û bi qesda “Umreyê îhram jî girêdan da 
ku bi însanan bide zanîn ku ew (s.) ji bo serdana Kabeyê û 
qedirgirtina wê derketiye rê. 

Çavdêrekî wî (s.) hebû, ew jî li pêşiya xwe şand. Wî di bara 
Qureyşiyan de agahî didanê. Dema Pêxember (s.) giha nêzîkî 
“Esefanê” çavdêrê wî hate balê û jê re got: Dema min КеЪ 
kurê Luey hişt û ez hatim, wan ji bo şerê te kom anîbûn ser 
hev. Ew dê şerê te bikin û dê nehêlin tu biçî Kabeyê. 

Pêxemberê Xwedê (s.) meşiya heta li ser aveke hindik, li 
dûrê Hudeybiyeyê peya bû. Wan jî ji pêxemberê Xwedê (s.) re 
gilehê tîbûna xwe kir. Vêc wî ji rextê xwe tîrek deranî, piştre 


emr da wan ku wî bixin nav avê û av ji wan re herikî heta tevan 
têr vexwarin û netîn vegeriyan. 

Qureyşî tirsiyabûn ku pêxemberê Xwedê (s.) were şerê wan 
bike. Vêca pêxemberê Xwedê (s.) xwest zilamekî ji hevalên xwe 
bişîne cem wan. Gazî Usman kurê Effan kir, şand cem Qurey- 
şiyan û gotê: Ji wan re rabgihîne ku em nehatine şerê wan, 
tenê em hatine ‘Umreyê. Wan vexwîne Îslamê. Ferman lê kir 
ku here cem zilam û jinên Misilman ku li Mekkeyê mabûn; 
mizgîniya fetha Mekkeyê bide wan û ji wan re ragihîne ku 
Xwedê dê dînê xwe li Mekkeyê eşkere bike, heta tu kes li dê 
îmana xwe veneşêre. 


Usman kete rê û meşiya, heta hate Mekkeyê, çû bal 
Ebûsufyan û giregirên Qureyşiyan û meqsûda ku pêxemberê 
Xwedê (s.) ew pê şandibû ji wan re ragihand. 

Dema Usman mesaja pêxemberê Xwedê (s.) ji wan re ragi- 
hand û jê vala bû, jê re gotin: Heger tu bixwazî tewafa Kabeyê 
bikî, tewafa wê bike. Wî jî gote wan: Heta pêxemberê Xwedê 
(s.) tewafa wê neke, ez naxwazim tewafa wê bikim. 


Bey'eta/Peymana Ridwanê 

Nûçe, ji pêxemberê Xwedê (s.) re hat ku wa ye Usman hati- 
ye kuştin. Vêca ew (s.) li binê darê bû û Misilman gazî peymanê 
kirin, wan jî soz danê ku ew ji şer nerevin. Pêxemberê Xwedê 
(s.) bi destê xwe jî girt û got: “Ev jî ji ber Usman ve.” Bey'etur- 
Ridwan li Hudeybiyê, li binê dareke bi stirî pêk hat. Di bara wê 
de Xwedê ev ayet nazil kir: “Bêguman Xwedê Ji Башегтепӣап 
razî bûye demu li binê darê peyman dane te.” (Fetih: ı8) 

Çar qasid di navbera Pêxernberê Xwedê (s.) û Qureyşiyan 
de çûn û hatin û Pêxemberê Xwedê (s.) ji her çaran re jî got: 
Em nehatine şerê tu kesî, em hatine “Umreyê, lêbelê Qureyşî 
ji rik û serhişkiya xwe nehatin xwarê. Yek ji wan qasidan jî 
‘Urwe kurê Mes'ûdê Ѕедеб bû, ew vegeriya cem hevalên xwe 
û ji wan re got: Gelî hevalan! Wellahî, ez çûme cem padişa- 

han; cem Kîsra, Qeyser, Necaşî. Wellahî, min padîşahekî ku 
hevalên wî qedrê wî digirin bi qasî ku hevalên Mûhemmed 
qedrê wî digirin nedîtiye, nebînaye. Û salixê ya ku dîtî ji wan 
re da zanîn. 


Peyman û lihevhatin hostayî û bêhnfirehî 

Piştre Qureyşiyan Suheyl kurê Emr şandin. Çi dema pêxem- 
berê Xwedê (s.) dît ku va ye ew tê, got: “Qureyşiyan dema ev 
zilam hinartine wan lihevhatin xwestiye.” û Suheyl gotê: 

“Nameyekê di navbera me û xwe de binivîse.” Pêxember 
(s.) gazî Elî kir û gotê: 

“Binivîse: Bismillahirrehmanirrehîm -Bi navê Xwedayê 
nihrîbanê dilovîn” vêca Suheyl gotê: 

“Herçî Rehman e, wellahî em bi xwe nizanin ka ew çi ye? 
Lêbelê wekî ku tu dinivîsî “Bismîkellahumme- Bi navê te 
Xwedayê min!” binivîse. 

Vêca Misilmanan got: “Wellahî, em ji “Bismillahir- 
rehmanîrrehîm- Bi navê Xwedayê mihrîbanê dilovîn pê ve 
nanivîsin. Vêca Pêxember (s.) gotê: “Bismîkellahumme- Bi 


Navê te Xwedayê min! Binivîse.” 


Piştre gotê: “Binivîse: Ev ya ku Mûhemmed pêxemberê 
Xwedê daraz kirî.” Suheyl got: 

“Wellahî, eger me zanîba birra tu Pêxemberê Xwedê yî, 
me dê men'a te ji Kabeyê nekirba û me dê şerê te jî nekirba. 
Lêbelê binivîse: Mûhemmed kurê Ebdullah.” 

Vêca pêxemberê Xwedê (s.) gotê: 

“Çendan hûn min bi derewînin jî, ez pêxemberê Xwedê me. 
Temam, binivîse: Mûhemmed kurê Ebdullah.” Vêca ferman 
da Elî ku wê jêbibe. Vêca Elî gotê: Na! Wellahî, ez dê wê jê 
nebim. Vêca pêxemberê Xwedê (s.) gotê: “Şûna wê şanî min 
bide.” Vêca cihê wê nîşanî wî da, wî jî ew xîç kir. 

Vêca pêxemberê Xwedê (s.) got: 


“Ev e, ya ku pêxemberê Xwedê li serê daraz kiriye bi şertê 
ku hûn ji nava me û Kabeyê derkevin û em jî tewafa wê bikin.” 
Suheylî got: 

“Wellahî, bila ereb nebêjin ku em ketin tengiyê. Lêbelê 
binivîse ku ev yek dê di sala werê de were kirin.” 

Suheyl got: | 

“Bi şertê ku ji me tu zilam dê neyêne cem Те, çandan li ser 
dînê te be jî. Tu dê wî li me vegerînî.” 

Vêca Misilmanan got: “Subhanellah!” Digel ku ew Misil- 
man hatibe jî dê çawa li pûtperestan bête vegerandin. Herwiha 
ew hîn di navbereke halo de bûn, ji nişka ve Ebû Cendel kurê 
Suheyl digel qeyd û bendên xwe ji binê Mekkeyê derketibû û 
hat heta xwe avêt nav Misilmanan. Suheyl gotê: 

“Ya Mûhemmed! Ev е yekem tiştê ku ez te li serê dikim 
hekem ku tu wî vegerînî.” 

Pêxemberê (s.) gotê: 

“Hê me peymenname nekiriye hakim.” Suheyl gotê: 

Wellahî, naxwe ez te li ser tiştekî nakim hekem. 

Pêxember (s.) gotê: 

“Belê, min bike hekem.” Ѕиһеуі gotê: 

“Na! Ez te nakim hekem.” 

Pêxember (s.) gotê: 

“Belê. Min bike hekem.” 

Suheyl gotê: 

“Na! Ez te nakim hekem.” 

Ebû Cendel got: “Gelî Misilmanan! Ez lî pûtperestan tême 
vegerandin. Haleve ku ez Misilman hatibûm. Qey hûn ya ku ez 
tûşî wê hatime nabînin?!” 

Wî di ber dînê Xwedê de gelek îşkence dîtibû. Pêxemberê 
Xwedê (s.) ew li pûtperestan vegerand. 

Herdu rexan, li ser -danîna şer ji nava xelkê heta deh salan 
ku di wan de xelk piştrast bibin û şerê hev nekin, li ser ku ji 
Qureyşiyan kî bêdestûra xwendê xwe were cem Mûhemmed, 

ew dê wî Н wan vegerîne û ji cem Mûhemmed jî kî were cem 
Qureyşiyan dê wî lê nevegerînin, kî bixwaze bikeve peyman û 
ehda Mûhemmed ew dê bikeviyê û kî bixwaze bikeve peymana 
Qureyşiyan û ehda wan ew dê bikeviyê- li hev hatin. 


Îmtihana Misilmanan di lihevhatinê 

û vegerîna Mekkeyê de 

Çi dema Misilmanan dîtin; tişta ku ji lihevhatin û vegerê û 
tişta ku pêxemberê Xwedê di dilê xwe de qurpandî dîtin, Mi- 
silman ji vê yekê pir bêhnteng bûn; nêz bû ji kerban bibeicin 
û vê pir têhna xwe li Misilmanan kir. Heta Umer kurê Xettab 
hate cem Ebûbekir û gotê: 

Qey ne Pêxember (s.) ji me re gotibû: “Em diçin Kabeyê û 
wê tewaf dikin?!” 

Ebûbekir gotê: 

“Belê, ma ji te re ragihand ku tu dê îsal biçiyê?” 

Umer gotê: 

“Na!” 

. Ebûbekir gotê: 

“Naxwe tu yê heriyê û wê tewaf bikî.” 

Çi dema Pêxemberê Xwedê (s.) ji lihevhatinê vala bû, rabû 
hate cem qurbanê, ew gurand, piştre rûnişt, serê xwe qusand. 
Ev yek bi ser Misilmanan de gelek mezin û zehmet hat, lew- 
ra ew derketibûn û wan di çûna Mekkeyê û “Umreyê de hîç 
guman nedikir. Lêbelê dema wan dît ku pêxemberê Xwedê 
(s.) qurban serjêkir û porê xwe kur kir. Wan ji xwe çenkirin 
qurbanên xwe serjêkirin û porê xwe kur kirin. 


Lihevhatineke weza yan jî fetheke eşkere 

Piştre Pêxember (s.) vegeriya Medîneyê û li vegera wî, Xwedê 
ev ayeta ha şand: “Bêguman Me ji te re fetheke eşkere vekiriye, 
da ku Xwedê li gunehê te yên ku buhurîne û yên ku hê tên bibu- 


hure, dayîna xwe li ser te timam bike, berê te bide тёуа rast û 
durist û Xwedê агїКаттуеКе xurt bide te.” (Fetih: 1-3) 

Umer gotê: 

“Ya Resûlullah! Ma ew feth e?” Gotê: 

“Belê.” 


“Dibe ku hûn ji tiştekî hez nekin 

û ew ji we re çêtir be ” 

Çi dema Pêxember (s.) vegeriya Medîneyê, ji Qureyşiyan 
zilamekî navê wî Ebû Besîr, ‘Utbe kurê Useyd hate cemê. Vêca 
Qureyşiyan li pey wî du zilam şandin û gotinê: Em peymana 
ku te dabû me dixwazin. Vêca ew da wan her duyan û ew bi 
xwe re birin. Vêca ew ji destê wan derket û bazda, heta hate 
perava deryayê û Ebû Cendel jî ji nava destê wan xilas bû û ew 
jî giha Ebû Besîr. Vêca ji Qureyşiyan çi qas zilamek Misilman 
dibû digiha Ebû Besîr. Heta li dora wî civatek pêk hat. Dema 
dibihîstin ku wa ye bazirganekî Qureyşiyan çû Şamê diketin 
pêşiya wî; ew dikuştin û malê wî jê distendin. 

Vêca Qureyşiyan ji Pêxember (s.) re xeber şandin û di bara 
xizimtiyê de ew bi Xwedê didan sondê ku tu kesî neşîne cem 
wan. Vêca ji Qureyşiyan kê qesda wî dikir ew piştrast dibû. 

Bûyerên dawîn nîşan dan ku “Lihevhatina Hudeybiyeyê” 
ewa ku pêxemberê Xwedê (s.) tê de tawîz dabû ji bo qebûlkirina 
her tiştê ku Qureyşiyan li berê da û wan tê de ji xwe re serkef- 
tin û berjewendî dîtin û Misilmanan jî bi wê îmana xwe ya 
xurt û îta'eta xwe ya ji bo Pêxember (s.) daqurpandin, ew bû 
vekirina deriyekî nû ji bo serkeftina Îslamê û belavbûna wê 
bi lezeke ku mînaka wê nehatî dîtin ya li girava Erebistanê. 
Ew bû deriyê vekirina Mekkeyê û gaziya li padîşahên cîhanê: 
Qeyser, Kîsra, Muqewqis û mîrekên ereban bi bal îslamê ve. 
Xwedê rast gotiye: “Dibe ku hûn ji tiştekî hez nekin û ew ji ue 
re çêtir be, dibe ku hûn ji tiştekî hez bikin û ew ji ше re nebaş 
be. Xwedê dizane û hûn nizanin.” (Beqere: 216) 

Misilmanbûna Xalid kurê Welîd û Emr kurê As 


Lihevhatina Hudeybiyeyê bû sersebeba fetihkirin û vebûna 
dilan jî. Xalid kurê Welîd ku şehsiwarê Qureyşiyan û egîdê 
şerên mezin bû, yê ku Pêxemberê Xwedê (s.) navê wî kire 
“Seyfullah-Şûrê Xwedê ku di bara dînê Xwedê de îmtihaneke 
baş buhurand û Xwedê li ser destê wî Şam vekir, Misilman bû. 
Emr kurê As jî ku yek ji fermandarên herî mezin û rêzanan e û 
piştre bû fatihê Misirê, Misilman bû. Her du piştî “Lihevhati- 
na Hudeybiyeyê” çûne Medîneyê. Misilman bûn û Misilman- 
tiya wan rind bihuriye. 

Vê lihevhatinê, firsenda tevlîhevbûna nava pûtperestan da 
Misilmanan. Vêca pûtperestan gelek rindiyên Îslamê û exlaqê 
Misilmanan dîtin. Hê saleke temam bi ser vê lihevhatinê re 
nebuhurî, pir mirov bûn Misilman. 


Vexwendina padişah û mîran bi bal Îslamê ve 
vexwendin û hostayî 


Çi dema lihevhatin pêk hat û rewş sakin bû, pêxemberê 
Xwedê (s.) name ji padîşahên cîhanê û mîrekên ereban re da 
nivîsîn û şand. Tê de bi hîkmet, hostayî û şîretên rind ew ve- 
dixwendin Îslamê û rêya Xwedayê xwe û pir girîngî da van 
cûre nemayan. Ji her yekî ji padîşahan re qasidekî layîqê wan 
bijart. Jê re (s.) hate gotin: Ew ji bilî nemayên mohrkirî qebûl 
nakin. Vêca pêxemberê Xwedê (s.) ji xwe re gustîlkek zîvî da 
çêkirin û lê “Mûhemmedun Resûlullah” neqş kir. 


Radestbûna Hîreqil ji Îslamê re û jê menbûna wî 

Ji van padîşahan yek Împeratorê Romayê Hîreqil/Heraq- 
liyus bû, yek împaratorê Firsê Kîsra Îbrûwîz bû, yek qralê 
Hebeşistanê Necaşî bû, yek jî Melikê Misrê Muqewqis bû. Herçî 
Hîreqil/Herakliyus, Necaşî û Muqewqis bûn, wan bi toreyî û 
bersiveke bi nezaket dan. Hîreqil/Herakliyus xwest di bara 
Pêxember (s.) de lêkolînê bike û li yekî ku di bara Pêxember 


(s.) de wî haydar bike geriya û li Xezzeyê rastî Ebûsufyan ha- 
tin ku ew hatibû ticaretê. Ebûsufyan anîn hizûra Hîreqil /He- 
rakliyus, şîroveyên wî -di bara tarîxa dînan, taybetmendiyên 
pêxemberan û jînenîgariya wan, rewşa milletan bi wan re, 
qanûna siriştiya Xwedê di bara wan de - şîroveyên mirovê 
eqilmend, serpêhatî û pispor bû. Rastdêrîna Herakliyus ya 
Ebûsufyan di bara Erebên pêşîn de ji fihêtiya ku xelk derewan 
lê bikin, bû. 

Çi dema Hîreqil li wan tevan guhdarî kir, bawer kir ku ew 
pêxemberê Xwedê ye û got: Heke eva ku tu dibêjî rast be, ew 
dê şûna van her du lingên min jî bi dest bixe. Min zanîbû ku 
ew dê bête der. Lê min zen nedikir ku ew dê ji we bibe. Heke 
min zanîbana ku ez ê bigihimê, ezê bi zehmetî bihatama dîtina 
wî. Heke ez li cem wî bama min dê lingên wî bişûştana. 

Piştre destûr da giregirên Romayê, hatin sarayê, bi emrê 
wî derî girtin, piştre gote wan: Gelî giregirên Romayê! Heke 
hûn bera xilasî û dewleta xwe dixwazin peymanê bidin vî 
Pêxemberî (s.) lê wan xwe nedan ber, bi lez bi deriyan ve 
bezdan da ku derkevin, vêca meyzandin ku wa ye girtî ne. Çi 
derna Hîreqil nefreta wan dît û ji Misilmanbûna wan hêviya 
xwe birî, gote wan: Li min vegerin! Û ji wan re got: Min gotina 
xwe ya nêzîk got, da ku pê semîmiyeta we û xwepêgirtina we 
ya li ser dînê we biceribînim, тїп ew dît. Vêca ew jê re çûne 
sicûdê û jê qayil bûn. 

Hîreqil hukumdarî di ser hîdayetê re girt û ew di heyama 
xelîfetiya Ebûbekir û Umer de di navbera wî û Misilmanan de 
pevçûn û gelek şer qewimîn û di wan de desthelatî û dewleta 
wî hilweşiya. 


Toreya Necaşî û Muqewqis 
Herçî Necaşî û Muqewqis bûn, wan qedrê qasidên 
Pêxemberê Xwedê (s.) girtin, bersiveke nazik û şahîk dan. 


Muqewdis gelek xelat jê re şandin. Ji wan xelatan dudu cariye 

bûn Ки yek ji wan Mariyeya Qibtî bû û ew bû dayîka Îbrahîm 
kurê Pêxember (s.). 


Barbarî û hêrsa Kîsra 

Herçî Kîsrayê Firsê bû, dema nameya Pêxember (s.) jê re 
hate xwendin, ew çirrand û got: Ew vê ji min re dinivîse hal 
ev e ku ew koleyê min e. Vêca ev yek giha Pêxemberê Xwedê 
(s.) û wî jî got: “Xwedê milkê wî perçe bike!” Kîsra ferman da 
waliyê xwe yê Yemenê Bazan ku wî bigre û jê re bîne. Vêca 
wî jî “Babeweyh” şand û jê re digot: Şahînşah-Melikê melikan 
Kîsra ji melikê me Bazan re name nivîsiye û ferman dayê ku 
yekî te bibe cemê, bişîne bal te. Vaye ez şandime da ku tu bi 
min re werî. 


Vêca pêxemberê Xwedê (s.) jê re ragihand ku Xwedê kurê 
wî Şîreweyh raseletî ser wî kiriye. Herwiha qewimîbû jî. Xwedê 
dewleta wî perçe perçe kir, ew kete bin destê Misilmanan û 
xelkê Îranê jî Misilman bûn. 


Pêxemberê Xwedê (s.) name ji mîrekên Ereban re jî şan- 
din. Vêca ji wan jî hinek Misilman bûn û hinek jî Misilman 
nebûn. 


Xezweya Xeyberê xelata ji Xwedê 


Bêguman Xwedê mizgîniya fetheke nêzîk û xenîmeyên 
pir da xelkên “Bey'et,ur- Ridwanê” li Hudeybiyeyê û got: 
“Bêguman Xwedê ji bawermendan razî bûye dema li binê 
darê peyman dane Te, уа ku di qelbên шап de bû zaniye, 
qramî bi ser шап de aniye xwarê, wek xelat fetheke nêzîk 
û xenîmene pir ku dê шап bigirin да wan. Xwedê zorbir û 


xwedî-hîkmet e.” (Feth: ı8-ıo) 

Destpêka van feth û xenîmeyan jî xezweya Xeyberê bû. 
Xeyber; koloniyeke Cihûyan bû, ji çend keleh û asêgehan pêk 
dihat. Ew biryargeha Cihûyan ya şer bû. 


Pêxemberê Xwedê (s.) xwest ji wan rehet bibe û ji rexê wan 
ve jî piştrast bibe. Xeyber li bakûrê rojhilat heftê mîlî dûrê 
Medîneyê bû. 


Leşkerekî bawermand di binê fermandariya 

pêxemberekî de 

Pêxemberê Xwedê (s.) dema ji Hudeybiyeyê vegeriya 
Medîneyê, di Zûlhicce û hinekî ji Миһеггетё jî li wê ma. Pişt- 
re di nîvê dî yê Muherremê de derkete rêwîtiya Xeyberê. Amir 
kurê Ekwe' di rêwîtiya wî de sirûd dixwendin û digot: 

“Wellahî! Heke ne ji Xwedê bana, em dê bi ser rê ve nebû- 
bana, 


Me dê ne zekat dabana, ne jî me dê nimêj kiribana, 


Dema qewmekî neheqî li me kir, heke tevdan bivana, me 
nedihişt, 

Wî aramî bi ser me de anî xwarê û lingên me ji ketinê 
cihgirtî kir.” 

Pêxember (s.) digel hezar û çar sed leşkerên xwe berê xwe 
da Xeyberê, bi wan re dused hesp jî hebûn. Destûr neda yên 
ku ji Hudeybiyeyê mabûn ku pê re herin xeyberê. Bi Misilma- 
nan re bîst jinên sihabiyan jî derketin da ku nexweşan der- 
man bikin, xizmeta birîndaran bikin û di navbera şer de av û 
xwarinê bînin û arîkariyê bikin. 

Pêxemberê Xwedê (s.) di rê de xwarin xwest, ji bilî poxîn 
tiştekî dî nehat. Bi emrê wî (s.) ew jî kirin firdik û wî jî xwar 
û Misilmanan jî xwar. Pêxemberê Xwedê (s.) dema çû raserî 
xeyberê dua kir, ji Xwedê xêr xwest û ji neqenciya wê û xelkê 
wê xwe avête ber penaha Xwedê. Pêxember (s.) dema diçû şerê 
xelkekî, heta nebûbana sibeh şerê wan nedikir. Vêca dema lê 
dibû sibeh û heke dengê bangê bibihîstana şerê wan nedikir. 
Heke dengê bangê nebihîstana êrîşî wan dikir. Çi dema sibehê 
hilat û dengê bangê nebihîst, Pêxemberî (s.) û hevalên xwe 
siwar bûn û karkerên xeyberê di sibehê de pêşwazî kirin ku 

wa уе zembîl û dasên wan bi wan re ne, derhatine. Çi dema 
wan Pêxemberê Xwedê (s.) û leşker dîtin, gotin: Mûhemmed 
e û artêş pê re ye. Vêca bi paş ve revîn. Vêca pêxemberê Xwedê 
(s.) got: “Ellahû Ekber! Xeyber feth bû, dema em dadikevin 
qada xelkekî, çi qasî xirab e sibeha hişyarbûyan.” 


Serdarekî serkeftî 


Pêxemberê Xwedê (s.) xwe berda nav kelehên Xeyberê û 
yek bi yek dest bi fetha/vekerina wan kir. Yekemîn keleha ku 
hate vekirin, keleha Na'îm bû, ew li Misilmanan gelekî zehmet 
û dijwar hat û ji aliyê Elî kurê Ebûtalib ve hate fetihkirin. Wî 
çaxî çavên Elî kul bûn. Vêca pêxemberê Xwedê (s.) got: “Yê 
ku sibê alayê bigre, zilamekî wisa ye ku Xwedê û pêxemberê 
xwe jê hez dikin. Xwedê dê li ser destê wî (Xeyberê) veke.” 
Sehabeyên mezin xwe bi ser wî de dirêj kirin, her yekî ji wan 
hêvî dikir ku bibe xwediyê vê (şerefê). Vêca gazî Elî kir, çavên 
wî diêşiyan, Elî hate cem pêxemberê Xwedê (s.) tif kire çavê 
wî, jê re dua kir. Vêca çavên wî rehet bûn; her wekî ku ne kul 
bûn û ala dayê. Vêca Elî gotê: 

— Ezê şerê wan bikim heta ew bibin wekî me? 

Pêxemberê Xwedê (s.) gotê: 


- Li ser şopa xwe biçe heta tu dakevî qada wan. Piştre 
wan vexwîne Îslamê û ji wan re heqê Xwedê yê ku li ser wan 
pêdivî ye eda bikin ragihîne. Ez bi Xwedê sond dixwim ku 
eger Xwedê bi te yekî bîne ser rasterê ew ji te re ji devehên 
sor jî hê çêtir e. 


.Di nava Şêrê Xwedê û Egîdê Cihû de 
Elî hate bajarê Xeyberê. Vêca lehengê navdar Merheb, nav 
di xwe dida û derket pêşiya wî, her duyan derb li hev werkirin. 
Vêca Elî derbek lê da, kumzirx û serê wî ji cendekê wî pekande 
erdê û feth pêk hat. 


Hindik kir gelek stend 

Koleyekî reşik yê Hebeşistanî ji xelkê Xeyberê li ber pezê 
xwendê xwe bû. Çi dema dît ku wa ye xelkê Xeyberê rahiştin 
çekên xwe, ji wan pirsî: Hûn dikin çi bikin? Gotinê: Em dê 
şerê vî zilamê ku dibêje xebero; ew mêr Pêxember e, bikin. 
Vêca behsa Pêxember (s.) kete dilê wî û bi pezê xwe ve berê 
xwe da û hate cem Pêxemberê Xwedê (s.) û jê ге got: 

— Ти çi dibêjî? Tu doza çi dikî? 

- Ez doza Îslamê dikim. Ez te gazî vê dikim ku tu şehde 
bidî ku ji bilî Xwedê tu îlah tune û ku Ez jî pêxemberê Xwedê 
me û ku ji bilî Xwedê tu îbadeta tu kesê din nekî. 

- Eger ez şehda xwe bînim û îmanê bînim çi ji min re 
heye? 

- Heke tu li ser vê bimrî, ji te re Cennet heye. 

Vêca ew kole Misilman bû. Piştre got: 

- Hey pêxemberê Xwedê! Ev pez emanet e li bal min. 

Vêca pêxemberê Xwedê (s.) jê re got: 

- Ji cem xwe derêxe û berê wî bide Hesbayê, Xwedê dê 
emanetê te ji ber te ve bide. 

Vêca wî jî welê kir. Pez li xwendê wî vegeriya. Vêca mêrikê 
Cihû zaniya ku koleyê wî Misilman bûye. Vêca pêxemberê 
Xwedê (s.) rabû nava xelkê şîret li wan kir û ji bo cîhadê nav 
li wan da. Çi dema Misilman û Cihû bi nav hev ketin, koleyê 
çerm reş jî di nav kuştiyan de hatibû kuştin. Pêxemberê Xwedê 
(s.) berê xwe da hevalên xwe û ji wan re got: “Xwedê qedrê vî 
koleyî girt û ew ajote xêrê, Min li ber serê wî du horî'în dîtin û 
wî hîç siçûdek nimêj jî ji Xwedê re nekiribû.” 


Min ne ji bo vê dabû pey te 

Koçerekî Ereb hate bal Pêxember (s.) pê îman anî, da pey 
û gotê: Ez bi te re hîcret bikim? Vêca Pêxemberî (s.) qewîtiya 
wî li hin hevalên xwe kir. Çi dema şerê Xeyberê qewimî, 
pêxemberê Xwedê (s.) pişka wî ya xenîmeyê veqetand. Ew 

şivanê heywanên wan yên barhilgir bû. Çi dema ew hat, рї$- 
ka wî danê. Ji wan re got: Ev çi ye? Gotinê: Ev pişka te ye. 
Pêxemberê Xwedê (s.) ji te re veqetandiye. Wî rahiştiyê, anî 
cem Pêxember (s.) û jê re got: 

- Ya Resûlullah! Ev çi ye? 

— Ew pişkek e, min ji te re veqetandibû. 

- Min ne ji bo vê dabû pey te. Lêbelê min da pey te ku tîrek 
li virê -goriya xwe destnîşan kir- bikeve, ez bimrim û biçim 
bihiştê. 

— Heke tu ji Xwedê re rast bî Xwedê jî dê ji te re rast be. 

Piştre rabûne şerê neyaran, ew anîn cem pêxemberê Xwedê 
(s.) ku wa ye hatiye kuştin. 

Јі wan re got: 

- Ma ew e? Gotinê: 

- Belê, ew e. Got: 

- Ew ji Xwedê re rast bû, Xwedê jî jê re rast bû. 

Piştre Pêxember (s.) cubbeyê xwe jê re kire kefen, dûvre 
ew anî pêş, li serê nimêj kir û jê re ev dia kir: “Xwedayê min! 
Ev bendeyê te di rêya te de wek mihacir derket, bi şehîdî hate 
kuştin û Ez jê re şahid im.” 


Şertê mayîna li Xeyberê 

Di pey dorgirtin û şerekî ku çend rojan dom kir de keleh 
peyapey hatin vekirin. Heta wan li pêxemberê Xwedê (s.) sulh 
û lihevhatin pêşniyar kir. Pêxemberê Xwedê (s.) bi şertê ku 
nîvê dexl û fêkiyên xwe bidin Misilmanan Xeyber da wan. 
Pêxemberê Xwedê (s.) munasib dît ku wan li wirê bihêle. 
Pêxemberê Xwedê (s.) Ebdullah kurê Rewahe dişand nava 
wan, berê wan bi hezir dikir du beş û ji wan re digot: Hûn 
kîjanê bixwazin wê bibijêrin. Wan jî digot: Bi vê (edaletê), erd 
û asîman ava bûne. 


Hewldanek gunehkariya Cihûyan 
Di vê xezweyê de jehr dane pêxemberê Xwedê (s.) ku 
bûyerê wiha rûda: Zeyneb keça Hers ya cihû jina Selam kurê 


Meşkem bizineke biraştî ku wê jehr lê kiribû ji Pêxember (s.) 
re diyarî kir û pirsî ka ew ji kîjan goştî hez dike? Jê re gotin: Ji 
zendan hez dike. Vêca wê jî gelek jehr li zendan kir. Çi dema 
Pêxember (s.) zend hilda devê xwe, zendan jê re ragihand ku 
ew jehrkirî ye. Wî (s.) jî ji devê xwe avêt. 

Pêxember Cihû dane hev, piştre ji wan re got: “Heke Ez 
tiştekî ji we bipirsim hûn dê ji min re rast bibêjin?” Gotinê: 
Belê. Ji wan re got: “We jehr kiriye vê bizinê? ” Gotinê: Belê. Ji 
wan re got: “Çi tiştî hûn ajotine ser vê yekê?” Gotinê: Me xwest 
ku heke tu derewîn bî em ji te rehet bibin, heke tu Pêxember 
(s.) bî jixwe dê zerarê nede te. Pîrek anîn cem pêxemberê 
Xwedê (s.) û jê re got: Min xwest te bikujim. Jê re got: “Xwedê 
dê te musseletî ser min neke.” Ji Pêxember (s.) re gotin: Qey 
ет wê nekujin?! Ji wan ге got: Na. Ne îşkence lê kir, ne ceza 
da wê û ew pêşî nekuşt. Lêbelê çi dema Bişr kurê Berra kurê 
Me'rûr ku ji vê zendê xwarî mir, ew kuşt. 


Xenîme û vegirtin 

Pêxemberê Xwedê (s.) piştî karê xeyberê qedand, li Fedekê 
vegeriya. Piştre hate Wadul-Qurayê, ew vexwendin Îslamê û 
ji wan re ragihand ku eger ew Misilman bibin, dê malên xwe 
xilas bikin û xwîna xwe biparêzin û hesabê warı li Xwedê ye. 

Pêxemberê Xwedê (s.) ji Fedekê ya ku di destê Cihûyan de 
bû da wan, Misilmanan bi xenîmetî gelek mal stend. Pêxember 
(s.) xenîmeyên ku ji Wadul-Qurayê sitendibû li sehabiyên xwe 
belav kir, zevî û rezên xurman ji Cihûyan re hişt û ew li serê 
kirin erkdar. 

Çi dema Cihûyên Teymayê tifaqa ku pêxemberê Xwedê (s.) 
bi xelkên Xeyber, Fedek û Wadul-Qurayê re kirî bihîstin, ew jî 
bi pêxemberê Xwedê (s.) re li hev hatin, ew jî li ser malên xwe 
mane. Pêxemberê Xwedê (s.) jî vegeriya Medîneyê. 


Qezakirina umreyê 
Çi dema sal qulibî, pêxemberê Xwedê (s.) û Misilman di 
sala heftemînê hîcretê de çûne Mekkeyê. Qureyşî, ji nava wî 

û Kabeyê derketin, deriyên xwe radan û derketin serê çiya. 
Pêxember (s.) sê rojan li Mekkeyê ma, “umre kir û ev ayeta ha 
jêdera wê ye: “Sorıd be ku Xwedê, xewna pêxemberê xwe bi 
heqî deraniye. Heke hûn dê bi ewleyî û bêtirs herin Mescîdul- 
Негатё (тепаѕікёп xwe eda bikin). Hin ji we рога xwe tevî 
biqusînin û hin ji we jî kin bikin. Xwedê уа ku hûn nizanin, 
dizane. На Бегіуа vê fetheke nêzîk da we.” (Feth: 27) 


Pêşbazî ji bo perwerdekirina keçê 

Mejî û dilê mirovan bi têhn û bandora Îslamê pir guherîbûn, 
ew keça ku di heyama cehiliyyetê de, adet ew bû ku dihat kuş- 
tin. Êdî ew dihat hezkirin û Misilmanan ji bo xwedîkirin û per- 
werdekirina wê bi hev re pêşpazî û berberî dikir. 

Çi dema Pêxember (s.) kir ji Mekkeyê derkeve, qîza Hemze 
Emame-yê da pey û wiha gazî dikiriyê: Mamo! Mamo! Vêca 
ew siparte Elî wî jî rahişt destê wê û ji Fatîmeyê (s.) re got: 
Keça mamê te sipareya te ye. Wê jî rahiştiyê. Vêca di bara wê 
de Elî, Zeyd û Cafer bi hev re berberî û keşmekeşî kirin. Elî 
got: Min ew girt û ew keçmama min e. Cafer jî got: Ew dotma- 
ma min e, hem jî xaltiya wê pîreka min e. Zeyd jî got: Ew qîza 
birayê min e. Vêca pêxemberê Xwedê (s.) di navbera wan de 
daraz kir; ew da xaltiya wê û got: “Xaltîk, li şûna dayîkê ye. ” Ji 
Elî re got: “Tu ji min î, Ez ji te me.” Ji Cafer re jî got: “Hem di 
exlaq û hem jî di şekil de tu li Min hatî.” Ji Zeyd re jî got: “Tu 
birayê me yî, tu dostê me yî.” 


Xezweya Mûteyê kuştin 
û cezakirina qasidê Misilmanan 
` Pêxemberê Xwedê (s.) Haris kurê Umeyrê Ezdî bi na- 
meya xwe ге şande bal Şerhebîl kurê “Emrê Xessanî; Waliyê 
Busrayê, yê ku girêdayê Qeyser împaratorê Romayê bû. Vêca 
wî ew girêda, piştre ew anî û ser jêkir. Li cem qral û padîşahan 
kuştina qasid û nûneran nebûbû adet. Di vê yekê de ji bo qasid 


û nûnêran xetereke mezin hebû. Ji bo şande û nameyê jî ће- 
qareteke tûj hebû. Diviyabû ev bêtoreyê serxweveçû bihatana 
terbiyekirin. 


Yekemîn leşker li axa Romê 

Çi dema ev xeber giha pêxemberê Xwedê (s.) wî xwest 
cerdekî bi lez bişîne Busrayê. Ev cerd di maha Cemadul-Ewelê, 
sala heştemîn a hîcretê de şand. Misilmanan xwe kar kir. Ew 
sê hezar bûn. Pêxember (s.) li ser vê artêşê xizmetkarê xwe 
Zeyd kurê Harîse kire serdar. Di nava vê artêşê de mezinên 
mihacir û Ensariyan jî cihê xwe girtibûn. Ji wan re got: “Heke 
tiştek hate serê wan, bila Cafer kurê Ebûtalib bibe serdarê 
artêşê, heke tiştek hate serê Cafer bila Ebdullah kurê Rewahe 
bibe serdar.” 

Çi dema kar bûn, kirin ku derkevin, xelkê xatir ji serdarên 
pêxemberê Xwedê (s.) xwest û silav li wan kir. Li pêşiya wan 
rêwîtiyeke zehmet û dirêj û neyarekî xurt hebû. 

Leşker kete rê heta giha Me'anê. Xeber giha Misilmanan 
ku wa ye Hîreqil digel sed hezar leşkerên Romê li Belqayê 
ye. Ji Êlên ereb gelek birran xwe dane rex wan, du şevan li 
Me'anê man. Di bara rewşa xwe de dinêriyan, û gotin: Em ji 
pêxemberê Xwedê (s.) re nameyekê binivîsin, bişînin û jimara 
dijminêrı xwe ragihînin. Vêca yan dê zilaman bi hewara me ve 
bihinêre, yan jî dê fermana xwe bide me, emê jî fermana wî 
bînin cih. 


Em ne bi jimar û hêza xwe şerê neyaran dikin 

Ebdullah kurê Rewahe nav li xelkê da û ji wan re got: Gelî 
mirovan! Wellahî, ya ku hûn jê hez nakin ew e ku hûn ji bo wê 
derketine. Divê hûn şehadetê bixwazin. Em, ne bi piranî, bi 
jimar û bi hêza xwe şerê dijminan dikin. Lêbelê em, bi vî dînê 
ku Xwedê pê qedrê me girtiye şerê wan dikin. De kerem kin 
biçin, ji her du rindiyan her yek para we ye; yan serkeftin e, 
yan jî şehadet e. Vêca Misilman ketine rê. 

Şerê mirinxwazan û dijwariya neyaran 

Çi dema Misilman gihan tixûbê Belqayê, birrên Rom û 
Ereban rastî wan hatin. Dijmin nêzîk bûn û Misilman gihan 
gundekî ku jê re “Mûte” dihat gotin. Herdu rex ketin nav hev 
û li hev dan. 

Zeyd kurê Harîse bi alaya ku pêxemberê Xwedê (s.) dabûyê 
şer kir, heta şehîd ket; rim li her derên wî ketibûn. Piştî wî 
Cafer rahişt alayê, wî şer kir, heta westiya, xwe ji hespê xwe 
avêt erdê, hespê xwe kuşt û dest bi şer kir heta destê wî yê 
rastê jê ket, ala xist destê xwe yê çepê, ew jî jê ket, vêca ala 
kire nava her du bazindên xwe, heta hate kuştin. Cafer dema 
şehîd bû emrê wî sih û sê sal bû. Misilmanan di nava sîng û 
navmilên wî û pêşerexê wî de nod birîn dîtin, hin derbên şûr û 
hin derbên riman bûn û giş li pêşiya wî ketibûn. 

Çi dema Cafer hate kuştin, Ebdullah kurê Rewahe rahişte 
alayê, hate pêş, ji hespê xwe peya bû, kurapê wî hestiyekî bi 
goşt dayê û jê re got: Bi vî hestîgoştî ber dilê xwe bigre. Lewra 
di van rojên xwe de te ya ku dîtî pir zor bû. Wî jî rahiştiyê, 
hinekî bi devê xwe girt, piştre ji destê xwe avêt û rahişt şûrê 
xwe, derkete pêş û şer kir, heta hate kuştin. 


Fermandariya Xalid a pisporane 


Misilmanan piştî şehadeta Ebdullah kurê Rewahe li ser fer- 
mandariya Xalid kurê Welîd tifaq kir. Vêca wî rahişt alayê û be- 
revaniya Misilmanan kir. Xalid, mêrxasekî pispor û zana bû, si- 
yaseta şer xweş zanîbû, berê sipaya Îslamê da rexê başûr, dijmin 
jî xwe kişand rexê bakur û şev bû reş û tarî. Vêca herdu rexan 
selametî xenîme jimartin. Xalîd berjewendî di derneketin qada 
herbê û ne domandina cengê de dît. Romê jî bi saya pisporiya 
Xalid ji Misilmanan saw girtin û xwe bi paş ve kişandin. 


Xebera dîtinê, ne ya eşkerekirinê 
Dema Misilmanan şer dikir, pêxemberê Xwedê(s.)li Medîneyê 
ji hevalên xwe re ya ku di şer de qewimî ragihand. Enes kurê Ma- 


lik dibêje: Bêguman pêxemberê Xwedê (s.) hê berî xeber ji wan 
re were, xebera şehîdketina Zeyd, Cafer û Ebdullah kurê Rewahe 
ji sehabiyên xwe re daxuyand. Resûlullah (s.) ji wan re got: “Zeyd 
rahişt alayê û ew şehîd ket. Piştre Cafer rahiştiyê ew jî şehîd ket, 
piştre Kurê Rewahe rahiştiyê, ew jî şehîd ket heta şûrekî ji şûrên 
Xwedê rahiştiyê û Xwedê li ser wan vekir.” (Dema ev yek digot;) 
herdu çavên wî hêsir dikirin. 


Firokê duper 

Pêxemberê Xwedê (s.) di bara Cafer de got: “Xwedê di şûna 
her du destên wî de du bask danê, li bihiştê dera ku dilê wî bix- 
waze bi wan difire.” Ji ber vê yekê jê re Caferê Teyyar (firok) û 
xwediyê du peran hatiye gotin. | 


Dubarok їп ne revok in 

Çi dema artêş giha dorhêla Medîneyê, pêxemberê Xwedê 
(s.) û Misilman çûne pêşwaziya wan. Misilmanan ax davêtin 
ser leşker û ji wan re digotin: Revokno! We ji rêya Xwedê baz- 
da. Pêxemberê Xwedê (s.) jî ji wan re digot: “Ew ne revok in, 
lêbelê Xwedê hez ke, ew dubarok in.” 


Binehaziriya fetha Mekkeyê 

Çi dema fermana Xwedê di bara dînê wî û evdên wî de pêk 
hat, xwest ku qasidê wî û Misilman biçin Mekkeyê, Kabeyê ji pût 
û ѕепетар paqij bikin, ew bimbarek bibe, ji xelkê ге bibe rêber û 
Mekke li raberiya xwe vegere; bibe ewlegeh û stargeha xelkê. 


Mala Bekir û Qureyşiyan peyman şikandin 

Xwedê ji bo fetha Mekkeyê sedem amade kirin. Qureyşiyan 
jî hevkariya vê yekê kir. 

Di Sulha Hudeybiyeyê de biryar hatibû dayin ku kî bixwa- 
ze, bikeve peyman û ehda pêxemberê Xwedê (s.) dê bikeviyê. 

Kî jî bixwaze bikeve peyman û ehda Qureyşiyan dê bikeviyê. 
Mala Bekir ketin peymana Qureyşiyan û Xuza'î jî ketin pey- 
mana pêxemberê Xwedê (s.) 

Di nava Mala Bekir û Xuzaiyan de neyartiyeke ji bav û ka- 
lan ve hebû. Îslam hat, perde danî nav wan. Xelk bi Îslamê 
lebikîn. Çi dema aştî pêk hat, Mala Bekir xwestin vê fersendê 
bi kar bînin, da ku heyf û tola xwe ya kevnare ji Xuzaiyan 
hilînin. Vêca çend kesên Xuzaî bi şev li ser ava xwe bûn. Çend 
kes ji mala Bekir bi şev nagehan avêtin ser wan, çend zilam ji 
wan kuştin. Êdî ew ketin nav hev û li hev dan. 

Qureyşiyan, bi çekan arî mala Bekir kir, çend giregirên 
Qureyşî bi dizîka di şevê de li mala xuza'iyan dan, heta xuza'î 
mecbûr kirin ku xwe bavêjin ber Heremê. Çi dema ew gihan 
bal Heremê, mala Bekir ji hin mêrên xwe re gotin: Em ketin 
Heremê, bi Xwedayê xwe kî! bi Xwedayê xwe kî! Bes e. Lêbelê 
hin ji wan got: Gelî mala Bekir! Îro, bi Xwedê kî nîn e. Tola 
xwe bistînin, hûn dê piştî vê gavê, êdî vê fersendê nebînin. 


Hawar gihandin Pêxember 


Emr kurê Salimê Xuzaî derket, çû Medîneyê cem Pêxember 
(s.) li cemê sekinî, çend malik hûnandibûn, di wan de ew pey- 
mana ku di nav Pêxember (s.) û Xuzaiyan de heyî tanî ziman, 
arîkarî û hawar jê dixwet û jê re ragihand ku Qureyşiyan soza 
ku dabûnê neanîne cih, wan peymana asê şikandiye û bi şevê, 
li ser ауа wan bi ser wan de girtine û di гік û sicûdê de ew 
kuştine. Vêca pêxemberê Xwedê (s.) jê re got: “Emr kurê Sa- 
lim! Arîkariya te hat kirin.” 


Hewldana Qureyşiyan ji bo nûkirina peymanê 

Dema xeber giha pêxemberê Xwedê (s.) ji xelkê re got: “Her 
wekî ku Ebûsufyan tê cem we da ku peymanê girêbide û dema 
wê zêde bike.” Her wisan bû, Qureyşî ji kirina xwe tirsiyan. 


Pêxember di ser bav û zaroyan re girtin 

Ebûsufyan hate Medîneyê cem pêxemberê Xwedê (s.) çû 
mala qîza xwe Ummuhebîbeya ku pîreka Pêxember (s.) bû. Çi 
dema çû mala wê, kir ku li ser cilika Pêxember (s.) rûne, ji bin 
wî kişand. Vêca Ebûsufyan jê re got: 

— Qîza min! Ez nizam ka tu min layîqî wê nabînî, yan jî wê 
layiqî min nabînî?! 

Jê re got: 

- Na, ew cilika pêxemberê Xwedê (s.) ye, tu pûtperest û 
gemar î, ez naxwazim tu li ser cilika pêxemberê Xwedê (s.) 
rûnê. 

Vêca wî jê re got: 

- Qîza min! Wellahî di piştî min de neqenciyê bi te ve daye. 


Sergeşteyî û çûnûhatina Ebûsufyan 

Ebûsufyan çû cem pêxemberê Xwedê (s.) pê re axivî. 
Pêxember (s.) tu bersiv lê venegerand. Piştre çû bal Ebûbekir, 
pê re axivî da ew bike ku pêxemberê Xwedê (s.) bi wî re bipe- 
yive. Vêca Ebûbekirî jê re got: Ez nakim. Vêca ew ji bo vê yekê 
li Umer, Elî û Fatîmeyê geriya, lêbelê tu kesî ji wan ew bersiv 
nedayê û gotinê: Rewş ji wê mezintir e. Paşîkê Ebûsufyan ser- 
geşte ma. 


Amadeyî ji bo Mekkeyê 

Pêxemberê Xwedê (s.) ferman da xelkê ku xwe kar bikin. 
Pêşî rewş li wan eşkere nekir, piştre bi xelkê da zanîn ku ew 
dê biçe Mekkeyê. Ferman da wan ku xwe tam amade û kar bi- 
kin û got: “Xwedayê min! Çavdêr û agahiyan ji ber Qureyşiyan 
bigre, heta em ji nişka ve wan li welatê wan bigirin.” 

Pêxemberê Xwedê (s.) di meha Remezanê, serê sala heştemîn 
a hîcretê de digel deh hezar leşker ji Medîneyê derket. Pêxemberê 
Xwedê (s.) meşiya heta giha “Merizzehran” Xwedê çavên Qurey- 
şiyan ji agahî û xeberan kor kir û ew bi tirs û çavlirê bûn. 

Lêborîn li yê ku zulim kiribû 

Pêxemberê Xwedê (5.) di rê de çav bi kurapê xwe Ebûsufyan 
kurê Haris kurê Ebdulmuttelib ket, bêzî jê kir, ji ber ku pir ji 
wî êş û tehlî dîtibû. Ebûsufyanî ev yek ji Elî re got. Vêca Elî jê 
re got: Ji rexê pêş ve here cem pêxemberê Xwedê (s.) û tişta ku 
birayên Yûsuf jê re gotin, tu jî jê re bibêje: “Ez bı Xwedê kim, 
Xwedê tu di ser me re girtî û em şaş bûn.” (Yûsuf: 91) Lewra 
ew ne razî ye ku ji aliyê gotinê ve kes ji wî sipehîtir be. Wî 
jî wilo kir. Vêca pêxemberê Xwedê (s.) jê re got : “Îro leume 
li we nîn e. Xwedê dê li we bibuhure. Ew e dilovînê dilova- 
nan.” (Yûsuf: 92) Piştî vê Misilmantiya wî rind jî buhurî. Lê ji 
dema Misilrnanbûyî û рё de ji fehêtiya xwe hîç serê xwe li cem 
Pêxemberî (s.) ranekir. 


Ebûsufyan kurê Herb, li ber destê Pêxember e 

Pêxemberê Xwedê (s.) ferman da leşker ku agir pêxin. 
Ebûsufyan kurê Herb derketibû, xeberan bibhîze û digot: Min 
hiç wekî îşev ne leşker dît, ne jî agir. Ebbas kurê Ebdulmuttelib 
beriya vê digel malbata xwe ji Mekkeyê derket, Misilman bûbû, 
hîcret kir û beşdarî leşker bû. Wî dengê Ebûsufyan nas kir û got: 
Ev Resûlullah e, digel Misilmanan e, li benda sibehê ye. Da ku 
werê Qureyşiyan! Wî li pişt xwe, li hêstira (qantira) xwe siwar 
kir, lewra endîşe dikir ku yek ji Misilmanan bigihiyê û wî bikuje. 
Bi vî awayî Ebbas ew anî cem pêxemberê Xwedê (s.). 

Çi dema pêxemberê Xwedê (s.) ew dît, gotê: 

- Wey li te be, ey Ebûsufyan! Qey dema vê nehatiye ku tu 
bizanî; ji bilî Xwedê tu îlah tune?! 

Jê re got: 

- Dê-bavê тїп bi gorî te bin! Tu çiqas bêhnfereh î, çiqas ca- 
mer î. Çiqas xatirnasê xizmên xwe yî! Wellahî, ez dibêm qey ku 
digel Xwedê xwedayekî dî hebûya, dê tiştek ji min re bikira. 

Jê re got: 


- Wey li te be, hey Ebûsufyan! Qey dema ku tu bizanî ez 

pêxemberê Xwedê me nehatiye?! 
Jê re got: 

- Dê-bavê min bi qurbana te bin! Tu çiqas helîm î. Çiqas 
camêr î. Çiqas tu ji mirovên xwe re bi dewlet î! Herçî ev e, ez bi 
Xwedê kim; di nefsa min de heta vêga jî, hêjî tiştek heye. 

Ebbas ji Ebûsufyan re got: 

- Wey xwelî li te be! Hê berî serê te were jêkirin. Misilman 
bibe, şehde bide ku ji bilî Xwedê tu îlah tune ne û Mûhemmed 
jî pêxemberê wî ye. 

Vêca Ebûsufyan Misilman bû û bi heqî şehda xwe anî. 


Efwa “am û tam/lêborîna giştî asayîşa dorfereh 

Pêxemberê Xwedê (s.) efû û asayîş berfireh kir, heta ku 
ji xelkê Mekkeyê tu kes neyê kuştin. Jii bilî yê ku aştiyê neve 
û ji heyatê hez neke. Vêca Pêxember (s.) got: “Kî here mala 
.Ebûsufyan ew efûkirî ye. Kî deriyê xwe li xwe bigre ew efûkirî 
ye. Kî biçe mizgeftê ew efûkirî ye.” 

Pêxember, di ketina Mekkeyê de ji bilî yê ku were hemberî 
wan û li ber wan rabe, karanîna çekê li leşkerê xwe qedexe kir. 
Ferman da ku dest nedin malên xelkê Mekkeyê û xwe jê dûr 
bigirin. 


Ebûsufyan li pêşberî karwanê fethê 

Pêxemberê Xwedê (s.) ferman da Ebbas kurê Ebdulmutte- 
lib ku Ebûsufyan li cihê ku birrên îmanê tê re dibûrin, rûnenê. 
Karwanên fethê mîna pêlên behrê liviyan. Her êl bi alaya xwe 
dibûrîn. Çiqas êlek dibûrî, Ebûsufyan ew û navê wê ji Ebbas 
pirs dikir. Vêca digot: Çi karê min û mala filankes bi hev re 
heye. Hetanî pêxemberê Xwedê (s.) di nav qafîleyeke mezin 
de ku mihacir û ensarî jî tê de bûn, buhurî. Ji wan tenê reşa- 
hiya wan wekî wê reşahiya girovera ku di nîvê çav de dixuya 
dihate dîtin. Vêca got: 

- Subhanellah! Hey Ebbas, kî пе ewên һап! 

- Evê ha Pêxember e (s.) di navbera mihacir û Ensariyan 
de ye. 

— Hey bavê Fedil! Tu kes bi van nikare. Sibê dewleta bira- 


* ziyê te dê mezin bibe. 

- Hey Ebûsufyan! Ew Pêxember (s.) e. 

- Naxwe, belê. 

Ebûsufyan rabû bi dengê xwe yê bilind bang kir: Gelî Qu- 
reyşiyan! Va ye Mûhemmed (s.) hate we, qeweta we jê re nîn 
e. Vêca kî bikeve mala Ebûsufyan ew ewle ye. 

Gotinê: 

“Malavo! Qey mala te têrî me dike?” 

Got: 

“Kî deriyê xwe li xwe bigre, ew ewle ye. Kî biçe mizgeftê ew 
ewle ye.” 

Vêca xelk ji balê veqetiyan; çûne malên xwe û mizgeftê. 


Ketina nefspiçûkî; ne ketina dagirkerê nefsmezin 


Pêxemberê Xwedê (s.) serê xwe ji Xwedê re nizm kir û wilo 
kete Mekkeyê. Dema ew fetha -ku Xwedê pê qedrê wî girtiye- 
dît, nêzîk bû ku erzana wî bigihê nîvê deveha wî. Wî sûretê 
Fetih dixwend û kete Mekkeyê. 


Pêxemberê Xwedê (s.) dema Mekke fetih kir, li wê hemû 
dirûşm û sembolên dadmendî, wekhevî û dilnizmiyê bilind 
kirin. Wî (s.) digel ku ew îro pir bûn jî, ne kurek ji kurên Mala 
Haşim û ne jî kurek ji kurên giregirên Qureyşiyan da pey xwe. 
Lêbelê wî (s.) Ûsame kurê Zeyd da pey xwe. 

Fetha Mekkeyê, di sibeha roja înê, bîstê meha Remezanê, 
sala heştemîna hîcretê de pêk hat. Roja vekirina Mekkeyê zi- 
lamek bi Pêxember (s.) re axivî, jê saw girt. Vêca Pêxember 
(s.) jê re got: “Rehet bibe! Ez ne padişah im, ez kurê jineke 
Qureyşî me ku wê goştê li ber tavê hişkkirî dixwar.” 


Merhemet e, ne talan е 


Çi dema Se'd kurê Ubade di nava qafîleya Ensariyan de di 
ber Ebûsufyan re bihurî. Jê re got: Îro roja talanê ye; îro qe- 
dexe dê bêne serbestkirin, îro, Xwedê dê Qureyşiyan rezîl û 
riswa bike. Çi dema pêxemberê Xwedê (s.) bi qafîleya xwe re 
giha dehma Ebûsufyan, wî jê re gilehê wê gotinê kir (û jê re) 
gotê: Çima ya Resûlullah! Qey te tişta ku Se'd got nebihîstiye? 
Jê re got: “Wî çi gotiye?” Jê re got: Wiha û wiha gotiye. 

Vêca pêxemberê Xwedê (s.) gotina Se'd red kir û got: “Na! 
Îro, roja merhemetê ye. Îro ew roj e ku Xwedê dê Qureyşiyan 
ezîz bike. Xwedê dê di îro de Kabeyê mezin bike.” 

Pêxember (s.) ji Se'd re şand, ala ji destê wî girt û da kurê 
wî Qeys. Vêca bi vî awayî, wî xwe ezilkirî nedît. Belkî; dît ku 
waye ala ji destê Se'd nehatiye girtin, lewra ew gihabû lawê 


^ 


уп. 


Hin şerên biçûk 

Hin şerên biçûk di navbera Sefwan kurê Umeyye, Îkreme 
kurê Ebûcehîl û Suheyl kurê ‘Emir û navbera hevalên Xalid 
kurê Welîd de rûdan û nêzî diwanzdeh zilam, ji pûtperestan 
hatin kuştin. Piştre ew bezîn. Jixwe pêxemberê Xwedê (s.) fer- 
man dabû leşkerên xwe ku dema ew biçin Mekkeyê; ji bilî yên 
ku şerê wan bike, ew şerê tu kesê din nekin. 


Paqijkirina Heremê ji pût û seneman 


Çi dema pêxemberê Xwedê (s.) peya bû, xelk aram û sa- 
kin bûn. Ew derket çû Kabe tewaf kir. Kevanek di destê wî de 
bû. Li ser ban û hawîrdora Kabeyê sêsed û şêst pût hebûn. Wî 
(s.) kevanê xwe li wan dida û digot: “Heq hat, batil pûç bû, 
bêguman batil yê çûnê bû. Heq hat, batil, ne tê, ne jî vedigere.” 
Pût jî bi ser rûyên xwe de diketin erdê. Pêxember li Kabeyê 
wêne û peyker dîtin, vêca bi fermana wî ew wêne û peyker 
hatin şikandin. 


117 


118 


Îro, roja camêrî û wefadariyê ye 

Çi dema Pêxember (s.) tewafa xwe temam kir, gazî Usman 
kurê Telhe kir, kilîta Kabeyê jê sitand, wî jî jê re derî vekir. 
Pêxember (s.) berî hîcretî Medîneyê bike bi rojekê, kilîta 
Kabeyê jê xwestibû, wî gotineke sitûr û tûj jê re gotibû, dijûn 
kiribûnê. Pêxember (s.) bêhna xwe lê fireh kiribû û jê re wiha 
gotibû: 

“Hey Usman! Dibe ku tu vê kilîtê rojekê di destê min de 
bibînî. Vêca dera ku ez bivêm deynim wê derê.” 

Wî jî jê re gotibû: 

“Wê rojê Qureyşî mirî û reben bûne.” 

Vêca Pêxemberî (s.) jê re gotibû: 

“Na! Wê rojê zindî û ezîz bûne.” 

Ew gotina wî di dilê Usman kurê Telhe de rûniştibû û ji wî 
were ku rewş dê bigihîje tişta ku Pêxember (s.) gotibû. 

Çi dema Pêxember (s.) ji Kabeyê hate der, Elî kurê Ebûtalib 
rabû pêşiya wî û kilîta Kabeyê di destê wî (s.) de bû. Wî ji 
Pêxember (s.) re got: Perdekirina Kabeyê û ava heciyan bide 


те. Vêca pêxemberê Xwedê (s.) got: “Usman kurê Telhe li ku 


derê ye? ” Vêca gazî wî kirin, ew hat, Pêxember (s.) jê re got: 
“Hey Usman! Raje kilîta xwe. Îro; roja camêrî û wefadariyê ye, 
wê heta hetayê wek mîratxwerî bigire. Ji bilî yê zalim tu kesek 


dîtir dê wê ji we nastîne.” 


Îslam, dînê yekdêrîn û yekîtiyê ye 

Pêxemberê Xwedê (s.) deriyê Kabeyê vekir. Qureyşiyan 
mizgeft tije kiribûn, sef bi sef vewesta bûn, çavlibenda tişta ku 
dê were kirin bûn. Vêca Pêxember (s.) bi herdu rexên darî yên 
derî girt, Qureyşî jî di bin re bûn û got: “Xwedê yek e, ji bilî 
wî tu îlah tune, tu hevparên wî jî tune, wî soza xwe anî cih, alî 
bendeyê xwe kir û wî bi tenê hevalbend bezandin (şikandin). 
Heyhê! Her quretî, mal û xwîn (yên serdema cahiliyyetê ewên 


ku xelk wan ji hev hîkaye dikin) ew di binê van herdu lingên 
min de ne. Ji bilî xizmeta Kabeyê û avdana Heciyan. Gelî Qu- 
reyşiyan! Xwedê ji we quretiya cahiliyyetê; xwemezinkirina bi 
bapîran bir. Însan ji Adem in û Adem jî ji axê ye.” 

Piştre jî ev ayeta ha xwend: “Gelî mirouan! Me, hûn jJi 
mêr û jinekê xuliqandine, me hûn kirine gel bi gel û êl bi êl 
da ku hûn (mafên) hev nas bikin. Bêguman li cem Xwedê 
giranbihatirînê we, xweparêztirînê we уе. Bêgurnan Xwedê 
zana û qgahdar e.” (Hucûrat: 13) 


Pêxemberê hezkirinê, qasidê merhemetê 

Piştre pêxemberê Xwedê (s.) got: 

- Gelî Qureyşiyan! Hûn dibêjin qey ez dê çi ji we bikim? 

- Qenciyê. Tu birayekî cemêr î û kurê birayekî ciwanmêr î. 

- Ez jî -wekî Yûsuf ji birayên xwe re gotî -ji we dibêjim: 
“Îro, li we lewme nîne.” (Yûsuf: 92), de kerem kin; biçin, hûn 
serbest in.” 

Pêxemberî (s.) emr da Bilal ku hilgire û li ser banê Kabeyê 
bang bide. Serek û giregirên Qureyşiyan guhdarî dikir û gotina 
Xwedê bilind dibû, ji ber dengê bangê zingênî bi Mekkeyê di- 
ket. Pêxemberê Xwedê (s.) çû mala Umu Hani'ê qîza Ebûtalib, 
xwe şûşt û wek şukir ji Xwedê re heşt rekat nimêja fethê kir. 


Di tetbîqkirina qanûnên Xwedê de cudahî nîne 

Di vê herbê de, bi navê Fatîmeyê jinekê ji mala Mexzûm dizî 
kir. Vêca êla wê tirsiyan, ji bo qedrê wî yê ku li cem pêxemberê 
Xwedê (s.) heyî xwe avêtin Ûsame kurê Zeyd da ku mehdera 
wê bike. Çi dema ew bi pêxemberê Xwedê (s.) re peyivî, rengê 
rûyê wî (s.) guherî û gotê: 

“Tu di bara cezayekî ji cezayên ku Xwedê ew danîne de bi 
min re dipeyivî ha?!” 

Ûsame gotê: 

Ya Resûlullah! Ji Xwedê lêborîna gunehên min bixwaze. 

Çi dema bû êvar, pêxemberê Xwedê (s.) rabû, peyivî, sena 
û pesnê Xwedê bi tişta ku layiqî wî bû, da. Piştre got: “Piştre... 
Ew mirovên beriya we bes; ji ber ku dema ji wan yekî malme- 
zin dizî dikir dev jê berdidan û dema ji wan yê qels dizî dikir 
ew ceza dikirin, helak bûn. Ez bi wî kim ku nefsa Mûhemmed 
bi destê wî ye, heke Fatîmeya qîza Mûhemmed jî diziyê bike, 
destê wê dê were jêkirin.” 

Piştre pêxemberê Xwedê (s.) ferman kir ku wê jinê bînin, 
destê wê hat jêkirin. Piştî vê wê tobe kir û tewbeya wê bi rindî 
buhurî jî. 


Ji bo Îslamê peyman 
Xelk, li Mekkeyê gihan hev da ku ji bo Îslamê bey'et û 


` peymanê bidin pêxemberê Xwedê (s.) vêca Pêxember (s.) li 


ser Sefayê rûnişt û li ser vê yekê ji xelkê bey'et û peyman stand 
ku ew: Bi ya Xwedê û Pêxemberê wî bikin û li wan guhdarî 
bikin heta karibin. 


Çi dema Pêxember (s.) ji bey'eta zilaman vala bû, bi pîrekan 
re jî bey'et kir. Di navbera wan jinên ku bey'et kirin de Hind 
qîza “Utbe jina Ebûsufyan jî hebû, wê ji ber wê kirina xwe 
ya bi Hemze, xwe nixumandibû da ku neyê naskirin. Lêbelê 
pêxemberê Xwedê (s.) ew bi peyva wê ya mêrane nas kir. Ew jî 
Misliman bû û peyman da Pêxemberê Xwedê. 


Saxiya min li cem saxiya we ye mirina min jî 

li cem mirina we ye 

Çi dema Xwedê li ser destê pêxemberê xwe Mekke fetih 
kir/vekir ku ew welatê wî, zayîngeha wî û cih û warê wî bû. 
Ensariyan di navbera xwe de ji hev re peyivîn û gotin: Xwedê 
li ser destê pêxemberê xwe, axa wî û welatê wî yelar. Vêca ew 
dê lê bimîne û dê venegere Medîneyê. 


Pêxemberê Xwedê (s.) ji Ensariyan pirsa peyva wan kir ku 
ji bilî wan tu kesî pê nizanîbû. Wan fehêt kir, piştre li ber pe- 
yiva xwe hatin. Vêca Pêxember (s.) ji wan re got: “Me'azellah! 
(Xwedê hefza me jê bike), jiyana min li cem jiyana we ye, mi- 
rina min jî li cern miriyên we ye.” 


Rakirina berhemên cahiliyyetê û nîşanên 

pûtperestiyê 

Pêxemberê Xwedê (s.) cerdên xwe şande pûtên ku li 
dorhêla Kabeyê bûn, ew tev şikandin ku yek ji wan Lat bû, yek 
Uzza bû, yek Menatê sêyem yê dîtir bû. Delêliyê wî li Mekkeyê 
bang kir: Kî îmanê bi Xwedê û roja dawîn bîne, bila pûtan li 
mala xwe nehêle, bila wan bişkîne. Pêxemberî (s.) hin zilam ji 
hevalên xwe şandin nav êlan û pûtên wan şikandin. 

Pêxemberê Xwedê (s.) rabû, li Mekkeyê xutbeyek xwend 
û rêz û hurmeta Mekkeyê ya hetanî roja qiyametê wiha 
banghildêra: “Ji bo mirovekî ku îmanê bi Xwedê û roja dawîn 
bîne ne helal e ku xwînekê lê birijîne, yan jî darekê lê bibi- 
re” wiha pê de çû û got: “Ji tu kesê, berî min re helal nebûye 
û piştî min jî dê ji tu kesî re helal nebe.” Piştre berê xwe da 
Medîneyê û vegeriya wê. 


Têhna fetha Mekkeyê 

Fetha Mekkeyê bandoreke zêde li dilê Ereban kir, Xwedê dil û 
sînga gelekan ji wan ji Îslamê re vekir, ew peyapey û kom bi kom 
diketin Îslamê. Xwedê rast gotiye: “Derna arîkariya Xwedê û fe- 
tih hat û te dît ku ша уе mirou birr bi birr dikevin dînê Xwedê, 
hingê bi hemdê Xwedayê xwe pak bidêre û lêborîna xwe jê bix- 
шаге. Lewra ew tobepejrên e.” (Nesr: 1-3) 


Xezweya Huneynê kombûna Hewezan 

Piştî fetha Mekkeyê xelk birr bi birr ketin dînê Xwedê; Mi- 
silman bûn. Ereban ji rextê xwe tîrê xwe yê dawîn jî avêtin 
Îslamê û Misilmanan. Piştî Qurey$iyan, êla herî xurt û bi hêz 

Hewezan bû. Di neqebeyna wê û Qureyşiyan de berberî û 
reqabet hebû. Vêca wê xwe ji dînê ku Qureyşiyan xwe jê re 
tewandî re netewand. 

Malîk kurê “Ewfê Nesrî, serekê êla Hewezan rabû banga şer 
kir, digel Hewezan, seqîfan jî tevan xwe li dora wî dane hev 
û bi hev re meşiyane cem pêxemberê Xwedê (s.). Wan digel 
zilaman, mal, jin û zarokên xwe jî ajotin da ku li cihê xwe sabit 
bimînin û berevaniya malbat û namûsa xwe bikin. 

Pêxemberê Xwedê (5.) digel du hezar ji xelkê Mekkeyê 
derket, hin ji wan ji nêz ve Misilman bûbûn, hin ji wan jî hê 
Misilman nebûbûn û deh hezar hevalên wî pê re ji Medîneyê 
jî derketibûn, jimara wan giha mîqdarekî`ku di tu şeran de 
beriya wê hîç negihabûyê. Heta hinek ji Misilmanan got: Îro ji 
ber hindikahiya xwe em dê têk neçin. Piraniya jimara wan ew 
devqîç û ecêbmayî hişt. 


Li newala Huneynê 

Misilmanan, di dehê Şewalê, sala heştemîn a hîcretê de 
berê xwe dane newala Нипеупё û di tarîtiya berî sibehê de xwe 
berdanê. Hewezan berî wan hatibûn newalê û li devtengên wê 
kemîn li ber wan danîbûn. Vêca wan tîr li Misilmanan baran- 
din, şûr ji kalanan kişandin û wekî yek zilamî xwe di wan wer 
kirin. Jixwe ew qewmekî tîravêj bû. 

Piraniya Misilmanan dane xwe, bi şûn de vegeriyan û tu kes 
ji wan li benda tu kesî nema. Ew pêvajoyeke vebirî bû, nêzîk 
bû felek li Misilmanan bigeriyana û piştî vê hîç ew neyêne ser 
xwe, ew jî felaketeke mîna felaketa ku roja Uhudê hatibû serê 
wan bû; dema li nav Misilmanan hate belavkirin ku Pêxember 
(s.) hatiye kuştin û Misilmanan xwe vekişandin. 


Feth û aramî 

Çi dema Xwedê ya ku xwestî pêk hat ku torekirina wan 
Misilmanan bû ewên ku bi piraniya xwe serxweve çûn û 
Xwedê piştî şîraniya fethê tehliya têkçûnê bi wan da tamkirin. 


Vêca felek li serê dijminên wan gerandin û aramî û sikûnet 
ji Pêxemberê (s.) xwe û bawermendan re şand. Pêxemberê 
Xwedê (s.) li cihê xwe sekinî bû, li ser hêstira xwe ya sipî bû, 
ne sawgirtî bû û ne jî bi tirs bû. Bi Pêxember (s.) re xelkê mala 
wî, Ebbas kurê Ebdulmuttelib û çend kes ji mihacir û Ensari- 
yan mabûn. Ebbas bi hevsarê qantira wî girtibû û pêxemberê 
Xwedê (s.) digot: “Ez Pêxember im, ev ne derew e. Ez kurê 
Ebdulmuttelib im.” 

Çi dema qeflên pûtperestan hatin pêşiya Pêxember (s.) wî 
rahişt çengek ax û ji dûr ve avêt çavên neyaran û çavên wan 
tije kir. 

Çi dema pûtperest bi xwe lebikîn, Pêxember (s.) ji Ebbas re 
got: “Hey Ebbas! Bangke: Gelî Ensariyan, gelî xwediyên rojên 
zehmet û giran!” Vêca wan jî bersiva wî dan; ha libbê, ha libbê 
-ew zilamekî dengbilind bû- zilaman qesda deng dikir, xwe ji 
ser pişta devehê davêt û bi şûr û mertal xwe digirt heta digi- 
ha pêxemberê Xwedê (s.) û êdî li hawîrdora wî komek amade 
bû, berê xwe dane pûtperestan, şerê wan kirin û Pêxember çû 
raserî wan li ser zengûya xwe şer germ û dijwar bû. 

Êdî deng ji ber têkçûna wan nehat heta pir êsîr li cem 


pêxemberê Xwedê (5.) dîtin. Xwedê milyaket şandin arî мап. 


Vêca newal ji wan tije û mişt bû û têkçûna Hewezaniyan miso- 
ger bû. Ev jî gotina Xwedê ye ku dibêje: 

“Bêguman Xwedê li cihne gelek û roja Нипеупё jî arî ше 
kir. Dema piraniya we, hûn ecêbmayî hiştin. Vêca wê bi tu 
tiştekî каг neda we û erd digel firehiya xwe Jî li ше teng bû. 
Piştre we bi pişt xwe ve bazda. Piştre Xwedê aramiya xwe ji 
pêxemberê xwe û bawermendan re şand û leşkerin ku we ew 
nedidîtin jî bi hawara we ve şandin. Û ewên ku bûbûn kafir 
dane êşandin; ео Jî cizayê kafiran e.” (Tewbe:25-26) 


Xezweya Taîfê qefleyên Seqîf 

Qefleyên Seqîfiyan hatin Taîfê û li xwe dergehên bajarê 
xwe girtin/radan, xwe avêtin kelehên xwe û bi xwe re tiş- 
ta ku hetanî salekê bi kêrî wan were birin nava kelehên xwe 

û kara şer kirin. Vêca pêxemberê Xwedê (s.) ber bi wan ve 
çû heta li nêzî Taîfê peya bû, leşkerê xwe bi ser wan ve ajot. 
Leşker nêzîkê dîwarên Taîfê bû lê nekarîn biçine navê. Lewra 
dergehên bajêr li ser xwe girtibûn û Seqîfiyan bi dijwarî tîr 
avêtin Misilmanan. Her wekî ku lingên kulihan bin. Jixwe ew 
tîravêj bûn. 


Dorgirtina Taîfê 

Leşker cihê xwe veguhast û bîst û çend şevan dora wan 
girt û bi dijwarî şerê wan kir. Herdu rexan tîr li hev dibaran- 
din. Pêxemberê Xwedê (s.) di vê dorgirtinê de cara yekem 
mencenîq bi kar anî û dorgirtin dijwar bû. Hin zilamên Misil- 
man bi tîran hatin kuştin. 


Li meydana şer merhemet 

Çi dema dorgirtin tengbû û şer demdirêj bû, pêxemberê 
Xwedê (s.) ferman da ku mêwên Seqîfiyan bibirin ku wan jiya- 
na xwe bi mêwan didebirand. Misilman ketin nav rezên wan û 
birîn û wan ji Pêxember (s.) xwest ku ji bo xwedî û xizimtiyê 
wan nebire. Vêca pêxemberê Xwedê (s.) got: “Ez ji bo Xwedê 
û xizimtiyê wan nabirim.” Delêliyê pêxemberê Xwedê (s.) bang 
kir: Kîjan mirov ji kelehan were der û ber bi me ve were, ev ser- 
best û azad e. Vêca çend zilam derketin û bi bal wan ve çûn. 

Fetha Taîfê bi dest pêxemberê Xwedê (s.) ve nehat, vêca emir 
da Umer kurê Xettab ku bang bike Misilmanan ku koça xwe 
bar bikin. Misilman jî ji vê yekê hêrs bûn û gotin: Hê me Taîf 
venegirtî em dê koça xwe bar bikin. Vêca pêxemberê Xwedê (s.) 
ji wan re got: “Naxwe de herin şer!” Ew jî çûn şer û çend birîn di 
Misilmanan de vebûn. Vêca pêxemberê Xwedê (s.) got: “Xwedê 
hez ke sibê emê vegerin wan.” bi vî awayî ew jî kêfxweş bûn. 


Rakirina dorgirtinê 

Fetha ТаїЇё bi dest Pêxemberê Xwedê (s.) ve nehat û Xwedê 
xwest ku ew bi dilên xwe Misilman bibin. Vêca wî jî destûr da 
hevalên xwe ku ew koça xwe bar bikin. 


Xenîme û yexsîrên Huneynê 
Pêxemberê Xwedê (s.) û hevalên xwe daketin Ce'ranê û 
çend şevan mohlet da Hewezaniyan heta ew bibin Misilman û 


werin balê. Piştre dest bi lavakirina mal kir û pêşî xenîme da : 


yên baweriya wan qels. 


Vegerandina dîlan li Hewezaniyan 

Desteyeke Hewezaniyan ku ji çardeh zilaman pêk hatibû, 
hatin cem pêxemberê Xwedê (s.) û jê daxwaz kirin ku mal û 
yexsîran bide wan. Vêca Pêxember (s.) ji wan re got: 

- Yên ku hûn dibînin digel min in û gotina ku ez jê hez di- 
kirn ya herî rast e. Gelo hûn pir ji zarok û jinên xwe hez dikin, 
yan jî hûn ji malên xwe hez dikin?! 

Gotinê: 

- Em zarok û jinên xwe bi tiştekî naguhêzin. 

Gote wan: 

- Dema min nimêja sibehê kir, rabin werin û bibêjin: Em 
bi pêxemberê Xwedê (s.) mehdera xwe ji Misilmanan dixwa- 
zin û bi Misilmanan jî mehdera xwe ji pêxemberê Xwedê (s.) 
dixwazin ku êsîrên me li me vegerin. 

Çi dema pêxemberê Xwedê (s.) nimêja sibehê kir, ew 
rabûn û wisan gotinê. Vêca pêxemberê Xwedê (s.) ji wan re 
got: “Herçî para min û ya mala Ebdulmuttelib e, ew dê ya we 
be û ez dê para xelkê jî ji we re bixwazim.” 

Vêca mihacir û Ensariyan got: Para me jî bila ji pêxemberê 
Xwedê (s.) re be. Lêbelê sê zilam ji mala Temîm, mala Fezare 
û mala Selîm ji para xwe ya xenîmeyê nehatin xwar. 

Vêca pêxemberê Xwedê (s.) ji wan re got: “Ev xelkê han 
Misilman bûne, hatine nik me. Min destûr dabû wan û Min 
ew serbest hiştin, wan zarok û jinên xwe bi tiştekî veneguhas- 
tin, êdî herçî tiştek ji wan li cemê hebe û bi dilê we be ku wan 
vegerîne, ev rêya wê ye û kî bixwaze heqê xwe nede bila wan 
bide wan û jê re ji malê xenîmeyê ku Xwedê pêşîn dê li me 
vegerîne, bi her parekî şeş par heye.” 

Vêca xelkê got: “Em bi dilê xwe didin pêxemberê Xwedê 
(s.).” Vêca wî (s.) jî ji wan re got: “Em ji we yê ku qayil e û yê 
ku ne qayîl e ji hev nas nakin. Naxwe vegerin heta zanayên we 
rewşa we ji me re bînin.” Vêca wan jin û zarokên wan li wan 
vegerandin û tu kesî ji wan xwe nedan paş. Pêxemberê Xwedê 
(s.) jî cilekî Qibtî li yeke Qibtî kir. 


Diltenikî û ciwanmêrî 

Misilmanan di navbera yên ku bi xwe re birin bal pêxemberê 
Xwedê (s.) de Şeyma qîza Helîme ya Se'diye xweha pêxemberê 
Xwedê (s.) ya şîr jî hebû. Dema ew dibirin, ew nas nedikirin û 
ew êşandin. Vêca wê ji Misilmanan re got: Ez bi Xwedê kim, 
hûn dizanin ku ez xweha zilamê we ya şîr im. Lêbelê wan goti- 
na wê rast nedêriya heta ew anîn cem pêxemberê Xwedê (s.). 

Çi dema Şeyma giha nik pêxemberê Xwedê (s.) jê re got: 

- Ya Resûlullah! Ez xuşka te ya şîr im. 

- Nîşana vê çi ye? 

— Nîşana vê gezeka te ye. Dema min tu danîbûyî ser pişta 
xwe te gez lê dabû. 

Pêxemberê Xwedê (s.) ev nîşan nas kir. Jê re kurkê xwe 
raxist, ew li serê da rûniştandin û ew serbest hişt. Û jê re got: 

- Eger tu hez bikî li nik min bi qedr û qîmet bimîne û eger 
tu bixwazî ez dê fersendê bidim te û tê li xelkê xwe vegerî. 

Vêca wê jê re got: 

- Na, fersendê bide min û min li xelkê min vegerîne. 

Pêxemberê Xwedê (s.) fersend dayê, ew Misilman bû. 
Pêxemberê Xwedê (s.) sê kole, qerwaşek, deveh û pez danê. 


Bi dilên xwe ne, ne bêdilên xwe ne 

Çi dema Misilmanan ji Taîfê koça xwe pêçan û berê xwe dane 
warê xwe, pêxemberê Xwedê (s.) got: “Bibêjin: Em li Xwedayê 
xwe vedigerin, tobekar in, ji Xwedayê xwe re îbadetkar in û 
hemdê wî dikin.” Ji pêxemberê Xwedê (s.) re hate gotin: Ya 


Resûlullah! Nifiran li Seqîfiyan bike. Wî got: “Xwedayê min! 
Seqîfiyan bîne ser rêya rast û wan bîne cem me.” 

‘Urwe kurê Mesûdê Seqîfî da pey şopa pêxemberê Xwedê 
(s.) û beriya bigihîjê Medîneyê gihayê û Misilman bû. Ew 
vegeriya welatê xwe û xelkê xwe vexwende Îslamê. Ew li bal 
xelkê xwe mirovekî hejêkirî û mertebeya wî bilind bû. Çi dema 
ew vexwendin Îslamê û dînê xwe eşkere kir, wan tîr avêtê û ew 
şehîd kirin. 

Seqîfiyan piştî şehadeta wî çend mehan wilo man. Piştre li 
hev civiyan û dîtin ku hêz û qeweta wan ji şerê Erebên derdora 
wan re nîne. Êdî wan peyman dane hev, Misilman bûn û des- 
teyek şandin cem pêxemberê Xwedê (s.). 


Digel pûtperestiyê sistayî nîne 

Seqîfî çûne cem pêxemberê Xwedê (s.) vêca wî ew li kêleka 
mizgeftê li ber holikekê hiştin. Ew Misilman bûn û ji pêxemberê 
Xwedê (s.) daxwaz kirin ku heta sê salan Lat neşikîne û ji wan 
re bihêle. Pêxemberê Xwedê (s.) daxwaza wan qebûl nekir. 
Wan jî her sal jê dixwestin û wî (s.) jî qebûl nedikir. Paşîkê jî 
dema ew çûne cemê û pê de; jê xwestin ku Lat mehekê ji wan 
re bihêle û neşikîne. Dîsa daxwaza wan redd kir -Ebûsufyan 
kurê Herb û Muxîre kurê Şu'be -yê ku ji qewmê wan bû- şande 
navbera wan da ku Lat bişkînin. Wan ji pêxemberê Xwedê (s.) 
xwest ku wan ji nimêjê muaf bigre. Vêca ji wan re got: “Dînê 
ku nimêj tê de nebe xêr tê de nîne.” 

Çi dema ew ji karên xwe vala bûn û berê xwe dane welatê 
xwe. Ebûsufyan kurê Herb û Muxîre kurê Şu'be bi wan re çûn. 
Muxîreyî Lat şikand. Îslam li navbera Seqîfiyan belav bû, heta 
xelkê Taîfê yên dawîn jî Misilman bûn. 


Xezweya Tebûkê 
Ereban, şerê Romê û êrîşkirina wan xeyal jî nedikir û xwe 
ji vê yekê re piçûk ditîtin. Romê her û her Xezweya Mûteyê 

dianîn bîra xwe ku wan уа di dilê xwe de neaniye cih û dilê 
xwe rehet nekiriye. 


Pêxemberê Xwedê (s.) munasib dît ku hîn berî artêşên 
Romê bikevin tixûbên Ereban û ji navenda Îslamê re meydanê 
bixwînin, leşkerê Misilmanan biçe welatê Romê. 


Dema xezweyê 


Pêxemberê Xwedê (s.) di meha Recebê sala nehemîn a 
hîcretê de di kelegermeke dijwar de, di demeke ku meywe û sih 
xweş bûn de, çû vê xezweyê. Wî (s.) berê xwe da rêwingiyeke 
dûr, çoleke bê av û neyarekî jimara xwe pir. Wî (s.) ji Misilma- 
nan re rewş eşkere kir da ku xwe ji şerê xwe re kar bikin û ji 
wan re rexê ku dê pê ve biçe jî diyar kir. Ew demek welê bû ku 
xelk di tengiyê de bû û welat hişk bûbû. 


Munafiqan gelek behane ji xwe re anîn. Wek nimûne; tirsa 
ji neyarê xurt, zordest û serdest û wek reva ji germa dijwar, 
wek bêdiliya di cîhadê de û wek guman û şeka di heqiyê de 
nexwestin bi pêxemberê Xwedê (s.) re derkevin. 

Di bara vê yekê de Xwedê dibêje: “Yên ji şer mayin birûniştina 
xwe уа (ji şerî) û bi mayîna xwe уа li pişt pêxemberê Xwedê 
kêfxweş bûn û wan nexwest bi mal û canên xwe di rêya Xwedê 
de cîhadê bikin û gotin: Di germê de neçin cîhadê. Ji wan re 
bibêje: Agirê dojehê germtir e, heke ew têbigihin.” (Tewbe: 81) 


Sehabî di cîhad û çûna sefera wê de bi hev re 

pêşbaziyê dikin 

Pêxemberê Xwedê (s.) xwe da rêwîtiya xwe, ferman da xelkê 
ku xwe kar bikin, nav li dewlemendan da ku di rêya Xwedê de 
mal xerc bikin. Zilamin dewlemend çendîn ji wan Misilmanên 
ku mesref û heywana wan ya ku pê herin tunebû debirandin û 
xêra xwe li cem Xwedê hesab kirin. Usman kurê 'Effan leşkerê 
destteng debirand, hezar dînar xerc kir û pêxemberê Xwedê jî 
(s.) jê re dua kir. 


Meşa leşker ya bi Tebûkê ve 

Pêxemberê Xwedê (s.) bi sî hezar leşkerî re ji Medîneyê 
derket û çû Tebûkê. Ev artêşa herî mezin bû ku pê çûbû şer. 

Ew (s.) li Hecerê welatê Semûd peya bû, ji wan re ragihand 
ku ew der welatê cezaxweran e û got: “Hûn neçin welatê yên 
ku li xwe zulim kirine, ji bilî ku hûn ji tirsa ku ya hatî wan were 
serê we jî.” 

Li xelkê roj hilat û av bi wan re nebû, vêca giliyê bêaviyê 
li cem pêxemberê Xwedê (s.) kirin. Wî (s.) jî dua kir. Vêca 
Xwedê bi ser wan de ewrek hinart û baran hat heyanî têra wan 
barî û wan ji avê pêdiviya xwe pêk anîn. 


Vegerîna Pêxember ya Medîneyê 

Çi dema pêxemberê Xwedê (s.) giha Tebûkê, hin giregirên 
Ereban yên ku li tixûban diman hatin balê, pê re li hev hatin û 
cirm danê. Pêxemberê Xwedê (s.) ji hinekan ji wan re nameya 
asayîşê dan nivîsîn û tê de kefîltiya tixûb, temînkirina av û rê 
xerantîkirina selametiya herdu rexan li ser wan kire şert. 

Li virê, rewş giha sînorê ku Rom vekişiya û ji fikra êrîş û 
xwe avêtina tixûban vegeriyan. Êdî pêxemberê Xwedê (s.) 
îhtiyac nedît ku li hundirê welatê wan bikeve pey wan. Ji xwe 
armanca wî (s.) hatibû cih. 

Pêxemberê Xwedê (s.) deh û çend şevan li Tebûkê ma. Pişt- 
re vegeriya û berê xwe da Medîneyê. 


Îmtihan û serkeftina КеЪ kurê Malik : 


Ке®Ъ kurê Malik, Merare kurê Reb“ û Hilal kurê Umeyye ji 
Misilmanên pêşîn bûn û di Îslamê de îmtihana wan rind bû. 
Merare kurê Rebî” û Hilal kurê Umeyye beşdarî şerê bedrê jî 
bûbûn û mayîna ji şeran ne adet û exlaqê wan bû. Ew ji vê 
xezweyê man. Ev jî, ji ber hîkmeteke îlahî helandin û safîkirina 
nefsa wan û tore û perwerdekirina Misilmanan bû. Ev jî, ji bo 

ez dê sibê xwe amade bikim, ji ber vîna qels û ji ber pişta xwe 
sipartina navgînên şer yên heyî, pêk hat. 

Pêxemberê Xwedê (s.) axaftina bi wan re qedexe kir. Misil- 
manan jî bi ya wî kir û guhê xwe danê. Vêca xelkê xwe ji wan 
dûr girt û ew li ser vî halî tam pêncî şevî man. КеЪ kurê Malik 
ji mala xwe derdiket, digel Misilmanan beşdarî nimêjê dibû, 
li sûk û çarçiyan digeriya û tu kes pê re nedipeyivî. Vê lewmê 
kokberdana wî ya di hezkirinê de zêde dikir. 

Rewş li vê tenê jî nesekinî û giha pîrekên wan jî, fermana wan 
jî hate kirin ku xwe ji mêrên xwe dûr bigrin û wan jî wisan kir. 

Di vê rewşê de, Melikê Xessanê Ke'b kurê Malik vexwen- 
de paytexta xwe da ku qedrê wî bigre, qenciyê lê bike. Bi vê 
armancê qasidê wî hate cem Ке% û nameya Melik dayê. КеЪ 
jî rahiştiyê û avête tenûrê. 

Çi dema tişta ku Xwedê xwestî; sadekirina van sê Misilma- 
nan pêk hat û dinya li wan teng bû û erd digel firehiya xwe jî li 
wan teng bû, fereca xêrê ji wan re şand û qebûlkirina poşma- 
niya wan ji ser heft asîmanan şand. Vêca Xwedê got: 

“Bêguman Xwedê tobeya Pêxember, Mihacir û Ensariyan: 
ewên ku di дета tengiyê de dane реу, piştî ku nêzîk bû dilên 
komekê ji wan were der qebûl kir, piştre poşmaniya wan peji- 
гапа, lewra ew ji wan re diltenik û dilovîn e. Li wan her sisêyên 
ku Ji (cîhudê) mabûn, heta erd digel firehiya xwe Jî li шап teng 
bû û шап zanîn ku stargeh ji Xwedê ve be nîne. Piştre li шап to- 
beya шап pejirand da ku poşman bibin. Вёдитап Xwedê her 
еш e tobepejrên û dilovîn.” (Tewbe: 117-118) 


Xezweya Tebûkê, cenga dawîn e 


Bi şerê Tebûkê re dawî li xezweyên ku Pêxemberî (s.) ew 
kirin hat; ewên ku hijmara wan gihabû bîst û heft xezweyan 
û dawî li şande û cerdan jî hat ku jimara wan gihabû şêstî. Di 
hemûyan de şer pêk nehat û di wan de jimara kuştiyên her du 
rexan ji 1018 kesan nebihurî. Ew bû rawestina rêhtina xwînekê 


-ku ji bilî Xwedê kesek hijmara wan nizane- bi navgîna asayîşa 
ku li hawîrdora giravê Erebistanê pêkhatî. Asayîş ewqas ber- 
qerar bû heta ku jinê jî dikariya ji Hîreyê were Kabeyê tewaf 
bike û ji bilî Xwedê ji tu kesî din netirse. 


Heca yekemîn di Îslamê de 

û daketina (sûreyê) Beraet 

Hec, di sala nehemîn a hîcretê de ferz bû. Pêxemberê 
Xwedê (s.) di vê salê de Ebûbekir (r.) wek emîrê hecê şand da 
ku heca Misilmanan bide kirin. Ebûbekir digel sê sed zilamên 
ku xwestin biçin hecê ji Medîneyê derket. 

Pêxemberê Xwedê (s.) bang kir Elî kurê Ebûtalib û jê re 
got: “Derkeve, here roja qurbanê li nava xelkê bang hildêre ku 
yê kafir naçe cennetê, piştî îsal yê pûtperest dê neyê hecê û yê 
tazî dê Kabeyê tewaf neke.” 


Sala heyetan heyet peyapey hatin Medîneyê 

Piştî Xwedê Mekke vekir û Pêxemberê wî ji Tebûkê bi ser- 
firazî û sip û saxlem vegeriya, heyet, nof bi nof hatin navenda 
Misilmanetiyê. Ew bi dilgermiya doza Îslamê û bi kîndariya li 
biwara pûrperestî û bandorên wê û cahiliyyet û dirûşmên wê 
vedigeriyan welatê xwe. 

Demam kurê Sulebe ji ber mala Se'd kurê Bekir ve hate 
cem Pêxember (s.) û wek dozdar vegeriya cem gelê xwe û go- 
tina ku pêşîn ji devê wî hate der ev bû; çi pîs e Lat û Uzza! Jê 
re gotin: Dev jê berde ey Demam! Xwe ji gewrîtiyê biparêze û 
xwe ji dînîtiyê biparêze. Ji wan re got: Wey li we be! Ew herdu 
ne zirarê didin, ne jî kar. Xwedê pêxemberek hinart, kitêbek jê 
re şand ku we, ji ya ku hûn tê de ne, paqij kir, ez şehde didim 
ku ji bilî Xwedê tu îlah tune ne. Ew yek e, bêşirîk e. Ez şehdê 
didim ku Mûhemmed jî bende û qasidê wî ye. Ez ji cem wî 
hatime bal we ji bo tişta ku wî emrê we pê kiriye û tişta ku li 
we qedexe kiriye ji we re bidim zanîn. Wê rojê hê nebûyî êvar 
ji êla wî tu zilam û jineke ku nebûyî Misilman neman. · 

Edî kurê Hatem ew ciwanmêrê bi пау û deng hat cem 
pêxemberê Xwedê (s.) Piştî dilnizmî û exlaqê wî dît Misilman 
bû. Paşîkê got: Ez bi Xwedê kim, ev ne toreya qralan e! 

Pêxemberê Xwedê (s.) Mu'az kurê Cebel û Ebû Mûsa (r.) 
ji bo doza Îslamê bikin, şandin Yemenê, qewîtî li wan kir û 
ji wan re got: “Hêsan bikin û zor nekin, mizgînê bidin û wan 
nedin revandin.” 

Pêxemberê Xwedê (s.) Muxîre kurê Şu'be şand Taîfê. Wî 
Lat şikand, piştre hilgeriya ser sûra wê ya bilind û zilam jî pê re 
hilgeriyan, her wan kevir bi kevir hilweşandin heta anîn sewi- 
yeya erdê. Ew heyet di heman roja xwe de hat cem pêxemberê 
Xwedê (s.) û hemd ji Xwedayê xwe re kir. 

Hey'etan xwe hînî Îslamê dikir, di dîn de dibûn zana, 
exlaqê pêxemberê Xwedê (s.) û hevaltiya wî ya bi hevalên wî 
re didîtin. Ji wan re li hewşa mizgeftê çadir didanîn, li Qur'anê 
guhdarî dikirin, nimêja Misilmanan didîtin û tişta ku di dilê 
wan de diçû û dihat bi eşkere û rehetî ji pêxemberê Xwedê (s.) 
dipirsîn. Wî jî bi hostayî û bi tîn bersiva wan dida. Ji wan re 
delîla xwe ji Qur'anê dianî. Vêca wan jî îman pê dianî û dilê 
wan aram û rehet dibû. 


Zekat û sedeqe ferz bû 
Zekat, di sala nehemîn a hîcretê de ferz bû. 


Heca xatirxwestinê 

Çi dema daxwaza Xwedê hate cih; mala wî ji gemar û pûtan 
pak bû, êdî dilê Misilmanan bijiya hecê. Lewra ew ji mêj de jê 
dûr mabûn û kaseya hezkirin û bêrîkirinê tije û serve çûbû û 
dema fîraqê jî nêz bûbû. Ji xwe pêdivî bi xatirxwestina ummetê 
jî çêbûbû. Xwedê destûra hecê da Pêxemberê xwe. Pêxember 
(s.) di serdema Îslamê de hîç neçûbû hecê. 

Pêxember (s.) ji Medîneyê derhat da ku biçe heca Kabeyê, 
çav bi Misilmanan bikeve, îbadet û dînê wan nîşanî wan bide, 
şahidiya xwe ji stûyê xwe bike, spareyê xwe ragihîne, qewîtiya 
dawîn li Misilmanan bike, peyman û ehdê ji Misilmanan bigre, 


berhem û eserên cahiliyyetê jêbibe, binax bike û wan têxe bin 
lingên xwe. Pê re zêdeyî sed hezar mirovî heca xwe kiri û navê 
vê hecê; “Heca xatixwestinê” û “Heca ragihandinê” danîn. 


Pêxember çawa hec kir? 

Pêxemberê Xwedê (s.) haziriya hecê kir û bi xelkê da zanîn 
ku ew qesda hecê dike. Vêca wan jî kara xwe kir da ku pê re 
derkevin. 

Xelkê derdora Medîneyê ev yek bihîstin û ew jî çûnê da 
ku bi pêxemberê Xwedê (s.) re biçin hecê. Di rê de jî xelkne 
ku nayên hijmartin gihanê; li pêşiya Wî, li dûv Wî, li rast û li 
çepê wî heta ku çavan didît, dimeşiyan. Pêxember (s.) di piştî 
nîvro de bi roj hê pênc rojê Zulqadê mabûn, di roja şemiyê de 
piştî nimêja nîvro çar rekat kir û beriya vê xutbeyek ji xelkê re 
xwend. Tê de ew hînî îhram, wacib û sunnetên hecê kirin. 

Pêxember (s.) meşiya, “Lebbeyke” dixwend û digot: “Xwe- 
dayê min! Li ber emrê te me, ferman ya te ye, ferman bike, tu 
hevpişkê te tune, kerem bike, hemd nîmet û desthilatiya te ye, 
tu hevparê te tune.” Ew di çarê Zulhîcceyê de çû Mekkeyê, çû 
Mizgefta Heramê, Beyt tewaf kir û li navbera Sefa û Merweyê 
geriya, çar rojan li Mekkeyê ma. Piştre roja terwiyeyê/roja 
av-vexwerinê (roja heştemîn a meha Zulhîcceyê) digel Mi- 
silmanan berê xwe da Mînayê, li wê peya bû, nimêja nîvro û 
berêvarê li wir kir û bi şevê jî li wir ma. 

Çi dema roja nehê Zulhicceyê hilat, ji Mînayê meşiya, çû 
Erefê, ew roja înê bû û і wir peya bû. 

Pêxember (s.) roja Erefê li ser deveya xwe ji xelkê re xutbe- 
yek xwend, tê de bingehên Îslamê tayîn kirin û tê de bingehên 
pûtperestî û cahiliyyetê hilweşandin, tê de heramên ku hemû 
dînan di heremiya wan de tifaq kirine ku xwîn, mal û namûs in 
teyîn kirin, tê de fermanên Taristaniyê danîn bin lingên xwe , 
tê de ribaya cahiliyyetê giş danî bin lingan û pûç kir, qewîtiya 
jinan li wan kir. Ji wan re mafên jinan li ser mêran û mafên 
mêran li ser jinan ragihandin û da zanîn ku ya pêwist ev e; 
divê mêr qût û cilên wan bi rindî bidin мап . 

Tê de qewîtî li ummetê kir ku xwe bi Kitêba Xwedê bigirin 
û ji wan re ragihand ku hetanî ew xwe pê ve bigrin ewên rêşaş 
nebin û piştre ji wan re ragihand ku ew jê berpirs in. 

Ji wan xwest ku ew bipeyivin ka dê çi bibêjin û dê şahidiya 
çi bikin? Jê re gotin: Em şehdê didin ku te ragihand, te ji stûyê 
xwe kir û te nesîhet kir. Vêca Pêxember (s.) destê xwe rakir 
ber bi asîmanan ve û sê caran Xwedê li ser wan kir şahid û 
ferman da wan ku yên hazir ji yên ne hazir re ragihînin. 

Çi dema xutbe qedand, emrê Bilal kir, wî jî bang da, piştre 
qameta nimêjê kir, nimêja nîvro du rekat kirin, piştre rabû 
nimêja berêvarê (esrê) jî du rekat kirin. Çi dema ji nimêja xwe 
vala bû, siwar bû, heta giha rawestîngehê (cihê wiqûfa Erefeyê) 
lê sekinî. Ew li ser deveya xwe bû, heta roj çû ava dest bi dua, 
zarzar û lavlavê kir. Di duayên de mîna xwarin xwestina yê re- 
ben destê xwe rakir dehma sînga xwe û tê de digot: “Xwedayê 
min! Tu peyiva min dibihîzî, tu cihê min dibînî, tu raz û eşke- 
reya min dizanî, tu karekê min ji te ve ne winda ye, ez xizan û 
reben im, arîkarxwaz û li ber penaha te me, bi tirs û saw im, bi 
ber gunehên xwe ve têm, pirseke mîna pirsa hejaran ji te di- 
kim, ez li ber te mîna gunehkarê reben zarzar û lavlavê dikim. 
Ez mîna sawgirê şeht li ber te digerim, mîna yê ku sitûyê wî li 
ber te xwar bûye, çavê wî li ber te hêsir barandiye, cesedê wî 
reben bûye û pozê wî hatiye firikandin. Xwedayê min! Tu min 
bi bangkirina xwe neke neqenc, li min bibe diltenik û dilovîn, 

Li vir ayeta: “Îro min dînê we ji ше re kamil kir, min dana 
xwe li ше temam kir û ez ji we re wek dîn bi Îslamê qayil 
bûme.” (Maîde: 3) jê re hate xwarê. 

Çi dema roj çû ava, ew (s.) bi lez ji Erefê daket, heta hate 
Muzdelîfeyê, li wir jî nimêja êvar û eşayê kir. Piştre raket 
heta bû sibeh. Çi dema sipêdeyê hilat di gava pêşîn de nimêja 
sipêdeyê kir. Piştre li deveha xwe siwar bû, hetanî hate Meşîrul 
Heramê (cihek li Muzdelîfeyê ye), berê xwe da qibleyê û dest 
bi dua, zarzar, tekbîr û laîlaheîlle]llah kir. Piştre berî roj hilê ji 


Muzdelîfeyê derhat û bi lez meşî heta hat Mînayê; hat cemre- 
ya Eqebeyê û kevir avêtinê. 

Piştre ew (s.) vegeriya Minayê li wê xutbeyeke bi tîn ji xelkê 
re xwend. Tê de hurmeta roja cejna Qurbanê, pîrozî û fezîleta 
мё li cem Xwedê û pîroziya мё уа di ser hemû welatan re li 
wan 'elimand. Emir kir ku ew bi ya wî kesê û li gorî kitêba 
Xwedê bibe mezinê wan û hukum bide guhdarî bikin. Fer- 
man da ku xelk, îbadeta xwe ji wî (s.) bigrin û pişî wî ji dînê 
xwe venegerin û kafir nebin ku hin ji wan li stûyê hinan bidin. 
Ferman da ku ji wî -ji nehaziran re- ragihînin û di vê xutbeyê 
de got: “Îbadetê Xwedayê xwe bikin, pênc nimêjên xwe bikin, 
meha xwe ya rojiyê bigirin, bi ya mezinê xwe bikin, hûn dê 
biçin bihişta Xwedayê xwe.” Wê gavê ji xelkê xatir xwest. Vêca 
jê re gotin: “Heca xatirxwestinê.” 

Piştre wî (s.) berê xwe da qurbangehê ya li Mînayê, bi destên 
xwe şêst û sê qurban gurandin. Ev jimara qurbanên ku ew gu- 
randin; jimara salên temenê wî (s.) bû. Piştre sekinî û emir da 
Elî ku ji jimara sedî qurbanên mayî bigurîne. Çi dema gurandi- 
na qurbanan pêk anî, meqes xwest, pê serê xwe qusand û mûyên 
xwe li yên pişt xwe belav kir. Piştre bi siwarî meşiya û li Mekkeyê 
peya bû, wekî tewafa serdanê tewaf kir. Piştre hate zemzemê ji- 
piya av vexwar, piştre eynî wê rojê vegeriya Mînayê lê raket. Çi 
dema roj hilat ma li hêviya nîvroyê, dema bû nîvro, ji cihê xwe 
meşiya heta hate cemreyê. Dest bi cemraya yekem kir, piştre ya 
navê, piştre jî ya sisêyê ku ew cemreya Eqebeyê ye. 

Ew (s.) li wirê ma hetanî her sê rojên teşrîqê qediyan. Pişt- 
re rabû hate Mekkeyê, bi şevê tewafa sibehê kir, emrê koçê da 
xelkê xwe û berê xwe da Medîneyê. 

Çi dema ew (s.) hate Zulhuleyfeyê lê raza, dema wî Medîne 
dît, sê caran tekbîr da û got: “Ji bilî Xwedê tu îlah tune, ew 
yek e, bêşerîk e, desthilatiya wî ye, hemd layiqî wî ye, ew li ser 
her tiştî kare ye. Emê li Xwedayê xwe vegerin. Em tobekar, 
îbadetkar, secdebir û ji Xwedayê xwe re senaxwên in. Xwedê 
peymana xwe anî cih, alî bendeyê xwe kir û wî bi tenê heval- 
bend bezandin.” Piştre bi roj kete Medîneyê. 

WEFAT 


Erka ragihandin û hiqûqê kamil bû, 

dema çavpêketinê nêz bû 

Çi dema ev dîn giha zîrweya kemalê û ev ayet hate xwarê 
“Îro Min ji we re dînê we kamîl kir, Min dana xwe li ser ше 
timam kir û wek dîn ji we re biîslamê qayîl bûm.” (Maîde: 3) Çi 
dema pêxemberê Xwedê (s.) peyam ragihand, emanet ji sitûyê 
xwe kir, di rêya Xwedê de bi heqî cîhad kir û Xwedê bi hatina 
xelkê birr bi birr ya vî dînî çavê pêxemberê xwe ronahî û têr 
kir, êdî Xwedê destûra fîraqa ji vê dinyayê da pêxemberê xue û 
civanê çavpêketinê nêzîk bû, ev jê ге da zanîn û gotiyê: “Dema 
arîkariya Xwedê û feth hat û te dît ku waye xelk birr bi birr 
ketin dînê Xwedê, hemdê Xwedayê xwe bike, wî pak bidêre û 
lêborîna хше jê bixwaze, lewra ew tobepejrên e.” (Nesr: 1-3) 


Nexweşiya Pêxember 


Nexweşiya pêxemberê Xwedê (s.) di dawiya meha Seferê 
de dest pê kir. Destpêka vê jî ev bû ku Pêxember (s.) di nîvê 
şevê de derket mezarê “Beqî'ul- Xerqed” lêborîna gunehên 
wan ji Xwedê xwest. Piştre vegeriya bal malbata xwe. Çi dema 
lê bû sibeh ji vê rojê ve nexweşiya wî dest pê kir. 

Dayika mûminan Aîşe (r.) got: Pêxemberê Xwedê (s.) ji 
Beqî'“ê vegeriya, ez dîtim ku wa ye serê min diêşe û ez dibêjim: 
Wa serê mino! Vêca ji min re got: Na, ez bi Xwedê kim, ya 
Aîşe, ne yê te, lê wa serê mino! Nexweşiya wî dijwar bû. Ew 
(s.) li mala Meymûne dima. Vêca gazî pîrekên xwe kir, ji wan 
destûr xwest ku di nexweşiya xwe de li mala Aîşeyê bimîne. 


Wan jî destûr dayê û di navbera du mêran ji xelkên xwe de ku 
yek ji wan Fedil kurê Ebbas bû û yê dî jî Elî kurê Ebûtalib bû 
derket, dimeşiya, serê xwe girêdabû, bi lingên xwe hat heta 
kete mala Aîşeyê. 

Aîşe (r.) dibêje: Wî di wê nexweşiya xwe ya ku tê de we- 
fat kir de digot: “Hey Aîşe! Hêjî ez jana wê xwarina ku min 
li Xeyberê xwar dikêşim. Ev ew dem e ku ez -ji ber wê jehrê- 
dibînim ku waye rayê dilê min qetiyaye.” 


Şandeyên dawîn 

Pêxemberê Xwedê (s.) Ûsame kurê Zeydê kurê Harîse şand 
Şamê û ferman dayê ku bi hevalên siwariyên xwe re derbasî 
tixûbê Belqa û Darûnê yên welatê Filistînê bibe. 

Gelek ji mezinên mihacir û Ensariyan di nav leşkerê wî de 
şand ku ji wan yê herî mezin Umer kurê Xettab bû. Pêxemberê 
Xwedê (s.) ew şand û nexweşiya Pêxember (s.) dijwar bû. 
Leşkerê Ûsame li Cerefê li çadirê xwe ma. Ebûbekir piştî we- 
fata Pêxember (s.) leşkerê Ûsame Şand armanca wî da ku dax- 
waza Pêxember (s.) were cih û miradê wî kamil bibe. 


Pêxember (s.) di sekerata xwe de qewîtî li Misilmanan kir 
ku ew heyetan bişînin û erkên xwe bînin cih. Eynî mîna ku wî 
(s.) di heyata xwe de ew kar dikirin û pêk dianîn wilo berde- 
wam bikin û dîsa wesiyet li wan kir ku ew li girava Erebistanê 
du dînan bi hev re nehêlin. Ji wan re got: “Pûtperestan jê 
derînin.” 


Dua ji Misilmanan re û hişyarkirina wan 

ji pozbilindî û quretiyê 

Di rojeke ji rojên nexweşiya Pêxemberî (s.) de. Çend kes ji 
Misilmanan li mala Aîşeyê li cemê kom bûn. Vêca pêxemberê 
Xwedê (s.) merhaba da wan, silav li wan kir û ji bo hîdayet, ser- 
keftin û piştgiriyê ji wan re dua kir. Ji wan re got: “Ez qewîtiya 
tirsa ji Xwedê li we dikim. Ez qewîtiya Xwedê li we dikim. Ez wî 


137 


138 


li ser we dikim wekîlê xwe. Ez ji aliyê wî ve ji bo we hişyarkerekî 
eşkere me ku hûn xwe li ser bende û welatên wî ге mezin nedêrin. 
Bêguman Xwedê ji min û we re gotiye: “Em uê mala axretê di- 
din yên ku li erdê mezindêrî û teudanê naxwazin. Encam уа 
xweparêzan e.” (Qeses: 83) Dîsa gotiye: “Ma li cehennemê, ji 
xwemezindêran re cih nîne?!” (Zumer: 6o) 


Nevîna cîhanê û heznekirina malê zêde 

Aîşe gotiye: Pêxemberê Xwedê (s.) di wê nesaxiya xwe ya 
ku tê de wefat kir de ji min re got: “Hey Aîşe! Çi ji zêr bû?” Jê re 
pênc, heft, heşt, an jî neh zêr anîn û li berê danîn, bi destê xwe 
ew li hev diqulibandin û digot: “Qey gumana Mûhemmed di 
bara Xwedayê zorbir û mezin de çi ye? Heger çav pê ketibûna 
û ew jî li cemê bûna, de here wan bide (jaran)” 


Girîngdîtina nimêjê û îmamtiya Ebûbekir 

Nexweşiya pêxemberê Xwedê (s.) lê giran bû, vêca got: 
“Gelo xelkê nimêj kir? Me jê re got: Na, ya Resûlullah! Ew li 
benda te ne. Got: “Ji min re avê bixin teştê.” Wan jî wilo kir. 
Vêca wî (s.) xwe şûşt, piştre çû da ku bike, ji xwe çû, piştre hişê 
wî hat serê wî. Vêca got: “Gelo xelkê nimêj kir? Gotinê: Na, ya 
Resûlullah! Ew li hêviya te ne. Got: “Ji min re avê bixin teştê.” 
Wan jî welê kir, xwe şûşt, dûvre çû da ku bike, ji xwe çû, peyre 
hişê wî hate serê wî. Vêca got: “Gelo xelkê nimêj kir?” Gotinê: 
Na, ya Resûlullah! Ew çavnêriya te dikin. Got: “Ji min re avê 
bixin teştê.” Wan jî wisan kir, xwe şûşt, dûvre çû da ku bike, 
ji xwe çû, piştre bi xwe ve hat û got: “Gelo xelkê nimêj kir?” 
Gotinê: Na, ya Resûlullah! Ew çavlirêya te ne. Xelk hemû li 
mizgeftê bûn ji bo nimêja eşayê çavnêriya pêxemberê Xwedê 
(s.) dikirin. Vêca pêxemberê Xwedê (s.) xeber ji Ebûbekir re 
şand ku li pêşiya wan nimêj bike. Ebûbekir zilamekî diltenik 
bû, vêca got: Hey Umer! Tu li pêşiya xelkê nimêj bike. Wî jê re 
got: Tu ji min layîqtirê vê yî. Vêca Ebûbekir wan rojan li pêşiya 
wan nimêj kir. 


Piştre êşa pêxemberê Xwedê (s.) hinekî sivik bû, di navbe- 
ra du zilaman -yek ji wan Ebbas bû, yê din jî Elî kurê Ebûtalib 
bû derket da ku nimêja nîvro bike. Çi dema Ebûbekir ew 
dît, çû da ku xwe bi paş ve bide. Vêca jê re îşaret kir ku xwe 
nede paş û emir da herduyan ku wî li tenişta Ebûbekir bidine 
rûniştandin. Vêca pêxemberê Xwedê (s.) rûniştî nimêj dikir û 
Ebûbekir jî jipiya nimêj dikir. 


Xutbeya xatirxwestinê 

Pêxemberê Xwedê (s.) li ser mînberê rûniştî bû, serê xwe 
girêdabû û ev got: “Bêguman Xwedê, bendeyek ji bendeyên 
xwe li navbera girtina cîhanê û girtina ya li cem xwe de serbest 
hişt. Wî jî ya ku li cem Xwedê ye bijart.” Ebûbekir di maneya 
vê kelîmeyê giha û zaniya ku pêxemberê Xwedê (s.) xwe qesd 
dike. Vêca girî û jê re got: Em xwe û zarokên xwe gorî te di- 
kin. 


Nêrîna paşîn li Misilmanan û wan 

ji bo nimêjê sef girtibûn 

Ebûbekir li pêşiya Misilmanan nimêj kir. Paşîkê roja du- 
şemê bû, wan sef girtibû, nimêja sibehê dikir, Pêxember (s.) 
perdeya odeyê rakir, Misilman li ber Xwedayê xwe sekinî bûn. 
Wî li wan dinêriya û dît ku çawa xerzê doz û cîhada wî fêkî 
girtiye. 

Vêca Xwedê tenê pê dizane ka dilê wî çiqas tijî kêfxweşî 
bû û rûyê wî şewq da. Dema sehabiyên xwe wiha dîtin diberi- 
qand. Wan jî digot: 

“Pêxember (s.) perdeya odeya Aîşeyê rakir û jipiya li me 
dimeyzand, rûyê wî her wekî ku pereke mushefa bû. Piştre 
keniya. Me ji kêfa kir ku nimêja xwe xirab bikin. Ji me were 
ku Pêxember (s.) dê werê nimêjê. Ji me re îşaret da ku em 
nimêja xwe temam bikin û dîsa perde berda berê û wê rojê 
wefat kir.” 

Tûjehişyarî ji îbadetê goran û mizgeftkirina wan 

Gotina dawîn ya pêxemberê Xwedê (s.) ev bû: “Xwedê li 
Cihû û Filehan dide, wan mezarên pêxemberên xwe kirin miz- 
geft, bila li Erebistanê du dîn bi hev re nemînin.” 

Aîşe û Îbnî Ebbas dibêjin: Çi dema pêxemberê Xwedê (s.) 
pir diêşiya dikir reşdesmala xwe ji ser rûyê xwe bavêje. Dema 
pir êşiya ew ji ser rûyê xwe rakir û wiha got: “Naleta Xwedê li 
Cihû û Filehan bibare, wan gorên pêxemberên xwe kirin miz- 
geft” Bi vî awayî gef li ya ku wan kiribû dixwar. 


Wesiyeta dawîn 

Dema pêxemberê Xwedê (s.) dikir wefat bike, bi gelemperî 
wesiyeta “Nimêjê û ya ku milkê destê we ye” dikir. Ew wesiyet 
her dikir heta xirexir pêkat û zimanê wî negeriya. 

Elî dibêje: Pêxemberê Xwedê (s.) qewîtiya nimêjê, zekatê û 
ya ku milkê destê we de (cariye) dikir. 

Aîşe dibêje: Ez çûm wî “ji şeytanan” biparêzim, wî bi ber asîman 
ve çavê xwe rakir û got: “Li cihê bilind e, li cihê bilind e.” 

Ebdurrehman kurê Ebûbekir hat hundir û di destê wî de çi- 
qilek xurmeyî hebû, lê nêrî ji min were ku pêdiviya wî pê heye. 
Aîşeyê got: Min rahiştiyê, hejand û dayê, kela wî pê germ bû, 
ew bû xweşiktirînê ya ku kala wî germ dibû. Piştre çû dayê û 
ji destê wî ket. 

Aîşeyê got: Di navbera destên wî de kodikek çermî yan jî ta- 
sek hebû tê de av hebû, destê xwe dikir nav avê û pê rûyê xwe 
vedimaliya, piştre digot: “Laîlaheîllellah, ji mirinê re serxweşî 
heye.” Piştre tiliya xwe ya çepê radikir û digot: “Li cihê bilind 
e, li cihê bilind e.” her ew digot heta canê xwe teslîm kir û 
destê wî ket avê. 

Aîşe got: “Serê pêxemberê Xwedê (s.) li ser ranê min bû, 
êşê pê girt, bîstikî ji xwe çû, piştre hişê wî hat serê wî, çavê xwe 
ber bi banê xênî ve rakir û gotina wî ya dawîn bû ev: “Xwedayê 
min! Ez cihê bilind dixwazim.” 


Pêxemberê Xwedê çawa ji cîhanê veqetiya 

Pêxemberê Xwedê (s.) ji cîhanê veqetiya û wî li girava Ere- 
ban tevî desthilatî dikir, qralên cîhanê jê saw digirtin, li ber 
mirina xwe, wî (s.) ji qantira xwe ya sipî, çeka xwe û erdeke ku 
ew kire sedeqe pê ve, li pey xwe ne dînarek hişt, ne dîrhemek, 
ne evdek, ne jî qerwaşek. 

Pêxember (s.) heta wefat kir jî, ji ber sî çeng ceh ve kumzirxê 
wî li bal Cihûyekî gerew bû û tiştekî ku bidiyê û kumzirxê xwe 
jê bistîne jî nedît. 

Pêxemberê Xwedê (s.) di vê nexweşiya xwe de çil kes azad 
kirin, li cem wî yan şeş, yan jî heft dînar hebûn. Emir li Aîşeyê 

` kir ku wan bi sedeqeyî bide. 

Diya bawermendan Aîşe dibêje: Pêxemberê Xwedê (s.) we- 
fat kir û li mala min tiştekî ku xwediyê kezeba ter bixwe nebû, 
ji bilî qetek nanê cehî ku di refê min de bû, vêca min jê xwar 
hetanî zeman di ser re derbas bû, û ew jî xilas bû. 

Pêxemberê Xwedê (s.) di şêşt û sê saliya xwe de piştî nîvro 
sala yanzdehê hîcretê, 12ё meha Rebîulewwelê, roja duşemê 
canê xwe teslîm kir. Roja jidayikbûna Pêxember (s.) çawa roja 
herî bextiyar bû ku roj lê hilatibû, eynî wisan roja wefata wî ji 
mirovatiyê û Misilmanan re roja herî reş, bêhedanî, bêhogirî, 
karesat û dijwar bû. 

Enes û Ebû Se'îdê Xudrî -Xwedê ji her duyan razî be- dibêjin: 
Ew roja ku tê de pêxemberê Xwedê (s.) hat, her tişt jê rohnî bû. 
Ew roja tê de wefat kir jî her tişt jê tarî bû. Ummueymenê girî, 
jê re hate gotin: Çima tu li ser Pêxember digirî? Got: Min zanîbû 
ku pêxemberê Xwedê (s.) dê bimre, ez li ser wê wehya ku ji ser 
me hat birrîn digirîm. 


Sehabiyan xebera wefata Pêxember 

çawa pêşwazî kir? 

Xebera wefata pêxemberê Xwedê (s.) mîna birûskê li ser 
Misilmanan ket. Ji ber ku wan pir jê hez dikir û ji ber ku jiya- 

na wan di ber hîmayeya wî (de ji wan re bûbû adet. Eynî wekî 
jiyana zarokan ya di hîmaye û mala bavan de bû. Belkî ji vê jî 
hê bêhtir bû. 

Xwedê di bara vê yekê de gotiye: “Sond be, ji ше bi xwe, ji 
ше re pêxemberekî wilo hatiye ku zehmetkêşiıya we li zora wî 
diçe. Lewra еш, ji dil û can dixwaze hûn bêne rêya rast û du- 
rist û ji bo bawermendan dilnerm û dilovîn e.” (Tewbe: 128) 

Her yekî ji sehabiyan, ji xwe re hesab dikir ku ew ji hevalê 
xwe bêhtir jê hez dike û xatirê wî digire. Hinan ji wan ji xebe- 
ra mirina wî bawer nekir, di pêşiya van de jî Umer kurê Xet- 
tab dihat. Wî di yê ku got: Pêxemberê Xwedê (s.) wefat kir de 
xeyidî, çû mizgeftê û xutbeyek ji xelkê re xwend û ji wan re 
got: Pêxemberê Xwedê (s.) namire, hetanî ku Xwedê munafi- 
qan ji holê rake. 


Helwesta Ebûbekir ya vebirî 

Ebûbekir zilamê çaxê hewceyiyê û çiyayê asê bû; ewê ku 
naheje û naherife. Dema xebera wefeta Pêxemberî (s.) gihayê 
ji mala xwe derket û hat heta ber derê mizgeftê, Umer jî bi 
xelkê re dipeyivî, li tiştekî nezîvirî heyanî kete cem Pêxember 
(s.) ku li mala Aîşeyê bû û kurkê wî bi ser de bû, ew ji ser rûyê 
wî hilanî. Piştre berê xwe dayê û ew maç kir, dûvre got: Dê- 
bavê min gorî te bin. Herçî ew mirina ku Xwedê li ser te dani- 
ye, va ye te ew tam kir. Piştre tu dê hîç nemirî û dîsa kurkê wî 
bi ser rûyê wî de kir. 

Piştre derket û Umer hê jî bi xelkê re dipeyivî. Vêca gotê: 
Hey li cihê xwe bimîne û hiş be! Ew nesekinî. Dema Ebûbekir 
dît ku waye ew nasekine, berê xwe da xelkê. Çi dema xelkê 
dengê wî bihîst, berê xwe danê û Umer hiştin. Hemd ji Xwedê 
re kir û pesnê wî da û piştre got: Gelî mirovan! Herçî ku 
îbadeta Mûhemmed dikir, vaye Mûhemmed wefat kir. Herçî 
ku îbadeta Xwedê dikir. Xwedê namire. Piştre ev ayet xwend: 
“Mûhemmed pêxemberek е û hew, beriya wî jî pêxember ha- 


tine û çûne, деу ku ew bimre уап jî шеге kuştin hûn dê bi ser 
gûzekên xwe ve bizîvirin?! Kî bi ser gûzeka xwe ve bizîvire 
ew dê hîç bi tiştekî ziyanê nede Xwedê. Xwedê dê xelatê bide 
sipasdaran.” (Alî Îmran: 144) 

Yê ku beşdarî vê civînê bûbûn dibêjin: Wellahî, her wekî ku 
xelkê nizanîbûn ev ayet hatiye xwarê. Hetanî wê rojê Ebûbekirî 
ew xwend.Vêca xelkê ew ji Ebû Bekrî girt û êdî ew kete devê 
wan. 

Umer dibêje: Ez mam şaş û metel û ketim erdê, qidûmşikestî 
bûm û min zanî ku êdî pêxemberê Xwedê (s.) wefat kiriye. 


Peymana xîlafetê dane Ebûbekir 

Misilmanan li civîngeha mala Sa'ede peymana xelîfetiyê 
dane Ebûbekir da ku Şeytan rêya xwe li cudakirina gotina Mi- 
silmanan û ji hevqetandina koma wan nebîne û hewes bi dilên 
wan neleyîzin û ji bo pêxemberê Xwedê (s.) ji vê dinyayê ve- 
qete û gotina Misilmanan jî yek be, civata wan bi rêkûpêk be 
û li ser wan fermandarek hebe ku ew kar û barên wan birêve 
bibe ku yek ji wan jî şûştin, kefenkirin, nimêjkirin û sipartina 
Pêxember bi axê bû. 


Misilmanan çawa xatir ji pêxemberê xwe 

xwest çawa li serê nimêj kir 

Bêhna xelkê hate ber wan, ew sakin bûn, ew sergêjî û der- 
mandeyiya ku tê de bûn ji wan re xuya bû û bi kirina wê tişta li 
biwara yê ku ji cîhanê veqete divê were kirin ya ku Pêxemberê 
wan li wan elimandibû, lebikîn. 

Çi dema ji şûştin û kefenkirina wî vala bûn -ev erk malba- 
ta wî hilgirtibûn ser xwe- û textê wî danîn mala wî. Ebûbekir 


ji wan re ragihand ku wî bihîstiye ku pêxemberê Xwedê (s.) . 


gotiye: “Kîjan pêxember, canê wî li ku hatibe stendin ew li 
wir hatiye binaxkirin.” Vêca nivînê pêxemberê Xwedê (s.) ya 
ku li serê wefatkirî rakirin, binê kolan û ev erkê jî Ebûtelheyê 
ensarî hilgirt ser xwe. 

Piştre Misilman ketin hundur û birr bi birr li serê nimêj ki- 
rin; zilam ketin hundir, dema ew ji nimêjê vala bûn vêca pîrek 
ketin hundir, dema ew jî vala bûn, vêca zarok ketin hundir û 
di nimêja cenazeyê pêxemberê Xwedê (s.) de tu kesî îmamtî 
nekir. 


Ev roja şêşemê bû 

Ew li Medîneyê rojeke xemnak bû. Bilal banga fecrê da. Çi 
dema behsa Pêxember (s.) kir, giriya û giriya vêca jê derket û 
kula Misilmanan hê zêdetir kir. Ji xwe ji wan re bûbû adet ku 
li cem pêxemberê Xwedê (s.) vê bangê bibihîzin. 

Dayîka bawermendan Ummuseleme dibêje: Haho, gidî ew 
çi musîbet bû! Piştî wê çi musîbet li me biqewime li ber wê kêm 
tê. Dema ет musîbeta xwe ya (mirina) Pêxemberî (s.) bînin 
bîra xwe. Pêxemberî (s.) bi xwe gotiye: “Mirovno! Musîbetek 
were serê çu kesî (çu muminî) bila teziya wê bi musîbeta xwe 
ya bi Min bike ji ber musîbeta ku bi dîgerê Min hatiye serê wî. 
Lewra tu kes ji umeta min piştî musîbeta min yeke hê dijwar- 
tir dê neyê serê wî.” 


Pîrekên wî dayikên mûminan in 

Pîreka Pêxember (s.) ya yekemîn Xedîce keça Xuweyledê 
Qereşiyê Esedî ye. Pêxember (s.) berî pêxembertiyê ew ji xwe 
re anî, hingê ew çil salî bû. Wê sê sal berî hîcretê wefat kir. Ji 
bilî Îbrahîm zarokên Pêxember (s.) tev ji wê ne. 

Pêxember (s.) piştî mirina wê bi çend rojan, bi Sewdet keça 
Zeme ya Qereşî re zewicî. Piştre bi Aîşeya Siddîqa keça Siddîq, 
fiqihzan û alima ji hemû jinên ummetê zanatir re zewicî. 

Dûvre bi Hefseya keça Umerê kurê Xettab re zewicî. Piştre 
bi Zeynebe keça Xuzeyme re zevicî û pey du mehan li cem wî 
çû rehmetê. Piştre bi Ummuseleme Hind keça Ebûemeyye yê 
Qereşiyê Mexzumî re zewicî, ew ji aliyê mirinê ve jina wî ya 
dawîn e. 


Piştre bi keça meta xwe Umeyme Zeyneb keça Ceşh ге 
zevicî. Bi Cuweyriye keça Harise kurê Dirarê Musteliqiye re, 
piştre Umu Hebibe Remele keça Ebûsufyan re zewicî. Piştre bi 
Sefiye keça Hey kurê Exteb serekê Mala Nedir re zewicî. Piştre 
bi Meymûne keça Harisê Hilaliye re zevicî ku ew ya herî.dawî 
ye ku ew bû pê re zevicî. 

Pêxemberê Xwedê (s.) wefat kir û neh jin jê man. Ewên ku 
me li virê navê wan anî bi bîr. Ji bilî Xedîce û Zeynebe keça Xu- 
zeyme. Lewra wan her duyan hê di heyata wî de wefat kiribûn. 
Du cariye jî jê man, yek Mariye keça Şem'ûnê Qibtî yê Misrî 
bû ku mezinê Misrê Mûqewqis ew ji Pêxemberê Xwedê (s.) re 
diyarî kir û ew bû dayika kurê wî Îbrahîm. Ya dî jî Reyhane bû 
ku keça Zeydê mala Nedîr e. Ew Misilman bû, vêca Pêxemberî 
(s.) ew azad kir û dûvre mehr kir. 


Zarokên wî 

Xedîceyê, ji pêxemberê Xwedê (s.) re Qasim anî. Pêxember 
(s.) pê dihate bangkirin. Qasim hê bi zaroktî mir, piştre Zey- 
neb, Rûqiye, Ummukulsûm, Fatîme, Ebdullah, Tayyib û Ta- 
hir. Ev du leqebên wî ne. Ev hemû ji Xedîceyê bûne. Fatîme 
di dilê wî de ji hemû qîzên wî yên dîtir bêhtir şîrîn bû û wî 
ragihandiye ku ew xwenda jinên bihiştê ye. Ew bi Elî kurê 
Ebûtalib kurapê pêxemberê Xwedê (s.) re zewicî û jê re Hesen 
û Huseyin anîn ku pêxemberê Xwedê (s.) di bara wan de got: 
“Hesen û Huseyin xwendên xortên xelkê bihiştê ne.” 

Mariyeya Qibtî ji pêxemberê Xwedê (s.) re Îbrahîm anî, 
dergûş tije kir û mir. Dema wî wefat kir pêxemberê Xwedê (s.) 
got: “Hey Îbrahîm! Çav hêsir dike, dil xemgîn dibe, em ya ku 
Xwedê bixeyidîne nebêjin û em xemgîn in.” 


Exlaq û wesfên wî 

Elî kurê Ebûtalib Pêxember (s.) daye nasîn ku ew ji her kesî 
bêhtir wî dinase û pirtir pê re hevaltî kiriye -û ji her kesî bêtir 
dikare wî bide naskirin û ravekirin- û wî gotiye: 

Ew пе mirovekî ziman xerab û xuypîs bû, li sûkan nedi- 
qêriya, neqencî bi neqenciyê pêşwazî nedikir. Lêbelê lê dibu- 
hurî û dihişt. Wî (s.) ji bilî ku di rêya Xwedê de cîhad kir, bi 
destê xwe hîç li tiştekî nedaye. Wî (s.) li çakerekî û li jinekê 
nedaye. Min hîç nedît ku wî heyfa neheqiyeke ku lê bûyî hilda, 
heta tiştek ji heramên ku Xwedê qedexekirî nehata binpêkirin. 
Lêbelê dema heramek ji heramên Xwedê hatiba binpêkirin ew 
(s.) ji her kesî bêhtir hêrs dibû. Ew kengî di navbera du karan 
de hatibe serbest hiştin, wî her ê hêsan bijartiye. Dema ew 
diçû mala xwe wekî mirovekî asayî bû: Cilên xwe dişûşt, pezê 
xwe didoht û kar û xizmeta xwe dikir. 

Elî dibêje: Ew (s.) dema radibû û rûdinişt bi zikir bû, dema 
diçû nava civatekê ku der vala dîtiba lê rûdinişt û ev yek 
emr jî dikir. Qismetê her xelkê civata xwe didayê, rûniştiyê 
wî tu kesek ji xwe li cem wî bi qedirtir nedijimart. Kî li cemê 
rûniştibana yan jî di bara tiştekî de têkilî wî bibûna lê disekinî 
heta ew rabûbana çûbana. Kî tiştek jê xwestiba ew destevala 
venedigerand (heke ew tişt nebana) bi gotineke xweş ew ve- 
digerand. 

Exlaq û camêriya wî (s.) têrî her kesî dikir. Ew ji xelkê re 
bûbû bav û ew jî lê cemê di mafan de wekhev bûn. Civata wî 
(s.) civata ilm, heya, sebr û emanetê bû. 

Ew (s.) ji aliyê merdîtî ve ji hemû mirovan sing-vekirîtir 
bû, ji aliyê peyv û ziman ve ji hemû însanan rasttir bû, ji aliyê 
berbihêrî û tebîet ve ji her kesî rûnermtir bû, ji aliyê qedir- 
girtina hevalên xwe ve ji her kesî bêhtir qedrê hevalên xwe 
digirt. Yê ku ji nişka ve ew dîtiba jê saw digirt, kê têkilî pê re 
kiribana û ew naskiribana jê hez dikir. Pesingoyê wî Elî pesnê 
wî (s.) dide û dibêje: Min ne berî wî, ne jî piştî wî yekî mîna wî 
nedît. Xwedê cila sipehîtiyê li pêxemberê xwe kiribû, hezkirin 
û jêsawgirtin avêtibû serê. 

Ber'a kurê Azib salixên wî dide û dibêje: Pêxemberê Xwedê 
(s.) qameteke wî ya mûtedil hebû. Min ew (s.) di rengekî sor 
de dît û min hîç tiştekî ji wî spehîtir nedîtiye. 


Ebûhureyre salixên wî daye û gotiye: Ew qametnavîn bû, 
nêzîktirê dirêjiyê bû, spîgewr bû, riya wî reş bû, dev û diranê 
wî lihevhatî bûn. Birû û mijangên wî dirêj bûn û navmilên wî 
fireh bûn (heyanî got:) Min ne berî wî, ne jî piştî wî kesekî 
mîna wî nedît. 

Enes di bara wî de dibêje: Destê min negihaye dîbac û 
hevrîşmekî ji mista Pêxember (s.) nermtir û min hîç bêhneke 
ji bêhna pêxemberê Xwedê (s.) xweştir bêhn nekiriye. 

FERHENGOK 


bêgane biyanî, xerîb, nenas 

benî kole, evd 

bûyer qewimîn, waqie 

çê qenc, baş 

cendek cesed, cenaze, naaş 

dabaş mijar, behs, qal 

daqurpandin daqurtandin 

derfet îmkan 

dilovan dilnerm, bexşende 

dût sewaxa heriyê 

ewledêrî ешїпї, 

ewlehî emniyet 

fêris egît, qehrernan 

fermanber emirber, memûr, yê 
ferman lê tê kirin 

gernas mêrxas 

girîng muhîm 

govan dîdevan, şahid 

hebandin hezkirin, qebûlkirin, 
hewandin 

hemandin parastin, hîmayekirin 

hevrîçêkirin şirîk çêkirin 

hevrik dijber, dijmin 

hewildan cehd kirin 

hişkeber kevirê hişk, berên hişk 

îtîkaf îbadeteke ku di rojên dawî 
yên remezanê de ji dervayî kar 
û xebatên dinyayî tenê pê re tê 
lebikîn 

jînenîgarî biyografî, 

karesat musîbet, bobelat, felaket 

kinês zurriyet 

lêvegeran lêvegerîn, lê zîvirîn 

mehder şefaet 

miqirsî nîqaş, gelc 

mîratxwerî xwediyê mîratê, 
warisî 

mişt tijî, dagirtî 

nakokî paradoks 

паурїп amûr, wasite 


nepenî veşartî, xef 

nirx hêjayî, qîmet 

pêdivî hewcehî 

pêhnpak xwedan fezîlet 

pejirandin qebûlkirin 

perwerdehî talîm, terbiye 

pêşbazî musabeqe, 

peyman ehd, eqîd, muqawele 

peyxam mesaj, hinare, rîsale 

pispor zana, mutehessis 

qerf henek, yarî 

qewîtî şîret, nesîhet, tewsiye 

ragihandin gihandin, rîwayet 
kirin 

rapêş erzkirin, dan temaşekirin 

rapêş pêşkêş, erzkirin 

rêzan rêber, pêşkêş, pêşîvan 

rûdan bûyin, çêbûn 

sipare emanet 

sipêde sibeh, şefeq 

sirûd marş 

siruşt tebîet 

sosret balkêş, ecêb, heyret 

şande kom, qefle 

şûngir cihgir, welîehd 

taristanî cihê tarîtiyê, warê 
reşahiyê 

têkçûn binketin, şikestin xwarin, 
winda kirin 

tekûz durist, rêkûpêk, bidûzen 

temen umur 

vebirî teqez, qet'î 

veguhastin guherandin, neqil- 
kirin 

vexwendin dawet kirin 

xezwe şerê ku Pêxember bi xwe 
beşdar bûyiye 

xwend xwedî, malik 

zadeganî esilzadeyî, pîsmîrî 

zengû rikêb 

